ဇာနီကြီး – FDI Foreign Direct Investment နိုင်ငံခြားရင်းနှီးမြှတ်နှံမှု (အပိုင်း-၁) | MoeMaKa Burmese News & Media\nဇာနီကြီး – FDI Foreign Direct Investment နိုင်ငံခြားရင်းနှီးမြှတ်နှံမှု (အပိုင်း-၁)\nအခု ၂၀၁၇ ခုနှစ်မှာ ပြည်ပရင်းနှီးမှုငွေတွေနဲ့ပဲ မြန်မာတွေ အလုပ်ရ စားသောက်နေနိုင်လာပါပြီ။ ဦးသိန်းစိန်ခေတ်မှာ ခရိုနီနဲ့ အစိုးရအရာရှိကြီး လတ် အငယ်တွေ လုပ်ပိုင်ခွင့်များနဲ့ ကောင်းစားတယ်။ လယ်သမား (မြန်မာ၇၀%) သားသမီးတွေ မြို့ပေါ်တက်လာ၊ အလုပ်လာ လုပ်တယ်။ မြို့ငယ်လေးတွေမှာလဲ ပြည်ပချေးငွေနဲ့ လျှပ်စစ်ဓါတ်အားလိုင်းတွေ၊ တာဝါတိုင်ထောင်ချီပြီး တည်ဆောက်ရေး၊ လမ်းတံတားများ၊ ဆေးရုံများ၊ စာသင်ကျောင်းများ၊ တက္ကသိုလ်ကောလိပ်များ၊ ဟိုတယ်ကြီးများစွာ၊ နိုင်ငံခြားသားများနဲ့မြန်မာသူဌေးကြီးများအတွက် အဆင့်မြင့်အိမ်ယာများ၊ ကွန်ဒိုများ၊ မော်တော်ကားအကောင်းစားများ၊ စစ်၊ ရဲ၊ မီးသတ် မော်တော်ကားကြီး ထိန်းချုပ်စနစ်များ၊ ဘဏ်များစွာရဲ့ ကွန်ပြူတာထိန်းချုပ်စနစ်များ … စတဲ့ နိုင်ငံခြားရင်းနှီးမှုတွေ တရားဝင်ရော၊ တရားမဝင်ရော တဟုန်ထိုးဝင်လာပါတယ်။ ဒီတော့ မြို့နေလူတန်းစားတွေ အလုပ်ရကြပါတယ်။ စားနိုင်သောက်နိုင်ဖြစ်လာပါတယ်။ တချို့နိုင်ငံခြားသားများက မြန်မာများသာလုပ်ရမဲ့ စားသောက်ဆိုင်၊ ပွဲရုံ၊ ကုန်လှောင်ရုံ၊ သွင်းကုန်ထုတ်ကုန်လုပ်ငန်း၊ ပွဲစားလုပ်ငန်းတွေအထိ ခပ်တည်တည်နေရာယူလာပါတယ်။ တောင်ကိုးရီးယား၊ တိုင်ဝမ်၊ မလေးရှား၊ ထိုင်း၊ ဗီယက်နမ်အဆုံး နိုင်ငံခြားရင်းနှီးမြှတ်နှံမှုတွေ ဝင်ပါတယ်။ အကြီးဆုံးအဆောက်အဦးကတော့ အင်းယားကန်ဘေးက ဗီယက်နမ်ရင်းနှီးမြှတ်နှံတဲ့ မြန်မာပလာဇာ ဖြစ်ပါတယ်။ ဒါတွေကြောင့် မြန်မာတွေ အလုပ်ရတယ်။ သုံးနိုင်ဖြုန်းနိုင်လာပါတယ်။\nဒါပေမဲ့ တောနေလူတန်းစားကတော့ ဆန်၊ ပဲနှမ်း၊ သီးနှံ၊ သားငါးတွေ နိုင်ငံခြားတင်ပို့ရတော့ ဈေးကောင်းပိုရလာပေမယ့် ပြသနာကြီးက ဝိသမလောဘသားများနဲ့ ဌာနဆိုင်ရာများ (အထူးသဖြင့် စိုက်ပျိုးရေးချေးငွေနဲ့ တရားဝင်၊ တရားမဝင် ချေးငွေလုပ်ငန်းတွေကြောင့်ပါ။ ရသင့်သလောက် မရတဲ့အပြင် မဆင်မချင်သုံးစွဲတော့ ပိုပြီး မွဲသွား ၊ လယ်ယာ ဆုံးရှုံးသွားသူတွေ တော်တော်များများ ရှိလာပါတယ်။ ဒါကတော့ တဖက်က နိုင်ငံခြားရင်းနှီးမှုများကြောင့် တောင်သူ လယ်သမားလူတန်းစားတွေ ထိခိုက်နစ်နာနေပုံပါ။\nအလွန့်အလွန်အရေးကြီးလှပါတယ်။ လူအများက နိုင်ငံခြားငွေများများ ရောက်လာရင် ပြည်သူလူထု အကြွေးများများ တင်နေမယ် ပြောကြတယ်။ မှန်သင့်သလောက် မှန်ပါတယ်။ တကယ်တော့ ငွေဆိုတာ သုံးတတ်ရင် မိတ်ဆွေကောင်းဖြစ်ပြီး မသုံးတတ်ရင်တော့ ဒုက္ခရောက်ရပါတယ်။ ငွေကြေးဆိုင်ရာ မူဝါဒများမှာ ခရစ်ယာန်များက ငွေနဲ့အရာရာဟာ ဘုရားသခင်ပိုင်တယ် လို့မှတ်ယူပြီး လုပ်ကိုင်ကြလို့ တိုးတက်ကြီးပွားကြပါတယ်။ နိုင်ငံတခုက လုပ်သားပြည်သူတွေကတော့ နိုင်ငံသယံဇာတတွေအားလုံး သူတို့ပိုင်တယ်၊ ပြည်သူလူထုပိုင်တယ်လို့ သိကြပါတယ်။ ဒီလိုအသိစိတ်ပေးပြီး လိမ်ညာအုပ်ချုပ်တဲ့ အာဏာရှင်အစိုးရများကြောင့် လူတစုပဲ အရမ်းချမ်းသာကြွယ်ဝပြီး၊ ပြည်သူလူထုက မွဲတေသွားကြတာ ဖွံ့ဖြိုးဆဲနိုင်ငံများရဲ့ လက်တွေ့အခြေအနေပါ။\nအခုရေးမဲ့ FDI အကြောင်းမှာ နိုင်ငံတနိုင်ငံ ပြန်လည်တည်ဆောက်ရာမှာ ဘယ်ဟာ အရေးကြီးဆုံးလဲ ဆိုတာကို မီးမောင်းထိုးပြချင်တာပါ။\n၁။ လူသားအရင်းမြစ် Man\n၂။ ပစ္စည်းများ၊ ကုန်ကြမ်းများ၊ အခြားသယံဇာတများ Materials\n၃။ နည်းပညာ၊ နည်းစနစ်များ၊ စက်များ Method\n၄။ ငွေကြေး Money\n၅။ ပတ်ဝန်ကျင်ဒေသအခြေအနေ Environment\nအခု FDI က နံပါတ်(၄) အဆင့်မှာ ရင်းနှီးမြှတ်နှံမှုအဖြစ် ပါဝင်ပါတယ်။ တကယ်တော့ နံပါတ်(၄) အဆင့်ဆိုပေမဲ့ နံပါတ်(၁)(၂)(၃) အားလုံး ပါဝင်ပါတယ်။ နိုင်ငံခြားရင်းနှီးမြှတ်နှံရာမှာ ငွေကြေးပမာဏနဲ့ပဲ တိုင်းထွာလေ့ရှိပါတယ်။ ဥပမာ ရင်းနှီးမြှတ်နှံမှု ဒေါ်လာသန်း၂၀ လို့ဆိုရင် လာရင်းနှီးတဲ့ ကုမ္ပဏီက မြန်မာနိုင်ငံထဲကို ဒေါ်လာအားလုံး ယူပြီးမလာပါဘူး။ တချို့ငွေတွေကို နိုင်ငံခြားကလာတဲ့ ကျွမ်းကျင်သူတွေရဲ့ လစာ၊ နေစရိတ်၊ စားစရိတ်အဖြစ် သုံးရမယ်။ ငွေတချို့ကို ပစ္စည်းများ၊ ကုန်ကြမ်းများ၊ နည်းပညာ (Software & Hardware) နဲ့ စက်များကို မြန်မာပြည် သယ်လာရမယ်ဖြစ်ပါတယ်။ လိုအပ်ရင် ပြည်တွင်းကြွမ်းကျင်သူများ၊ ကုန်ကြမ်းသယံဇာတများကို ကျပ်ငွေနဲ့ ဝယ်သုံးရပါမယ်။ ဒါတွေအားလုံးပေါင်းမှာ FDI ဖြစ်လာပါတယ်။\nFDI အကြောင်းကို အင်တာနက်မှလေ့လာခြင်း\nဝီကီ Wikipedia စွယ်စုံကျမ်းကနေ မှီငြမ်းရေးပါမယ်။ Google.com ဝက်ဆိုဒ်ထဲမှာ FDI wiki လို့ရိုက်ထည့်ရင် အင်္ဂလိပ်လို ဖတ်နိုင်ပါပြီ။ မြန်မာလိုဝီကီ ကတော့ မြန်မာစာလုံး ကွန်ပြူတာမှာ ယူနီကုတ်စနစ်ကောင်းသွားမှ ကွန်ပြူတာက ဘာသာပြန် မြန်မာဝီကီ အလွယ်လေး ပေါ်လာမယ်ဖြစ်ပါတယ်။ အခုတော့ အင်္ဂလိပ် ဝီကီကိုပဲ အားကိုး၊ အားထားရပါမယ်။\nတကယ်တော့ FDI ဆိုတာ ဘာသာရပ်ကြီးတခုအလား အလွန်ကျယ်ပြန့်ပါတယ်။ တိုးတက်တဲ့နိုင်ငံတိုင်း FDI အလွန် များပြားစွာရရှိပါတယ်။ စဉ်းစားကြည့်ပါ။ ဘယ်သူမှ ကိုယ့်ပိုက်ဆံ မသေချာပဲ စီးပွားမလုပ်ကြပါဘူး။ မသေချာပဲ ကိုယ့်စက်ပစ္စည်း၊ ကိုယ့်ဝန်ထမ်းတွေကို တခြားနိုင်ငံကို မပို့ကြပါဘူး။ ဒါကြောင့် သေချာမှ ရင်းနှီးမြှတ်နှံကြပါတယ်။ အခုခေတ်မှာ မသေချာပဲ ကံကိုယုံချေးပုံနင်းသလို ငွေအမြောက်အများ မရင်းနှီးကြပါဘူး။\nFDI by country wiki ဆိုပြီး Google.com မှာရှာကြည့်ပါ။\nList of countries by received FDI – Wikipedia ဆိုတာကို တွေ့ရပါမယ်။\nဒီဇယားကို ကြည့်ရင် FDI များတဲ့နိုင်ငံက တိုးတက်တယ် လို့ ယေဘူယ ပြောရပါမယ်။ အမေရိကန်နိုင်ငံက နံပါတ်(၁) စွဲပါတယ်။ ဟောင်ကောင်က နံပါတ်(၂) တရုပ်ပြည်ကိုရင်းနှီးချင်ရင် စိတ်ချရအောင် ဟောင်ကောင်ကတဆင့် သွားပါတယ်။ စင်ကာပူနိုင်ငံက သေးငယ်ပေမဲ့ နံပါတ်(၁၀) အရှေ့တောင်အာရှ ဥပမာ မြန်မာ၊လာအို၊ဗီယက်နမ် စတဲ့နိုင်ငံတွေကို ရင်းနှီးချင်ရင် စင်ကာပူကတဆင့် သွားပါတယ်။ ဒါကြောင့် တရားဝင် FDI မြန်မာနိုင်ငံကို ရင်းနှီးမြှတ်နှံမှုမှာ စင်ကာပူက ထိပ်ဆုံးရောက်မှန်းမသိ ရောက်လာခြင်းဖြစ်ပါတယ်။ သို့သော တရားမဝင်နည်းနဲ့ ရင်းနှီးမြှတ်နှံရာမှာ တရုပ်၊ ထိုင်း နိုင်ငံများက မြန်မာပြည်မှာ အမြောက်အများ ရင်းနှီးထားပြီ ဖြစ်ပါတယ်။\nနောက်တမျိုးကတော့ Google.com မှာ FDI youtube ဆိုပြီး ရိုက်နှိပ်ရှာကြည့်ပါ။ FDI အကြောင်း အင်္ဂလိပ်လို ရှင်းပြထားတာတွေ ကြည့်ရှု နားဆင်ရပါမယ်။\nဒါတွေကတော့ လူငယ်တိုးတက်နေသူများရဲ့ သိသူဖော်စား၊ မသိသူကျော်သွား နာမည်ကျော် အင်တာနက်ဝက်ဆိုက် ဂူဂယ် Google, ဝီကီပီဒီယာ Wikipedia, ယူကြု Youtube ၃ခုအားဖြင့် ဗဟုသုတ စီးပွားရေးလုပ်ခြင်းပါပဲ။\nနောက်အပိုင်းတွေမှာ FDI များများ ရဖို့ နိုင်ငံတွေဘယ်လိုလုပ်ကိုင်နေကြသလဲဆိုတာ ရေးပါမယ်။ အခုတော့ အောက်ဖော်ပြပါ အဓိကအချက်အလက်များကိုပဲ ရေးပါမယ်။\n၁။ အစိုးရရင်းနှီးမြှတ်နှံမှုဥပဒေ ဘယ်လောက်ခိုင်မြဲသလဲ။ အလွယ်တကူပြောင်းနိုင်တဲ့ဥပဒေလား\n၂။ အစိုးရအဖွဲ့ ဒီမိုကရေစီကျသလား၊ တနည်းအားဖြင့် တရားဥပဒေစိုးမိုးပါသလား\n၃။ Corruption Index (Transparency) အဆင့်ကောင်းသလား၊ Ease of doing Business စီးပွားလုပ်ငန်းလုပ်ဖို့ အစိုးရဌာနများနဲ့ ကြိုးနီစနစ်တွေ (ပေးကမ်းရတာတွေ) ..စတဲ့ ပွင့်လင်းမြင်သာမှု ရှိသလား၊\n၄။ Infra Structure လို့ခေါ်တဲ့ မိုဘိုင်းဖုန်း၊အင်တာနက်လိုင်းတွေ ကောင်းသလား၊ လမ်းတံတားတွေကောင်းသလား၊ ခရီးသွားလာမှု လွယ်ကူဈေးချိုသလား၊ လျှပ်စစ်ဓါတ်အား ဈေးချို လွယ်ကူသလား၊ ဘဏ်ငွေကြေးရေးလုပ်ငန်း လျှင်မြန်သလား၊ ငွေမဲတွေနဲ့ အခွန်စနစ် တရားမျှတသလား ..စတဲ့ အခြေခံအဆောက်အဦများ ကောင်းပါသလား…\nအထက်ပါ (၄)ချက်ကိုကြည့်ရင် နိုင်ငံရေးတည်ငြိမ်မှု အလွန်လိုအပ်တယ်ဆိုတာ မြင်ရပါတယ်။\nမြန်မာအစိုးရသစ် ဒေါ်အောင်ဆန်းစုကြည် ရွေးကောက်ပွဲအနိုင်ရပြီး ၂၀၁၆ ဧပြီ-ဒီဇင်ဘာ FDI ခွင့်ပြုငွေပမာဏက ၃.၅ ဘီလျံ ဒေါ်လာကတော့ မနှစ်ကထက် ၂၈% ရော့သွားပါတယ်။ MIC လို့ခေါ်တဲ့ ရင်းနှီးမြှတ်နှံမှု ကော်မရှင်ကိုလဲ ဖြက်သိမ်းလိုက်ပြီး အစားထိုးဖွဲ့မှု မရှိသေးဘူးလို့ ကမ္ဘာ့ ငွေကြေးသတင်း www.ft.com ဇန္နဝါရီလ ၂၀၁၇ မှာ ဖော်ပြထားပါတယ်။ စီးပွားရေးကျဆင်းနေတဲ့နှစ် လို့ပြောနိုင်ပါတယ်။\nအခု DASSK အစိုးရ တနှစ်မှာ ဟိုလူတွေ သူတို့လုပ်သွားတဲ့ ဥပဒေစုတ်တွေ အများဆိုများကြီး . . လယ်ယာမြေဥပဒေကအစ အခြေခံဥပဒေအဆုံး . .ပြင်နေတယ်လေ။ ဒီလူတွေ (ဝိသမလောဘသား + စစ်အာဏာရှင်ဟောင်းမိသားစု) က စစ်သားအသစ်၂၅% ကို မြှောက်ပေး support လုပ်ပီး နောက်ပြန်ဆွဲနေတုန်းပါပဲ။\nတယောက်ကို ထောင်ချလိုက်ရင် ပျားအုံဒုတ်နဲ့ ထိုးမိမှာမို့ DASSK က လိမ်မာ ပါးနပ်စွာလုပ်တယ်။\nမပြောင်းလဲသေးဘူးလို့ ဦးဝင်းထိန်က ပြောပါတယ်။\nကာချုပ်ကိုယ်တိုင်လဲ မတိုးတက်ဘူးလို့ ဝန်ခံစကားပြောတယ်။\nရလဒ် တနှစ်ရလဒ်က DASSK အာဏာဆုပ်ကိုင်နိုင်စ ပြုလာနိုင်ပါတယ်။ ဦးသန်းရွှေကိုလဲ စစ်အုပ်စုထဲကပဲ အသေသတ်ချင်သူတွေ အများကြီးရှိတယ်။ DASSK ပဲ ကာကွယ်ပေးနိုင်တယ်။ ၂၀၁၇ နှစ်ကုန်ဆို လယ်ယာအလုပ်တွေ အထွက်တိုး ကွာလတီကောင်းလာမယ်။ ခရိုနီတွေရဲ့ ၁၀၀ ဘီလျံ USD 100 billion စင်ကာပူကနေ မြန်မာပြည်ထဲ ပြန်ဝင်လာဖို့ national plan လုပ်နေ ပါတယ်။ မလွယ်လှပါ။ ခပ်ရှင်းရှင်းပြောရရင် လူပျင်းတွေများတဲ့ မြန်မာနိုင်ငံမှာ ပျင်းအောင်၊ ကြောက်အောင်၊ ငပိရည်တို့စရာနဲ့ ဆန်ကြမ်းစားပြီး ကျေနပ်နေတဲ့ စိတ်ဓါတ်တွေ၊ တနည်း – ဘုရားကောင်းကြီးကို ထိုင်စောင့် ညစ်ပတ်နေတဲ့ လူတွေ နိုးထအောင် အစိုးရသစ်က လုပ်နေပါတယ်။ အလုပ် လူတွေ အလုပ်လုပ်ချင်အောင် မှိုစိုက်နည်းကအစ တနိုင်အလုပ်တွေလုပ်သူများ အသားဟင်း တနေ့၃ခါ စားနိုင်နေတဲ့ခေတ်ပါ။ အရင်အစိုးရတုန်းက အမှိုက်များ တဖြေးဖြေး ရှင်းထုတ်ရပါမယ်။ လုပ်ပြီးရတဲ့ငွေကို စားသောက်၊ မိုဘိုင်းဖုန်းတွေ ပြောပြီး ဖြုံး မပစ်အာင် saving system (eg. Singapore CPF, USA social security system) လုပ်နေပါပီ။ နှေးတယ်။ မြန်မာဆိုတဲ့အတိုင်း မြန်လာဖို့ မျှော်လင့်နေပါတယ်။\nဒါပေမဲ့ ဒါက အစခရီးပဲရှိပါသေးတယ်။ အစိုးရဆိုတဲ့ ဌာနဆိုင်ရာများက ရှုပ်အောင်လုပ်နေဆဲ၊ တနည်းအားဖြင့် နှုတ်မိန့်နဲ့လုပ်နေတဲ့ စနစ်ကနေ တက်မလာသေးပါဘူး။ တရားဥပဒေစိုးမိုးအောင် ဒေါ်အောင်ဆန်းစုကြည်က လိမ်မာပါးနပ်စွာ ကြိုးစားပေမဲ့ အ-ဂတိလိုက်စားမှုများက ရှိနေဆဲဖြစ်ပါတယ်။ FDI နဲ့ပတ်သက်ပြီး နိုင်ငံခြားကုမ္ပဏီကြီးတွေ ၊ ကုမ္ပဏီအသေးတွေ အပါအဝင် ကမ္ဘာ့လူလည်များစွာလဲ မြန်မာပြည်ကို ငွေထုပ် ကြီး၊ သေး ပိုက်ပြီး လာရောက်လုပ်ကိုင်နေပါတယ်။ FDI ဥပဒေကို ကြည့်ရင် ဒေါ်လာတသိန်း နဲ့လဲ ရင်းနှီးလို့ရတော့ များများလာလေလော ကောင်းလေလေ ဖြစ်ပါတယ်။\nအရေးကြီးဆုံးကတော့ ပြည်တွင်းက အသေးစား၊ အလတ်စား ကုမ္ပဏီများကို ပြည်ပကုမ္ပဏီများက ငွေအာဏာနဲ့ အနိုင်ကျင့်ခံနေရတာတွေက လွတ်မြောက်ဖို့၊ တရားမျှတတဲ့ စီးပွားစနစ်က မဖြစ်နိုင်ပေမဲ့ တယ်လီဖုန်းအော်ပရေတာများကို အထင်ကြီးတဲ့ တာဝါတိုင်ထောင်တဲ့ မြန်မာကုမ္ပဏီလေးများက ငွေစိုက်ပြီး အလုပ်လုပ်ခိုင်းခံရတယ်၊ ၁နှစ်၊ ၂နှစ်ကြာမှ လုပ်အားခ ဈေးနှုန်းလျှော့ပေးတာမျိုးတွေ အနိုင်ကျင့်မှုမျိုးတွေ နောက်နောင်မပေါ်ဖို့ပါ။\nဖတ်ကြည့်ရန် – ပြည်သူ့လွှတ်တော်အစီရင်ခံစာ –


liam, Author at Anycall Mobile — Page 15 of 16\nXiaomi ဟာ ပထမဆုံးဆိုတဲ့ အရာကိုကြိုက်နေတဲ့ပုံပါပဲ။ ဥပမာအနေနဲ့ Xiaomi ဟာ 108MP ဖုန်းကိုပထမဆုံး စျေးကွက်ထဲမှာ ထုတ်ခဲ့ပြီး 30W Fast Wireless Charger ကိုလည်းပထမဆုံး မိတ်ဆက်ခဲ့ပါတယ်။ အခုလည်း ကုမ္ပဏီအနေနဲ့ Snapdragon…\nIn Weekly Hot News\nသင့်အတွက်တစ်ပတ်စာ – ၃\nအိန္ဒိယရဲ့ Online စျေးကွက်တစ်ခုဖြစ်တဲ့ Flipkart မှာ ပေါ်ထွက်လာတဲ့ Realme C3 Realme ရဲ့ CEO ဖြစ်တဲ့ Madhav Sheth ရဲ့ မကြာသေးခင်က အတည်ပြုချက်အရ Realme C3 ဟာ…\nGoogle Apps တွေမပါတာကြောင့် စျေးသက်သာလာဖို့ရှိနေတဲ့ Huawei P40 Series\nမကြာသေးခင်က နှစ်တုန်းက Huawei P Series ဟာ Galaxy Note series နဲ့ iPhone Flagship ဖုန်းတွေကို ယှဉ်လာဖို့ Camera ပိုင်းကို လုံး၀ပြောင်းလဲခဲ့ပါတယ်။ ဒီနှစ်မှာလည်း Huawei P40…\nသင့်အတွက် တစ်ပတ်စာ – ၂ \nJanuary 26, 20203Mins Read\nဒီတစ်ပတ်အတွက်လည်း အဟော့ဆုံးသတင်းတွေကို ကျွန်တော်တို့စုစည်းပေးလိုက်ပါပြီ။ ကျွန်တော်တို့လို နည်းပညာဂျပိုးတွေအတွက် ဖတ်စရာ မှတ်စရာ သိစရာသတင်းတွေ အများကြီးပေါ်ထွက်လာခဲ့တဲ့ ရက်သတ္တပတ်တစ်ခုဆိုရင်လည်း မှားမယ်မထင်ပါဘူး။ အခုလို ထွက်ပေါ်လာတဲ့ သတင်းတွေအများကြီးထဲက သင့်အနေနဲ့ မသိမဖြစ် သိသင့်တဲ့ သတင်းတွေကို ရွေးချယ်ပြီးတင်ဆက်ပေးလိုက်ပါတယ်။ Snapdragon…\nဖေဖော်ဝါရီလမှာ ဖုန်းအသစ်ကိုထုတ်လာမယ်လို့ အတည်ပြုလိုက်တဲ့ POCO \nPOCO Fans တွေအနေနဲ့တော့ POCO F1 နေရာမှာအစားထိုးဝင်ရောက်လာတော့မယ့် POCO F2 ကို စိတ်အားထက်သန်စွာနဲ့ စောင့်မျှော်နေကြပါတယ်။ POCO အနေနဲ့ ဒီနှစ်မှာ အနည်းဆုံး ဖုန်းသုံးလုံးကို မိတ်ဆက်ဖို့ စီစဉ်နေတယ်လို့ မကြာသေးခင်ကထွက်ထားတဲ့ သတင်းတွေအရသိရပါတယ်။…\nတိုက်တိုင်းအောင်စေဖို့ ရွေးချယ်သင့်တဲ့ ဖုန်းတွေက ?\nဖုန်းနဲ့ Games တွေကစားရတာ ကြိုက်ကြတယ်ဟုတ်? အခုလက်ရှိ မိုဘိုင်းဖုန်းအသုံးပြုသူတော်တော်များများဟာ မိုဘိုင်းဂိမ်းတွေ အထူးသဖြင့် Online Games တွေကို ကျယ်ကျယ်ပြန့်ပြန့်ကစားလာကြပါတယ်။ အဲ့အတွက် ကျွန်တော်တို့အနေနဲ့ ဖုန်းဝယ်ရာမှာ Games တွေကို ကောင်းကောင်းဆော့နိုင်ဖို့အတွက်ပါထည့်စဉ်းစားလာကြပါတယ်။ ပထမဆုံး ဂိမ်းဆော့ဖို့အတွက်…\nသင့်အတွက် တစ်ပတ်စာ – ၁\nအခုခေတ်နည်းပညာလောကကြီးက တော်တော်အပြောင်းအလဲမြန်လွန်းလို့ အမီလိုက်နိုင်မှ တော်ကာကျမှာပါ။ ဒီအတွက် နည်းပညာသတင်းတွေကို အချိန်မီ တစုတစည်းတည်း သိနိုင်ဖို့ တစ်ပတ်လုံးမှာ Hot ခဲ့တဲ့ သတင်းတွေကို စုစည်းပြီး တင်ပေးလိုက်ပါတယ်ဗျာ.. နောက်အပတ်တွေမှာလည်း ဒီလိုမျိုး တစ်ပတ်စာသတင်းတွေကို စုစည်းပြီးတင်ပေးသွားမှာမို့လို့ ကျွန်တော်တို့ရဲ့…\nLPDDR5 RAM အကြောင်းတစေ့တစောင်း…\nစာဖတ်သူအနေနဲ့ အခုနောက်ပိုင်းဖုန်းတွေမှာ LPDDR5 RAM ဆိုပြီးတွေ့မိကြမှာအသေအချာပါပဲ။ ဒီလို LPDDR5 RAM ဆိုတာဘယ်လိုမျိုးလဲ? သူ့ကြောင့်ဖုန်းတွေအပေါ်ဘယ်လိုသက်ရောက်သွားလဲ?? ဒီလို မေးခွန်းတွေရဲ့အဖြေကိုတော့ အခု Atricle ထဲမှာဖော်ပြေပေးသွားပါ့မယ်။ LPDDR5 ကို ဖုန်းတွေအပြင် Cloud Computing…\nK30 Pro နဲ့ပတ်သက်ပြီး ထွက်ထားတဲ့အချက်တွေ\n2019 ကုန်ခါနီးမှာ Xiaomi ရဲ့ Brand ခွဲ ဖြစ်တဲ့ Redmi ဟာ Redmi K30 ကိုမိတ်ဆက်ခဲ့ပါတယ်။ K30 4G Version ထွက်ပြီး မကြာခင်မှာပဲ အခု 5G Version…\nHuawei P40 ရဲ့ Render ပုံတွေအရ ဖုန်းမှာ Dual Punch-Hole Display နဲ့ Triple Rear Cameras တို့ပါဝင်ကြောင်းပေါ်ထွက်လာ\nHuawei P40 နဲ့ Huawei P40 Pro တို့ရဲ့ CAD Renders တွေဟာ 2019 December တုန်းက 91mobiles မှာ ပထမဆုံးပေါ်ထွက်လာခဲ့ပါတယ်။ ထို Renders တွေကို Onleaks…\nစျေးသက်သာတဲ့ဖုန်းတွေအတွက် Gaming Chipsets တွေထုတ်ပေးဖို့ရှိနေတဲ့ MediaTek\nGaming Chipsets တွေဟာ Qualcomm ရဲ့ Snapdragon 730G နဲ့ MediaTek ရဲ့ Helio G90T Chipset တွေကြောင့် အရင်နှစ်တုန်းကတော်တော်လေးနာမည်ကြီးခဲ့ပါတယ်။ ထို Processor နှစ်ခုဟာ Mid-range နဲ့…\nBlack Shark3ဟာ ပထမဆုံး 16GB RAM ပါဝင်လာတဲ့ဖုန်းဖြစ်လာနိုင်\nBlack Shark3ဖြစ်လာနိုင်တဲ့ Model နံပါတ် SHARK KLE-AO ရှိတဲ့ Black Shark ဖုန်းတစ်လုံးဟာ တရုတ်မှာအရင်လက အသိအမှတ်ပြုလက်မှတ်ရရှိခဲ့ပါတယ်။ ထိုလက်မှတ်မှာ ဖုန်းနဲ့ပတ်သက်ပြီး ဘာအချက်အလက်မှဖော်ပြထားခြင်းမရှိပေမယ့် ဖုန်းဟာ 5G ထောက်ပံ့ပေးလာမယ်လို့ဖော်ပြထားပါတယ်။ အခုထွက်လာတဲ့သတင်းအရ…\nကျစ်လျစ်တဲ့ Body ၊ 90Hz Screen နဲ့ Quad-Cameras ပါဝင်တဲ့ OPPO Reno3 5G နဲ့ Reno3 Pro 5G တို့တရားဝင်ထွက်ရှိလာ \nOPPO ကတော့ OPPO Reno3 5G နဲ့ Reno3 Pro 5G စတဲ့ သူတို့ရဲ့ 5G ဖုန်းအသစ်တွေကိုမိတ်ဆက်လိုက်ပါပြီ။ Reno3Series ဟာ အရင်လအနည်းငယ်က ထွက်ခဲ့တဲ့ Reno…\nတရားဝင်ထွက်ရှိလာပြီဖြစ်တဲ့ Realme 5i\nRealme 5i ဟာ India မှာ4GB RAM + 64 GB Storage Version ကို စျေး Rs. 8,999 (~$126) မြန်မာငွေ ၂ သိန်းဝန်းကျင်နဲ့ထွက်ရှိလာခဲ့ပါတယ်။…\nSoC ဆိုတာဘာလဲ ? စမတ်ဖုန်း Chipsets တွေနဲ့ ပတ်သက်ပြီး သိထားသင့်သမျှ။ \nနည်းပညာ‌ဝါသနာအိုးတွေကတော့ PCs တွေနဲ့ Gaming Consoles တွေကနေစပြီး နောက်ဆုံးပေါ် စမတ်ဖုန်းတွေက Processing Power နဲ့ Chips တွေအကြောင်းကိုပြောရတာ သဘောကျကြပါတယ်။ အခုကျွန်တော်ပြောမှာက Arm ၊ Qualcomm ၊ Samsung…


Posted by mr sann oo at 8:20 PM3comments\nPosted by mr sann oo at 7:48 PM 1 comments\nငှက်ကလေးသည် သူ၏သိုက်မြုံတွင် ရပ်တည်ရှင်သန်ရန်ကြိုးပမ်းရသည်။ သစ်ရွက်ခြောက်များ သစ်ကိုင်းခြောက်များဖြင့် ၄င်း၏အိမ်လေး မိုးဒဏ်လေဒဏ်ရာသီဥတုဒဏ်များခံနိုင် ရန်ပြင်ဆင်ရသည်။ နေ့စဉ် အစာရှာဖွေရန်နည်းလမ်းရှာရသည်။ သူ့အတွက်ငှက် အသိုင်းအ၀ိုင်းတွင် ရှင်သန်နေထိုင်ရန် နေရာလေးတစ်ခုကို သူ၏စွမ်းရည်လေးဖြင့် ကြိုးပမ်းရရှာသည်။ အိမ်တွင်ကြောင်လေးတစ်ကောင် ရှိသည် ။ သူ၏ရပ်တည်မှုအတွက် အိမ်ရှင်များကို ပွတ်သီးပွတ်သပ်လုပ်သည်။ အခြားမှနေရာလုမည့် ကြောင်ကြီးများမလာရန် အစွမ်းရှိသမျှ တားဆီးကာကွယ်ရသည်။ သူ့ဘ၀တွက်လုံခြုံသောနေရာလေးတစ်\nခုကိုကိုယ်စွမ်းရှိသလောက် ကြိုးပမ်းတည်ဆောက်ရသည်။ လူရယ်လို့ဖြစ်လာတော့ လူ့အသိုင်းအ၀ိုင်းတွင် လူတစ်လုံး သူတစ်လုံး ဖြစ်ရန် လူတန်းစေ့ရပ်တည်နေနိုင်ရန် အဓိပ္ပါယ်ရှိသောဘ၀တစ်ခု ပိုင်ဆိုင်ရန် ကြိုးပမ်းရတော့သည်။ မူလတန်းကျောင်းသားဘ၀ အလယ်တန်း အထက်တန်း ကျောင်းသားဘ၀ နောက်ဆုံး တက္ကသိုလ်ကျောင်းသားဘ၀ တို့ဖြင့်နှစ်ပေါင်းများစွာ အပင်ပမ်းခံပြီး စာများကိုကျက်မှတ်ရသည်။ ကျောင်းမနေသောသူတို့လည်း ဘ၀တွင် ပေးဆပ်ခြင်းများစွာ၊ ပင်ပမ်းဆင်းရဲခြင်းကြီးစွာဘ၀ရပ်တည် မှုအတွက်ကြိုးပမ်းကြရသည်။ တက္ကသိုလ်ကျောင်းသားဘ၀ပြီးဆုံးသော်လည်း ပြင်ပမှ အပြည်ပြည် ဆိုင်ရာ ဒီပလိုမာသင်တန်းများ ၊ အဆင့်မြင့်ဒီပလိုမာသင်တန်းများ၊ နိုင်ငံခြားတက္ကသိုလ်များမှ ဘွဲ့ရသည်အထိ ပေါင်းကူးနိုင်သည့် သင်တန်းများ၊ စသည်တို့ကို ရှိသမျှငွေကြေးတို့ ပုံအောပြီးတက်ရပြန်သည်။ ကိုယ်ကာယကိုအရင်းပြု အလုပ်လုပ်သူတို့သည် နဖူး မှချွေး ခြေမ ကျသည်အထိပင်ပမ်းသကဲ့သို့ ၊ ဦးဏှောက်ကို အသုံးပြုသောသူတို့သည်ခေါင်းများနောက်ကြိမူးဝေပြီး ဆံပင်များကျွတ်ထွက်သည်အထိ ကြိုးစားရသည်။ မိမိအတွက် လောကကြီးတွင် ရပ်တည်ရန် နေရာလေးတစ်ခုတော့ ရှိရမည်။ သက်တောင့်သက်သာ လုံခြုံသောနေရာလေးတစ်ခု ရှိချင်သည်။ လူတိုင်းအတွက် လူတိုင်း၏လုပ်ဆောင် ချက်အလိုက် နေရာများ ရရှိကြမည် သာဖြစ်သည်။ နေရာကောင်း တစ်ခုရပြန်တော့ မိမိ၏နေရာလေး ပိုကောင်းရန်၊ မိမိ၏နေရာမြဲရန်ကြိုးစားရပြန်သည်။ နေရာကောင်းကောင်းမရသူတို့လည်းနေရာကောင်းရရန် အချိန်ရှိသမျှ ကိုယ်စွမ်းဥဏ်စွမ်းရှိသမျှကြိုးပမ်းကြပြန်သည်။ လူမိုက်တို့သည် မရိုးသားသော ကောက်ကျစ် စဉ်းလဲသောနည်းမျိုးစုံကိုသုံးကြပြန်သည်။ တချိန်ချိန်တွင် လုံခြုံပြည့်စုံသော နေရာလေး ရရန်မျှောင်လင့်ချက် များဖြင့် လူတွေအလုပ်လုပ်ကြသည်၊ ကျောင်းသား/ကျောင်းသူတွေစာဖတ်ကြရသည်။ " မင်းဘာလုပ်နေလည်း " ... " ငါကတော့ xxx ကုမ္ပဏီမှာ system analyst လုပ်နေတယ် " " ငါကတော့ designer ပဲ " ဒါတွေကသူတို့ရဲ့ လက်ရှိ ပိုင်ဆိုင်ထားတဲ့နေရာလေး တွေကိုကိုယ်စားပြုနေပြန်သည်။ အဲလိုဖြစ်လာဖို့ ဘယ်လောက်ရင်းနှီးထားရတယ်ဆိုတာ ကာယကံရှင်တွေသာ အသိဆုံးဖြစ်မယ်။ပထမမှာ project များစွာ၊ assignment များစွာ exam များစွာ။ နောက်မှာ အင်တာဗျူးများစွာ၊ အစမ်းခန့်ကာလများစွာ၊ ကိုယ်တိုင်တာဝန်ယူဆောင်ရွက် ရသော real-life project များစွာ၊ နောက်ဆုံးမှာ ရည်မှန်းချက်ပန်းတိုင် ဖြစ်တဲ့ နွေးထွေးသောနေရာလေးတစ်ခုပေါ့။လုံခြုံသော အသင့်အတင့်ပြည့်စုံသော နေရာတစ်ခုရပြီးပြီလား ? ။ရှာဖွေကြိုးပမ်းရင်းဖြင့် အချိန်တွေသာကုန်လူပင်ပမ်းပြီး စိတ်ဓါတ်ကျနေပြီလား ? ။မိမိကိုယ်မိမိ တစ်ချိန်ချိန်တွင် ပြီးပြည့်စုံသော ဘ၀တစ်ခုပိုင်ဆိုင်ရမည်ဟု ယုံကြည်ချက်ရှိပါသလား ? ။ လူသားအားလုံး တနေ့နေ့မှာ လုံခြုံ ငြိမ်းချမ်း ပြည့်စုံတဲ့ နေရာကိုယ်စီ ပိုင်ဆိုင်ကြပါစေလို့ ......ဆုတောင်းလိုက်ပါတယ်။\nPosted by mr sann oo at 7:39 PM3comments\nCMS ရေ မင်းမွှေးတဲ့မီးက မသေးဘူးဟေ့၊ ကိုယ်ရေးချင်တာက ခံစားလို့ရသည့်အကြောင်းအရာ၊ နည်းပညာ နှင့် ဘ၀ရသ ဒဿနများ။အခုရေးနေကြတာတွေက ကိုယ့်အကြောင်းတွေ .. Biography လိုလို ဘာလိုလိုပဲ.. ဖတ်လို့တော့ ကောင်းပါတယ်.."နေရာ" ဆိုတဲ့ခေါင်းစဉ်နဲ့ ကိုယ်ရေးမယ်လို့စိတ်ကူးထားတာရှိတယ်.. အချိန်မရသေးလို့။ နောက်မှတင်မယ်..အခုတော့ သူများတွေလို လိုက်တက် လိုက်ဦးမယ်..\n(၁) ခေါင်းမာသည် အလွန်ကိုမာသည် စူပါမင်း ကဲ့သို့မာသည်။\n(၂) မိမိ မှန်သည်ထင်လျှင် ဆွတ်လုပ်တတ်သည်။\n(၃) အလုပ်တစ်ခုကို ဇွဲနှင့် လုပ်တတ်သည်၊ မပြီးမချင်း နေရာကမထ ဈန်ဝင်ပြီးလုပ်သည်။\n(၄) လူတွေ (လူအများ) နှင့်ဆက်ဆံရသော လုပ်ငန်းများကိုမနှစ်သက်။\n(၅) ဟိတ်ဟန်များသူတွေကို ကြည့်လို့မရ။\n(၆) စာရေးဆရာ များကို အထင်ကြီးသည်။\n(ရ) တစ်ကိုယ်ရေ နေရသည်ကိုနှစ်သက်သည်။\n(၈) အေးအေးဆေးဆေးရှိသော ပါတ်ဝန်းကျင် တွင်နေလိုသည်။\n(၉) ရည်ရွယ်ချက်ထားပြီး၊ လုပ်စရာရှိသည်များကို ဇွဲနှင့်လုပ်သည်။\n(၁၀) မိမိရည်မှန်းသည့် အတိုင်းဖြစ်မလာပါက မိမိလုပ်သင့်သည်ကိုလုပ်ပြီးဖြစ်သဖြင့် ကံအတိုင်းဟုသာ ယူဆ လိုက်၏\n(၁၁) စကားသိပ်မပြောချင်..မျက်နှာကြော အတော် တင်းသည်ဟု လူတော်တော်များများပြောကြသည်။\n(၁၂) မိန်းခလေးများကို သိပ်ခါမဲ့ မျက်နှာကြောပြောင်စွာ ကြူ (ပိုး) သူများကို လွန်စွာအော့နှလုံးနာအထင်သေး သည်။\n(၁၅) ပညာတော်ပြီး ရိုးသောမိန်းခလေးများနှင့် အတော်လေပေးဖြောင့်သည်။\n(၁ဂ) ခရမ်းရောင်ကို ခရေဇီဖြစ်သည်။ အဖြူရောင်ကိုကြိုက်သည်။\n(၁၉) ထိခိုက် ခံစား လွယ်သော နှလုံးသားရှိသည်။ အိမ်မှကြောင်လေး ခွေးလေးများ သေလျှင်လွန်စွာ စိတ်မကောင်း ။\n(၂၀) တရားနှင့်နေလိုသည်။ လူတိုင်းတရားရှိစေချင်သည်။\nPosted by mr sann oo at 8:55 PM3comments\nပူပြင်းခဲ့တဲ့တချိန်က မန္တလေးမှာ အခုလို တိုက်တာ အိမ်ခြေတွေ သိပ်မများလို့ သစ်ပင်ရိပ် တွေနဲ့ချွေးသိပ်နိုင်သတဲ့ နွေထနှောင်း ဆောင်းမန်ကျီး အဆိုအတိုင်း အေးမြတဲ့ထနှောင်းရိပ်တွေက ပေါမှပေါဆိုပဲ ... ထူးဆန်းတာက မြင်းကြီး ဆွဲပြီး မြင်းနို့လတ်လတ်ဆတ်ဆတ် လိုက်ရောင်းတဲ့ လူကြီး\nရှိတယ်ဆိုပဲ..မြင်းနို့ဟာအပူကိုငြိမ်းစေသတဲ့...နောက်ပြီး မန္တလေးမှာ ရေချမ်းစဉ်တွေများ သဲခံပြီးထည့်ထားတာ သောက်လိုက်ရင် အသည်းထိအောင် အေးဆိုပဲ..လူကြီးတွေက ကလေးတွေကို ငှက်ပျောသီးနဲ့ ရွှေဆိုင်းရော ကျွေးခြင်း၊ မန်ကျီးဖျော်ရည်တိုက်ခြင်း၊ သနပ်ခါးလိမ်းပြီး အရိပ်မှာနေစေခြင်း တို့ဖြင့် အပူဒဏ်တွေက ရိုးရာနည်း တွေနဲ့ကာကွယ်ပေးသတဲ့.. ဟင်းချက်ရင်လည်းဓါတ်သဘောအရ အအေး စာများကိုရွေးပြီး ချက်ပြုတ်ကျွေးမွေး ပြန်သတဲ့..အခုလိုအေးမြနေတဲ့ shopping mall တွေမရှိတဲ့မန္တလေး၊ တုတ်ထိုးဆိုင်၊ အကင်ဆိုင်၊ မာလာဟင်းဆိုင်၊ ဘီယာဆိုင် တွေမရှိတဲ့မန္တလေး၊ cyber caffe, J donut, Kara okyမရှိတဲ့မန္တလေး၊ mp3, mp4, CD ok, Sony game, စနူကာဆိုင်မရှိခဲ့တဲ့မန္တလေး၊ ဘာကင်ဆာ ညာကင်ဆာ ကြားရခဲတဲ့ မန္တလေး၊ အသည်းအဆီဖုန်းရောဂါ၊ ဘီပိုး စီပိုး၊ ကိုယ်ခံအားနည်းရောဂါမကြားဘူးတဲ့မန္တလေး၊ ဂျော်ဒါးနိုး၊ step မသိ၊ model မရှိ၊ ဆံပင်ဖြောင့်တာမရှိ၊ မျက်နှာပေါင်းတင်တာမရှိ၊ ဖုန်ထူပြီး ခြင်ပေါတာ လောက်တော့ အောင်ပင်လယ် ယာခင်းတွေဘေးမှာ နန်းတော်ရှေ့ဆရာတင်ရဲ့သီချင်းလေးညည်းရင်း\nPosted by mr sann oo at 7:51 PM2comments\nPosted by mr sann oo at 7:50 PM 1 comments\nPosted by mr sann oo at 8:25 PM 1 comments\nPosted by mr sann oo at 2:50 AM 1 comments\nPosted by mr sann oo at 9:45 PM 1 comments\nPosted by mr sann oo at 9:40 PM2comments\nPosted by mr sann oo at 9:23 PM 1 comments\nသင်္ကြန်ရေ၊ အယ်လ်ကိုဟော၊ အပျိုချောများနှင့် ကျွန်တော်\nနှစ်တိုင်းနှစ်တိုင်း သင်္ကြန်ရက်တွေမှ ကောင်းကောင်းနားရတာမို့ အိမ်မှာပဲနားနေကြဖြစ်တယ်..ဒီနှစ်တော့ ရုံးမှမိတ်ဆွေလေးများ ရဲ့ကောင်းမှုကြောင့် ကျွန်တော်တို့ ကုမ္ပဏီမဏ္ဍပ်ကိုရောက်ဖြစ်သွားတယ်..ကျွန်တော်တို့ ကုမ္ပဏီမှာ ဦးကျော်ဟိန်း(သရုပ်ဆောင်) ရှိနေတာမို့အရမ်းပဲ စည်ပါတယ်.. ကျွန်တော့်မှာပထမတော့နည်းနည်းကြောင်တောင်တောင်နဲ့ အမ်ဒီနဲ့အတူဓါတ်ပုံရိုက်ဖြစ်တယ်..အဲ ကျွန်တော်ချစ်တဲ့ ကျွန်တော့်ရဲ့မိတ်ဆွေလေးများ\n(မြန်မာဘလော့ဂါ) နှစ်ယောက်ရှိ နေတယ်..ဘယ်သူတွေလည်းသိချင်လား.. myo aung နဲ့ steven တို့ပေါ့ဗျာ.. မောင်လှတော့ခရီးထွက်မယ် လို့သူ့ ရဲ့ဘလော့ခ် မှာပြောတာပဲ... steven ကတော့ဓါတ်ပုံတွေအများကြီးရိုက်ဖြစ်သတဲ့ သူ့ရဲ့ဘလော့ခ်မှာစောင့်မျှော်ကြည့်ကြစို့..\nကျွန်တော့မှာဗျာ စိတ်မကောင်းဖြစ်ရတာက ကျွန်တော့ရဲ့ဘလော့ခ်မိတ်ဆွေလေး ကျွန်တော်လာတာပျော်လို့ ဆိုပြီးကနေခုန်နေတုန်း ဘယ်ကဘယ်လိုဖြစ်တယ်မသိပါဘူး.. မေးကွဲသွားလို့ ၂ချက်လောက်တော့အနည်းဆုံးချုပ်ရလောက်ရဲ့.. ရောင်စုံအယ်လ်ကိုဟော\nဖျော်ရည် (ဖျော်ရည်နော်) တွေများဗျာ မိတ်ဆွေလေးများက တစ်ယောက်ပြီးတစ်ယောက်လာပေးလို့ အားနာတာနဲ့ (ဟဲဟဲ) နည်းနည်းသောက်ဖြစ် သွားတယ်.. အမှတ်ရဆုံးက တပည့်လည်းဟုတ်လုပ်ဖော်ကိုင်ဖက် လည်းဖြစ်တဲ့ ကိုမြင်းခြံ (နာမည်ရင်းမဟုတ်ပါ) က ရေသန့်ပုလင်းနဲ့ဖျော်ရညေ တွေလာပေး တဲ့အပြင် သူ့ဘောင်းဘီအိပ်ထဲက ကြက်ပေါင်တွေထုပ်ထုပ် ကျွေးလို့ ကြိတ်မှိတ်လို့စားရသေးသဗျ..ရေတွေစိုနေလို့ပါ။ အဲ ..\nဒီဘလော့ခ်စာမျက်နှာတွေကို ယူကေ ကမိတ်ဆွေလေး cmsmdy လေးစိတ်ဝင်တစား ဖတ်မှာသေချာတယ်. သူသိချင်နေတာ လေး တွေရှိမှာပေါ့... ရန်ကုန်မှအနုပညာရှင်များ နှင့် ကုမ္ပဏီမှ လှပျိုဖြူများ ကကြခုန်ကြ..အားပါးပါး ဟာဝါရီကျွန်း သူများလားအောင်မေ့ရတယ်..ဗျာ..hiphop\nလား rock လား pop လား country လား သင်္ကြန်ဒိုးလား မေးမနေပါနဲ့ဗျာ.. ဒီအချိန်မှာဘာပဲဖြစ်ဖြစ် ရတယ်.. မှတ်မိနေတာကတော့ "\nဘိလပ်ရေချိုချိုလေးငါယူမှာကအပျိုလေး.." ရေစိုနေတဲ့အပျိုတွေ အမူပိုနေတဲ့ ဟန်နဲ့ရီဝေသောအကြည့် မထိတထိအပြုံး နှလုံးသား များ အပြန်အလှန်ဖတ်ရှုကြ... ကျွန်တော်မှာတော့ မီးသတ်ပိုက်ကြီးကိုသာအတင်းဆွဲ တအားပဲလိုက် ပက်နေမိတော့သည်။\nသည်စာမျာက်နှာများဖြစ်မြောက်သွားရန် သင်္ကြန်ရက်၏ ချစ်ရသော တပည့် မိတ်ဆွေများအား နှစ်သစ်မှာ ကိုယ်စိတ်နှစ်ဖြာကျမ်းမာစေကြောင်း ဆုမွန်တောင်းရင်း မှတ်တမ်းတင်ပါသည်။\nကိုမျိုးအောင်၊ ကိုသက်ကြီး၊ ကိုအောင်ဇော်ဇော်ဌေး၊ ကိုမြင်းခြံ၊ ကိုလပြည့်၊ ကိုမင်းခန့်၊ ကိုဆန်းဝင်း၊ ကိုခိုင်တင်ကို၊ မမီမီကျော်၊ ကိုထက်၊ မဖြူဖြူသောင်း၊ မမို့ညီညီ၊ မခိုင် နှင့် ကျွန်တော်၏ ခင်မင်မှုကို အသိအမှတ်ပြုသောမိတ်ဆွေအားလုံး...\nPosted by mr sann oo at 9:04 PM4comments\nတချိန်က ရွှန်းလက်တောင်ပသောနှုတ်ခမ်းတို့သည် ညိုမှောင်ညစ်ပုတ်စပြုလာပြီဖြစ်သည်။ တောက်ပသောမျက်နက်ဝန်း အစုံသည် ဖွင့်ဟခြင်းငှာမစွမ်းတော့ပြီ။ နက်မှောင်သန်စွမ်းသော ဆံကေသာတို့သည်လည်း ခြောက်သွေ့ဖွာလန်ကြဲလျှက် ရှိတော့သည်။ အာရုံတို့ချုပ်ငြိမ်းရာ၊\nကံဇာတာတို့ကုန်ခမ်းရာနေ့၊ဝေဒနာတို့တခန်းရပ်ဇတ်ကခဲ့ချေပြီ။ မျက်စိ၊နား၊နှာ၊လျှာ၊ ကိုယ်၊စိတ် တို့နှင့်စတင်ဖြစ်တည်ရသော အာရုံတို့ငြိမ်းလေပြီ။\nမျက်စိအကြည်နှင့် အဆင်းရုပ်တို့တိုက်ဆိုင်၍ဖြစ်ပေါ်ရသော အမြင်အာရုံသည်မရှိတော့။ အကြိမ်ကြိမ်တရှိုက်မက်မက် နမ်းရှုပ်ခဲ့ဘူးသော\nသွယ်လျှ ဖြူစင်သည့် လက်ချောင်းများသည်ပင် အေးစက်မာကြောချေပြီ။ အလွန်တရာအကြောက်အလန့်ကြီးသော၊ အဖော်မပါလျှင်ဘယ်ကို မှ မသွားတတ် သောသူသည် ယခုတော့ အဖော်မပါ တကိုယ်ရေခရီးကို မပြောမဆို နှင်ရလေပြီ။ မျက်စိအောက်ကအပျောက်မခံချင်တဲ့သူတွေလည်း\nအခုတော့ ခပ်ခွာခွာ၊ မထိမတို့ချင်ဖြင့် မြေကြီးအောင် ၆ ပေအနက်ထိစွန့်ပြစ်ကြလေပြီ။ အသုဘတို့အကြိမ်ကြိမ်ပို့ဘူးကြပြီ၊ ရီကာမောကာကားတန်းရှည်ဖြင့်၊ သံဝေဂသည် အဘယ်မှာရမည်နည်း။ သူသေတာ ငါသေတာမဟုတ်..အ၀ဇ္ဖာတန်ခိုး သံသရာအဆက်ဆက် စိုးမိုးထားသည်။ အသုဘမှအပြန် ဟိုဟာလိုချင် ဒီဟာလိုချင် တဏှာသည်လည်းစွန့်နိုင်ခဲမို့ အင်း..ငါငါ ငါဆိုတာ ဘယ်သူ့ကိုခေါ်တာလည်း...IT သမားမို့ AI (Artificial Intelligent) ခေတ်မှာရိုဘော့တွေက ကိုယ့်ကိုကိုလူလို့ထင် လာရင်ဘေးအမြင်က ရီမောချင်စရာကောင်းလှသမို့။\nဒီရိုဘော့တော့အရူးပဲဆိုချင်မှာပေါ့..sensor ကသိတာ camera ကမြင်တာ တွေကိုငါသိတယ် ငါမြင်တယ် လုပ်နေတော့ သနားစရာရီချင်စရာ အမိုက် အမဲရိုဘော့ပေါ့..ကိုယ်တိုင်ရော ကိုယ်သိတာ ကိုယ်ခံစားတာ ရှိလား..?ငါရှိလား..? ။ ခံစားတတ်တဲ့သဘောသာရှိ မှတ်သားတတ် တဲ့သဘောသာရှိ အဲဒါတွေကိုငါလို့ ထင်ရင် ဟိုရိုဘော့လို အမှားကြီးမှားပေါ့..ဘယ်အချိန်မှသိမှာလည်း.. ငါဖြစ်ချင်သလိုမဖြစ်ရ ခန္ဓာသည် သူ့သဘောနှင့်သူဖြစ် နေရင်.ပေါ့။ ဥပမာ ဝေဒနာတွေကိုငါမခံစားချင်ဘူး ရလား ? ။ ငါအိ်ုခြင်း နာခြင်း သေခြင်းတို့နှင့် မကြုံချင်ဘူး\nရလား ? ။ အချိန်ရှိတုန်း မလွဲမသွေရင်ဆိုင်ရမဲ့ ဒုက္ခတွေကလွန်မြောက်တဲ့ကျင့်စဉ်၊ လွတ်မြောက်မဲ့လမ်းကို ပညာအသိနဲ့ ရှာဖွေလို့ကြည့်တော့\nသစ္စာလေးပါးကိုပိုင်းခြားထင်ထင်ရှုမြင်နိုင်သည့် မြတ်ဗုဒ္ဓ၏တရားဒေသနာကိုသာ တွေ့ရမည်မလွဲပေ။ နိဗ္ဗာန်သို့ရွယ်ရည်၍ အထူးရှုမှတ် ၀ိပဿနာ\nPosted by mr sann oo at 8:49 PM 1 comments\nPosted by mr sann oo at 12:41 AM 1 comments\nPosted by mr sann oo at 9:21 PM 1 comments\nကျွန်တော်တို့ ကုမ္ပဏီက ဗြမ္မစိုလူမှုကူညီရေးအဖွဲ့ကို ကွန်ပျူတာနှင့်ဆက်စပ်သုံးပစ္စည်းတွေလှုဒါန်းထားပါတယ်..ဗြမ္မစိုမှတာဝန်ရှိသူများက သူတို့ရဲ့ organization အကြောင်းလိုက်လံရှင်းပြပါတယ်..ကျွန်တော်စိတ်ဝင်စားမိတာက ဂျပန်ကမြန်မာလူငယ်တစ်ဦးရဲ့ ကုသိုလ်ဖြစ်တဲ့ အမေရိကန်ဒေါ်လာ ၃, ၄ ထောင်ခန့် (အတိအကျမမှတ်မိတော့) တန်ဖိုးရှိသော ကာဒီလက် အသုဘယာဉ် ပဲဖြစ်ပါတယ်..၄င်းယာဉ်ကို မြန်မာငွေကျပ် တစ်သိန်းနှင့်အထက်လှူဒါန်းသူတို့ကိုပြန်လည်ကူညီ ပို့ဆောင်ရန်ဖြစ်တယ်လို့သိရပါတယ်..စိတ်ဝင်စားရင် ဆက်သွယ်နိုင်ပါတယ်..အဲဒီ့ လှုဒါန်းပွဲမှာ အလွန်လေးစားဖွယ်ရာပုဂ္ဂိုလ်များနဲ့ဆုံးဆည်းခဲ့ရပါတယ်... ဆရာကျော်ရင်မြင့်၊ အရီးတောင်းဦးကျော်သိန်း တို့နှင့် အခြား အများအကြိုးဆောင်လိုသူများဖြစ်ပါတယ်.. ဗြမ္မစိုလူမှုကူညီရေးအဖွဲ့ဟာ အသုဘယာဉ် အကျိုးဆောင်ခြင်းသာမက မရှိဆင်းရဲသားများ၏ ကျမ်းမာရေးဝန်ဆောင်မှုလည်းပေးသည်ဟုသိရပါတယ်..နတ်လူသာဓုခေါ်ဖွယ်ရာဖြစ်ပါသည်ခင်ဗျား..\nPosted by mr sann oo at 8:22 PM2comments\nPosted by mr sann oo at 12:51 AM 1 comments\nသင်္ကြန်ရက်နီးလာတဲ့အခါ ကျုံးဘေးလမ်းတွေ ပလက်ဖောင်းတွေ လမ်းလည်ကျွန်းတွေမှာ ထုံးစံ\nဒါပေမယ့် ဒီနှစ်အဲ့ဒီ့နေရာတွေမှာ ဈေးရောင်းခွင့်မပြု\nတော့ဘူးလို့သိရတယ်...ဈေးသည်တွေအတွက်မကောင်း ပေမယ့်.. သင်္ကြန်ပြီး\nသွားရင် အမှိုက်တွေတောင်လိုပုံ ပြီးကျန်ခဲ့တတ်တာ\nဂျာနယ်တစ်ခုမှာ ဆူးငှက်ရဲ့ ဟိုတုန်းကမန္တလေး သင်္ကြန်ဆိုတာ ဖတ်လိုက်ရတယ်..အန္တရာယ်ကင်း ပြီးတကယ်ပျော်ဘို့ကောင်းတဲ့ ယဉ်ကျေးတဲ့တချိန်က\nသင်္ကြန်ရက်တွေကိုလွမ်းမိသေးတော့သည်။ အေးမြစွာလှပသော ရေနန်းသူဇာ လှပျိုဖြူတို့ရဲ့ ယိမ်းနွဲ့နွဲ့ကဟန်...သင်္ကြန်မိုးစက်ပွင့်တို့အလွန် မြေသင်းရနံ့နဲ့ ပိတောက်ပန်းပွင့် တွေ...အတိတ်ကအရိပ်တွေကိုပြန်လည်ခံစားမိတယ်..အခုတော့ ဟစ်ပ်ဟော့ပ် သင်္ကြန်မှာ ပူလောင်စွာရင်ခုန်ရမယ့် အာရုံတွေနဲ့ သတိလေးနဲ့ပျော်စေချင်တယ်...\nPosted by mr sann oo at 8:20 PM2comments\nPosted by mr sann oo at 8:28 PM 1 comments\nဘယ်လိုပုံ ဘယ်လိုနည်းနဲ့ပြန်ကြမလဲ ..\nလောကကြီးမှာ တစ်နေရာ ရဖို့ကြိုးစားလိုက်ရတာ\nတကိုယ်ရေ အဖေါ်မပါပဲ ဒီအပြန်လမ်းမှာ\nPosted by mr sann oo at 8:24 PM 1 comments\nPosted by mr sann oo at 12:06 AM4comments\nPosted by mr sann oo at 12:02 AM 1 comments


ရတနာသိုက် ရှာပုံတော် – ၄ | Myanmar Gazette News Media Forum Network\nHome » Creative Writing » ရတနာသိုက် ရှာပုံတော် – ၄\nရတနာသိုက် ရှာပုံတော် – ၄\nPosted by မဟာရာဇာ အံစာတံုး on Jul 23, 2012 in Creative Writing | 42 comments\nရတနာသိုက် ရှာပုံတော် – ၂\nရတနာသိုက် ရှာပုံတော် – ၃\nတို့အား ဖော်ပြခဲ့ပြီး ဖြစ်ပါသည်။ လင့်ခ်ပေါ်တွင် ကလစ်နှိပ်ကာ ဖတ်ရှုနို်င်ပါကြောင်း …\nတစ်နေ့သ၌ ပါလေရာ၊ ကြီးမိုက်၊ ကိုချော ဆိုသူတို့သည် ကြည့်မြင်တိုင်မြို့နယ် အတွင်းရှိ ချောင်ကျသော အိမ်တစ်အိမ်အတွင်းတွင် စကားပြောလျှက် ရှိသည်ကို တွေ့ရလေ၏။\nပါ – “မောင်ပေတို့ သိထားတဲ့အတိုင်းဆိုရင် ရတနာသိုက်ဟာ ပဲခူးရိုးမထဲမှာ ရှိရမှာပေါ့”\nမိုက် – “ဟုတ်တယ် ကိုပါ၊ သူတို့မှာ ရတနာသိုက်ရှိရာကို သွားဖို့အတွက် ခိုင်မာတဲ့ အထောက်အထားတွေ ရှိနေတယ်ဗျ”\nချော – “ဒါဖြင့် မေးရပါဦးမယ်၊ ဆွဲပြားလေးတွေက ရတနာသိုက်ကို ညွှန်းတဲ့ မြေပုံ မဟုတ်လားဗျာ”\nမိုက် – “ဒီလို ကိုချောရေ၊ မောင်ပေရဲ့ စကားအရဆိုရင် အဲ့ဒီ ဆွဲပြား လေးခု ပေါင်းစပ်လိုက်ရင် ရတနာသိုက်ကို ဖွင့်နိုင်မယ့် သော့တစ်ချောင်း ဖြစ်သွားတယ်၊ ပြီးတော့ အဲဒီ သော့ပေါ်မှာလည်း ရတနာသိုက်ရှိမယ့် နေရာကို ညွှန်ပြထားတဲ့ မြေပုံတစ်ခု ရှိတယ်ဆိုပဲဗျ”\nပါ – “ဒါဆို ဆွဲပြားပေါ်က မြေပုံအပြင် နောက်ထပ် မြေပုံတစ်ခုဟာ မောင်ပေရဲ့ လက်ထဲမှာပေါ့”\nမိုက် – “ဟုတ်တယ် ကိုပါ၊ ကျုပ်ကိုတောင် မောင်ပေက အဲဒီ မြေပုံပြပြီး ဘယ်နေရာမှာဆိုတာကို ထောက်ပြလိုက်သေးရဲ့၊ ပြီးတော့ မောင်ပေက ပြောလိုက်သေးတယ်၊ သူ့မှာ မြေပုံရှိပေမယ့် သော့ လိုနေတဲ့အတွက် အခက်တွေ့နေရတယ်လို့ ဆိုတယ်ဗျ”\nထိုအခါတွင် ကိုချော ဆိုသူမှ “သော့မရှိတာများဗျာ၊ အခြားပစ္စည်းတစ်ခုခုနဲ့ သော့ကို ဖွင့်လိုက်မှာပေါ့ဗျ” ဟူ၍ ရီကျဲကျဲ အမူအယာဖြင့် ပြောလိုက်လေရာ – “ဒီလိုဆို ခင်ဗျားတို့ကိုတောင် ကျုပ်အနေနဲ့ အသိပေးနေမှာ မဟုတ်ဘူး၊ ကျုပ်ဟာကျုပ်ပဲ သွားယူလိုက်မှာပေါ့” ဟူသော အသံသည် ထွက်ပေါ်လာပြီးနောက် အိမ်၏ အပေါ်ထပ်ဆီမှ လူရွယ်တစ်ယောက်သည် အေးဆေးသော ဟန်အမူအယာဖြင့် ဆင်းလာသည်ကို တွေ့လိုက်ရလေ၏။\nထိုလူရွယ်၏ မျက်ဝန်းများမှာ စူးရှ၍ တောက်ပ၏။ မျက်လုံး မျက်ဖန်လည်း ကောင်း၏။ ဒေါင်ကောင်း၍ ယောက်ျားပီသသော ခန္ဓာကိုယ် အချိုးအစားကိုလည်း ပိုင်ဆိုင်ထားလေ၏။ လူရွယ်သည် ရှမ်းဘောင်းဘီအား ဝတ်ဆင်ထားပြီး ရှမ်းလွယ်အိတ်ကြီး တစ်လုံးကိုလည်း လွယ်ထားသည်ကို တွေ့ရလေ၏။\nထိုလူရွယ်အား တွေ့သောအခါတွင် ကြီးမိုက်ဆိုသူမှ “မောင်ပေပါလား” ဟူ၍ ပြောလိုက်လေ၏။ ပါလေရာ နှင့် ကိုချော ဆိုသူတို့သည် ထိုအခါကျမှပင် မောင်ပေ ဆိုသူ လူရွယ်အား မျက်မြင်ကိုယ်တွေ့ တွေ့လိုက်ရလေတော့၏။\n“ဘယ်လိုများ ဝင်လာခဲ့တာလဲ မောင်ပေရယ်”\nပေ – “ခင်ဗျားတို့က တံခါးကို ပိတ်ထားလေတော့ ကျုပ်အနေနဲ့ အပေါ်ထပ်ကနေ ဝင်လာခဲ့ရတာပေါ့၊ သို့ပေမယ့် ကျုပ်က ခင်ဗျားတို့စကားကို ခိုးနားထောင်ဖို့ ဝင်လာခဲ့တာတော့ မဟုတ်ဘူး၊ ပြောစရာရှိလို့ လာခဲ့တာပဲ”\nပါ – “ဘာများလဲဗျာ”\nပေ – “ဒီလိုပါ၊ ဦးခိုင်နဲ့ ပေါင်းနေတဲ့ အောင်ပုတစ်ယောက် တောင်တွင်းကြီးဘက်ကို ရွေ့သွားတယ်၊ သူ့အလုပ်က ဆွဲပြားကို မရ ရတဲ့နည်းနဲ့ လုခဲ့ဖို့ပဲ၊ အဲ့ဒီမှာ ခင်ဗျားတို့လူလည်း ရောက်နေတယ် မဟုတ်လား”\nပါ – “ဟုတ်ပါတယ် မောင်ပေ၊ ကျုပ်တို့လူ ပေါက်ဖောက် တစ်ယောက်လည်း အဲ့ဒီမှာ ရောက်နေပါတယ်၊ ဒါပေမယ့်လို့လည်း ပေါက်ဖော် အတွက်တော့ ပူစရာ မလိုလောက်ပါဘူး၊ ဘာလို့လဲဆိုတော့ ပေါက်ဖော်ရဲ့ အစွမ်းအစကို ကျုပ်တို့ ယုံလို့ပဲ”\nပေ – “ရန်သူကို ငယ်ငယ်ကြီးကြီး အထင်မသေးအပ်ဘူးတဲ့ဗျ”\nချော – “ကျုပ်တို့က ရန်သူကို အထင် မသေးပါဘူး၊ ကိုယ့်လူကိုယ်ပဲ ယုံကြည်တယ်လို့ ပြောတာပါ”\nမိုက် – “ဟုတ်ပါတယ်၊ ပေါက်ဖော်နဲ့ ကျုပ်တို့ လက်တွဲလာခဲ့တာ ကြာပါပြီ၊ ပေါက်ဖော်က အကျဉ်းအကြပ်ထဲ ရောက်နေတဲ့အခါမှာ သူ့ဟာသူ လွတ်မြောက်အောင် ရုန်းထွက်နိုင်စွမ်း ရှိပါတယ်။ ဒီတော့ ပေါက်ဖော်အတွက်ကို ပူစရာ မလိုတော့ဘူးလို့ပဲ သဘောထားလိုက်ပါ၊ အခု မောင်ပေ လည်း ရောက်တုန်း၊ ကျုပ်မိတ်ဆွေတွေလည်း ရှိတုန်းမှာ တစ်နေ့က မောင်ပေ ကျုပ်ကို ပြောခဲ့တဲ့ အကြောင်းတွေကို ပြန်ပြီး ပြောပြပေးစေချင်ပါတယ် ”\nထိုအခါ မောင်ပေ ဆိုသူ လူရွယ်မှာ မည်သို့မျှ ပြန်လည် ပြောဆိုခြင်း မရှိဘဲ ၎င်း၏ လွယ်အိတ်ကြီးအတွင်းမှ ဝါကျင့်ကျင့်အရောင် ရှိသော စာရွက်တစ်ရွက် အား ထုတ်ယူလိုက်ကာ စားပွဲပေါ်တွင် တင်လိုက်လေ၏။ ပြီးနောက် “ဒါဟာ ကျုပ်ဆီမှာ ရှိထားတဲ့ ရတနာသိုက် မြေပုံ စာရွက်ပဲ” ဟူ၍ ပြောလိုက်လေ၏။\nပါလေရာနှင့် ကိုချော ဆိုသူတို့မှာ မောင်ပေ ပြောသည့် မြေပုံစာရွက်အား ကြည့်ရှုကြလေ၏။ ယင်းသို့ ကြည့်ရှုနေရင်းဖြင့် ပါလေရာ ဆိုသူမှ “ဒီအမှတ်အသားက ရတနာသိုက်ရှိတဲ့ နေရာရဲ့ အမှတ်အသားများလား” ဟူ၍ မြေပုံပေါ် လက်ထောက်၍ မေးလိုက်လေရာ မောင်ပေ ဆိုသူမှ “ဟုတ်ပါတယ်၊ ဒါဟာ ရတနာသိုက်ရှိတဲ့ နေရာကို ပြထားတဲ့ အမှတ်အသားပဲ” ဟူ၍ ပြောလိုက်လေ၏။\nချော – “ရတနာသိုက်က သော့နဲ့ ဖွင့်ရမှာလို့လည်း ပြောတယ်နော့”\nပေ – “ဟုတ်ပါတယ်၊ ရတနာသိုက်က သော့နဲ့ ဖွင့်မှပဲ ပွင့်မှာပါ။ သော့နဲ့ မဖွင့်ပဲ တစ်စုံတစ်ခုနဲ့ ဖျက်ဆီးပြီး ဖွင့်ခဲ့လို့ရှိရင် မထင်မှတ်တဲ့ အန္တရာယ်တွေ ရောက်လာနိုင်တယ်လို့ ဆိုပါတယ်”\nပါ – “ဒါနဲ့ မောင်ပေဆီကို ဒီမြေပုံစာရွက်လေး ဘယ်လို ရောက်လာတယ် ဆိုတာကို စိတ်ဝင်စားမိပါရဲ့”\nပေ – “ရတနာသိုက်အကြောင်း ကျုပ်သိလာတာရယ်၊ ဒီမြေပုံစာရွက်လေး ကျုပ်လက်ထဲ ရောက်လာတာရယ် ဆိုတဲ့ အကြောင်းတွေကို စာဖွဲ့ပြီး ပြောရမယ်ဆိုရင် တော်တော်လေး အချိန်ယူပြီး ပြောရလိမ့်မယ် ထင်တယ်ဗျ၊ စာရေးဆရာတွေ စကားနဲ့ ပြောရရင်တော့ ဝတ္ထုတစ်ပုဒ်လောက် ဖြစ်သွားနိုင်တယ်ပေါ့ဗျာ .. အဟဲ”\nမိုက် – “ဒါဖြင့်လည်း လိုရင်းကိုပဲ ပြောဗျာ”\nပေ – “လိုရင်းကိုပဲ ပြောရရင်တော့ ကျုပ်ရဲ့ အဖိုးဟာ အမှုတစ်ခုနဲ့ ထောင်ငါးနှစ် ကျခဲ့ဖူးတယ်၊ အဲ့ဒီလို ထောင်ထဲမှာ နေရင်းက နာဂ ဆိုတဲ့ လူကြီးတစ်ဦးနဲ့ ရင်းနှီးကျွမ်းဝင်ခဲ့ပါတယ်၊ တစ်နေ့တော့ နာဂ ဆိုတဲ့ လူကြီးက အဘိုးကို တိတ်တိတ်လေး ပြောပြခဲ့ပါတယ်။ သူ ပြောပြခဲ့ အကြောင်းကတော့ အခု ကျုပ်တို့ သိထားတဲ့ ဇောက်ထိုး ရတနာသိုက် အကြောင်းပဲ”\nပါ – “ဇောက်ထိုး ရတနာသိုက်ရဲ့ ရာဇဝင်လေးကိုလည်း သိချင်မိသားဗျာ”\nပေ – “အဲ့ဒီ ရတနာသိုက်ရဲ့ ရာဇဝင် စကားအရ ဆိုရင်တော့ အတော်ကို ကြာခဲ့ပါပြီ၊ ကျန်စစ်မင်းကြီး လက်ထက်ကတည်းက ဆိုပါတော့၊ ကျန်စစ်မင်းကြီး လက်ထက်မှာ ပစ္စည်းဥစ္စာ ချမ်းသာတဲ့ သူဌေးကြီးတစ်ဦး ရှိခဲ့တယ်၊ အဲဒီ သူဌေးကြီးဟာ လူတစ်ယောက်ကို အပြစ်ပေးရင်း ဇောက်ထိုးပုံစံမျိုး နေခိုင်းတယ် ဆိုပဲ၊ ဒါကြောင့် သူဌေးကြီးကို အများက နာမည်အရင်းကို မခေါ်ကြဘဲ သူဌေးကြီး ဦးဇောက်ထိုး ရယ်လို့ ခေါ်ခဲ့ကြတယ်၊ သူဌေးကြီးမှာ အမွေဆက်ခံမည့် သားသမီး မထွန်းကားတာကြောင့် သူဌေးကြီးဟာ သူ့ရဲ့ ပစ္စည်းဥစ္စာတွေကို တစ်နေရာမှာ ထားရစ်ခဲ့ချင်ပုံရတယ်။ ဒါကြောင့်မို့ လုံခြုံစိတ်ချရတဲ့ နေရာတစ်ခုမှာ သူ့ရဲ့ ရတနာတွေကို ထားရစ်ခဲ့တယ်ဆိုပဲ၊ အစ ပထမတော့ ရတနာတွေ ထားတဲ့ မြေပုံကို သူဌေးကြီးက ကိုင်ထားခဲ့ပေမယ့် နောက်ပိုင်း ဘယ်သူ့ဆီကို ရောက်သွားတယ် ဆိုတာကို မသိခဲ့ကြဘူး။ ဒါပေမယ့် သူဌေးကြီး သေခါနီးမှာ သူ့အပေါ်မှာ ကျေးဇူးရှိခဲ့ဖူးတဲ့ လူလေးယောက်ကို ရတနာသိုက် မြေပုံပါတဲ့ ဆွဲပြားလေးခု ပေးလိုက်တယ်လို့တော့ သတင်းထွက်လာခဲ့တယ်” ဟူ၍ ရှည်လျားစွာ ပြောပြလိုက်လေ၏။\nထိုအခါတွင် ကိုချော ဆိုသူမှ “အဲ့ဒီ မြေပုံစာရွက်က မောင်ပေဆီကို ဘယ်လို ရောက်လာတာလဲ ဆိုတာကိုလည်း ထပ်ပြောပါဦး” ဟူ၍ စကားကမ်းလိုက်ရာ မောင်ပေ ဆိုသူမှ “အစက ကျုပ်ပြောခဲ့သလို နာဂ ဆိုတဲ့ လူကြီးက ကျုပ်အဖိုးကို အဲ့ဒီ ဇောက်ထိုး ရတနာသိုက်အကြောင်းကို ပြောခဲ့တယ်၊ ပြီးတော့ ကျုပ်အဖိုး ထောင်က လွတ်ခါနီးမှာ ခင်ဗျားတို့ တွေ့နေရတဲ့ ဟောဒီ မြေပုံစာရွက်လေးကို ပေးလိုက်တာပဲ၊ အဖိုးအနေနဲ့ ရတနာသိုက် အကြောင်းကို ပုံပြင် တစ်ပုဒ်လိုပဲ သဘောထားခဲ့တယ်ဗျ၊ ကျုပ် အဖေလည်း ဒီအတိုင်းပဲ၊ ဒါကြောင့် သူတို့ဟာ ရတနာသိုက်ကို မရှာခဲ့ကြဘူး။ ဒီဇာတ်ကြောင်းဟာ နောက်ပိုင်းမှာ ကျုပ်ဆီကို ရောက်လာခဲ့တာပဲ” ဟူ၍ ပြောလိုက်လေတော့၏။\nတစ်နေ့သ၌ လွန်စွာ ခမ်းနားသော အိမ်ကြီးတစ်အိမ်၏ ခြံဝင်တံခါးဝ ရှေ့သို့ ကားလေးတစ်လေး လာ၍ ရပ်ပြီးလျှင် အဆိုပါ ကားပေါ်မှ လွန်စွာထွားကြိုင်းသော လူကြီးနှစ်ဦးသည် ဆင်း၍ လာသည်ကို တွေ့ရလေ၏။ ထိုလူကြီးနှစ်ဦးသည် ခြံတံခါးဝ အနီးတွင် ရှိသော တံခါးစောင့်အား “မောင်ဂီ ရှိသလား” ဟူ၍ မေးလိုက်လေ၏။\nထိုအခါ တံခါးစောင့် ဖြစ်သူမှ “ဆရာ ရှိတယ်၊ ဘာကိစ္စလဲ” ဟူ၍ ထိုလူကြီး နှစ်ဦးအား စူးစမ်းသော အကြည့်ဖြင့်ကြည့်ကာ မေးလိုက်လေရာ လူကြီးတစ်ဦးမှ “ဦးခိုင်လာတယ်၊ ထွက်ပြီး ဂါရဝပြုပါလို့ ပြောလိုက်စမ်းကွာ” ဟူ၍ ပြောလိုက်လေ၏။\nယင်းစကားကြောင့် တံခါးစောင့်ဖြစ်သူမှာ ထိုလူကြီးအား စူးရဲသောအကြည့်ဖြင့် ကြည့်ပြီးနောက် “ခင်ဗျားတို့ ဘယ်က အရူးတွေလဲ” ဟူ၍ ပြောလိုက်လေ၏။ ထိုအခါ လူကြီးတစ်ဦးမှ “မောင်ရင်ကလည်း ဒေါသထွက်တတ်လိုက်တာကွယ်၊ ဟောဒီစာလေးကို မောင်ဂီကို ပေးပေးပါကွယ်” ဟူ၍ ပြောရင်း ၎င်း၏ လွယ်အိတ်ကြီးအတွင်းမှ စာအိတ်တစ်အိတ်အား ထုတ်လိုက်လေ၏။\nတံခါးစောင့် ဖြစ်သူမှ စာအိတ်ကို ယူရန်အတွက် လက်ကမ်းလိုက်သည့်အခါ လူကြီးမှ တံခါးစောင့်၏ လက်အား လျင်မြန်စွာ ဖမ်းလိုက်ပြီးလျှင် ခြံတံခါး သံတိုင်အနီးသို့ ကပ်လာသော တံခါးစောင့်၏ မျက်နှာအား လက်သီးဖြင့် ထိုးချလိုက်လေ၏။ ထိုအခါ တံခါးစောင့်မှာ “အင့်” ခနဲ ဖြစ်သွားကာ လဲကျသွားလေတော့၏။\n“မြန်ရမယ် ကိုခိုင်ရေ၊ မမြန်ရင် ခံသွားရမယ်”\nထိုအခိုက်တွင် အိမ်ကြီး၏ တံခါးသည် ပွင့်သွားပြီးနောက် မီးခိုးရောင် ဥရောပဝတ်စုံကို သပ်ရပ်စွာ ဝတ်ဆင်ထားသော လူရွယ်တစ်ယောက်သည် ခြံတံခါးဆီသို့ ဦးတည် လျှောက်လှမ်းလာသည်ကို တွေ့ရလေ၏။ ထိုလူရွယ်သည် ခြံတံခါးဝသို့ ရောက်သည့်အခါ လဲကျနေသော တံခါးစောင့်အား ဖယ်ရှားပြီးနောက် တံခါးအား ဖွင့်လိုက်လေ၏။\nဂီ – “ကျနော့် တံခါးစောင့်ရဲ့ လုပ်ရပ်အတွက် တောင်းပန်ပါတယ် ဦးခိုင်နဲ့ ဦးကြောင်ကြီး”\nကြောင် – “မောင်ရင်က တယ်လည်း ယဉ်ကျေးပြနေပါလားကွယ့်”\nဂီ – “ကျနော် မရိုင်းတတ်ပါဘူး ဦးကြောင်ကြီး”\nကြောင် – “ကျုပ် အတွေ့အကြုံအရ လူချမ်းသာ အများစုဟာ မယဉ်ကျေးတတ်ကြဘူး”\nဂီ – “ကျနော်က လူချမ်းသာ မဟုတ်ပါဘူး”\nကြောင် – “မောင်ရင်က လူချမ်းသာ မဟုတ်ဘူးသာဆိုတယ်၊ ခြံဝင်းကလည်း အကျယ်ကြီး၊ အိမ်ကြီးကလည်း ဟီးထလို့ ပါလားကွယ့်”\nဂီ – “ဒါတွေက ကျနော် ပိုင်ဆိုင်တာ မဟုတ်ပါဘူး”\nခိုင် – “ဒါဖြင့် မောင်ရင်က ငှားနေတာပေါ့”\nဂီ – “ဒီလိုလည်း မဟုတ်ပါဘူး”\nခိုင် – “ဒါဆို မောင်ရင့်ရဲ့ တစ်ယောက်သောသူ အမည်နဲ့ ဝယ်ထားတဲ့ အိမ်ကြီးပေါ့”\nဂီ – “မဟုတ်ပါဘူး ဦးခိုင်၊ ဒီခြံဝင်းကြီးနဲ့ ဒီအဆောက်အဦးကြီးကို သဘာဝ တရားကြီးကသာ ပိုင်ဆိုင်ထားတာပါ၊ ပြောရရင် ဒီကမ္ဘာပေါ်မှာ ရှိရှိသမျှကို သဘာဝကြီးကသာ ပိုင်ဆိုင်ထားတာပါ၊ ကျနော်တို့ အနေနဲ့ ကိုယ့်ကိုယ်ကိုတောင်မှ ပိုင်ဆိုင်တယ်လို့ အာမခံလို့ မရပါဘူး၊ သေမင်း လာခေါ်ချိန်မှာ ကျနော်တို့ ခေါင်းခါပြလို့မှ မရတာ”\nကြောင် – “ကျုပ်ကတော့ သေမင်းကို ခေါင်းခါ မပြဘူး၊ ဓါးနဲ့ပဲ ရမ်းပြလိုက်မှာ” ဟူ၍ ပြောပြီးနောက် ၎င်းတို့၏ လာရင်းကိစ္စအား ပြောလိုက်လေရာ မောင်ဂီ ဆိုသူမှ ၎င်းတို့အား အိမ်ကြီးအတွင်းသို့ ခေါ်ဆောင်သွားခဲ့လေတော့၏။ အိမ်ကြီးအတွင်းသို့ ရောက်သည့်အခါ ဦးခိုင် ဆိုသူမှ အိမ်၏ အတွင်းပိုင်းအား အကဲခတ်ကြည့်လိုက်ပြီးနောက် “ဟော .. ဟိုက အငြိမ့်မင်းသမီးလေးက မောင်ရင်ရဲ့ အသည်းနှလုံး ထင်ရဲ့” ဟူ၍ ပြောလိုက်လေ၏။\nထိုအခါ မောင်ဂီ ဆိုသူ လူရွယ်မှ ပြုံးရုံသာ ပြုံးလိုက်ပြီးနောက် ၎င်း၏ ဘေးတွင်ရှိသော ကြုတ်ဗူးလေးအတွင်းမှ ဆွဲပြားလေးအား ထုတ်ယူလိုက်လေ၏။ ထို့နောက်တွင် မောင်ဂီမှ –\n“ဟောဒါကတော့ ဦးတို့ လိုချင်လှပါတယ်ဆိုတဲ့ ရတနာသိုက်ဖွင့်မယ့် လက်တစ်ဖက်ပေါ့” ဟူ၍ ပြောလိုက်လေ၏။\nခိုင် – “ကိုင်ကြည့်လို့ ရမလားကွယ့်”\nဂီ – “ကိုင်ပြီး ပြန်မလွှတ်ချင်ရင် ဘယ့်နှယ့်လုပ်မလဲ”\nခိုင် – “ကျုပ်က ပစ္စည်းစစ်၊ မစစ် ကြည့်ရုံပါပဲ”\n“အဲ့ဒီလိုမျိုးကြံပြီး ချမ်းသာလာတဲ့ထဲမှာ ခင်ဗျားက ထိပ်ဆုံးကပဲ မဟုတ်လား” ဟူ၍ မောင်ဂီဆိုသူမှ ဦးခိုင်ဆိုသူအား ပျက်ရယ်ပြုသည့် လေသံဖြင့် ပြောလိုက်လေရာ ဦးခိုင်ဆိုသူမှ “မောင်ရင်က ကျုပ်အကြောင်း အတော် လေ့လာထားတာပဲ၊ အဟဲ၊ ဒါနဲ့ တောမှာ သူများခိုင်းမှ ထမင်းစားရတဲ့ ဆယ်ကျော်သက် လူငယ်တစ်ယောက်က ခု မောင်ရင့်ရဲ့ အသက်အရွယ်လောက်မှာ ဟောဒီလို ခမ်းနားတဲ့အိမ်ကြီးနဲ့ နေနိုင်ခဲ့တာဟာ အိမ်ကြီးက ဘွားခနဲ ပေါ်လာခဲ့လို့ ထင်ပါရဲ့နော့” ဟူ၍ ပြန်လည် ပြောဆိုလိုက်လေ၏။\nကြောင် – “ဒီလောက်ဆို ကျုပ်တို့ အရောင်းအဝယ် လုပ်လို့ရလောက်ပြီ ထင်ရဲ့”\nဂီ – “ကျုပ်က အရောင်းအဝယ်ဆို မြတ်မှပဲ ဝယ်တတ်၊ ရောင်းတတ်တယ်”\nခိုင် – “မောင်ရင်က မြတ်မှဆို ကျုပ်တစ်သောင်းပေးမယ် ဆိုရင်ရောဗျာ”\nဂီ – “တစ်သိန်းပေးတဲ့အထိ ကျုပ် ရောင်းနိုင်မှာ မဟုတ်ဘူး”\nကြောင် – “ဟောဒီဓါးက မောင်ရင့်ဗိုက်နဲ့ မိတ်ဆက်မှ ရောင်းမယ်ဆိုရင်တော့” ဟူ၍ ပြောပြောဆိုဆို ၎င်း၏ လွယ်အိတ်ကြီးအတွင်းမှ ၎င်းကိုင်ဆောင်မြဲဖြစ်သော ဓါးမြောင်တစ်လက်အား ထုတ်၍ ကြည့်ရှုဟန်ဖြင့် ပြောလိုက်လေရာ မောင်ဂီဆိုသူမှ ခါးကြားတွင် အသင့်ထိုးထားသော သေနတ်အား ပေါ်သည်ဆိုရုံခန့် အင်္ကျီကို မြှောက်၍ ပြကာ “ဒါကတော့ သေမင်းလို့ ခေါ်တယ်” ဟူ၍ ပြောလိုက်လေ၏။\nထိုအခါတွင် ဦးခိုင်ဆိုသူမှ “မောင်ရင်က မရောင်းနိုင်ဘူး ဆိုရင်လည်း ကျုပ်တို့က အလဲအထပ် သဘောမျိုးနဲ့ လိုချင်တယ်” ဟူ၍ ပြောလေရာ မောင်ဂီဆိုသူမှ “အလဲအထပ် ဟုတ်လား ဦးခိုင်၊ တန်ရာတန်ဖိုးနဲ့ အလဲအထပ် ဆိုရင်တော့ ကျုပ်ဘက်က လက်ခံဖို့ အသင့်ပဲ” ဟူ၍ ပြောလိုက်လေ၏။ ထိုအခါ ဦးခိုင်ဆိုသူမှ “တန်ရာတန်ဖိုး ဖြစ်ရမှာပေါ့ မောင်ဂီရယ်” ဟူ၍ ပြောလိုက်လေရာ မောင်ဂီ ဆိုသူ လူရွယ်မှ “ဒါဖြင့် ဘယ်လို အရာမျိုးနဲ့ လဲမှာလဲ” ဟူ၍ မေးလိုက်လေတော့၏။\nအထက်ပါအတိုင်း ဇာတ်လိုက်ကြီးများမှ ရတနာမြေပုံတွက်အလုပ်ရှုပ်နေကြအချိန်တွင်\nဂဒုံးပြောင်ကြီး အောင်ပုမှာ အောက်ပါအတိုင်းတွေးတောကြံစည်နေလေသတည်း။\nကျုပ်ဂဒေါ့ ရိုးမထဲက ကျွန်းသစ်တွေကို ခုတ်ပြီး တရုပ်ကိုရောင်းစားမယ်\nဒဂျီးဒဘဲ့ အောင်ဘုဆိုတဲ့လူဂို ပေါလိုက်ပါ\nကျုပ်လောက် လက်မသွက်ပဲ ကျုပ်နောက်လိုက်ပြီး အပြားလုမယ်မကျန်နဲ ့\nကျုပ်လက်က တစ်စက္ကန် ့ကို လက်သီး ကိုးဆယ့်ကိုးလုံး ထွက်တယ်..\nအစကတော့ လက်သီး အလုံးတစ်ရာထွက်ခဲ့ပါတယ်..\nဂျိုင်းမှာ ဂျိုင်းမွှေးပေါက်..အဲလေ..ဘီအီးအပူကန်ပြီး အကြိတ်ပေါက်နေလို့တစ်ချက်လျော့သွားတာ ကံကောင်းတယ်မှတ်ပါလို ့…\n““ ထိုလူရွယ်၏ မျက်ဝန်းများမှာ စူးရှ၍ တောက်ပ၏။ မျက်လုံး မျက်ဖန်လည်း ကောင်း၏။ ဒေါင်ကောင်း၍ ယောက်ျားပီသသော ခန္ဓာကိုယ် အချိုးအစားကိုလည်း ပိုင်ဆိုင်ထားလေ၏။ လူရွယ်သည် ရှမ်းဘောင်းဘီအား ဝတ်ဆင်ထားပြီး ရှမ်းလွယ်အိတ်ကြီး တစ်လုံးကိုလည်း လွယ်ထားသည်ကို တွေ့ရလေ၏။\nထိုလူရွယ်အား တွေ့သောအခါတွင် ကြီးမိုက်ဆိုသူမှ “မောင်ပေပါလား” ဟူ၍ ပြောလိုက်လေ၏။ ””\nဒီစာတစ်ပိုဒ်အတွက် ဘီယာ၅ခွက်နဲ ့ဘဲကင် တစ်ခြမ်း ပူဆော်မှာ\nမှားနေတာ လူရွယ်မှာ မှေးကြုတ်သော မျက်လုံး\nပိန်ရှည်သော ခန္ဓာကိုယ်အချိုးအစား အရက်မူးသမား\nလို့ရေးရမှာ ဒါမှ အပြင်ကဦးပေနဲ့ တူမှာ\nphola Pyae says:\nအရက်သမားဆိုတဲ့နောက် စူးရှသောမျက်လုံး အစား\nမှေးမိန်သော မျက်လုံး နဲ့ ယိုင်နဲ့သောခြေလှမ်း ရယ်\nပြီးတော့ အရက်ချဉ်ဖတ်နံ့လေးပါ ထည့်ရေးလိုက်ပါတော့ ။\nအလို နိုရာလေး ကတော့ ဟုတ်ပါပြီ\nသူက ချစ်သူအချင်းချင်း ကြီဇယ်တာကို နားလည်ခွင့်လွှတ်ပါတယ်\nိဖိုးလပြည့်က ဘယ်နှယ့် ဘယ်လို\nကျုပ်အား အကြောင်းမဲ့ ပြောဆိုရပါသနီး\nအကောင့်သစ်ပေမဲ့ လူဟောင်းလေးပါ ကိုကိုပေ\nခင်မင်လို့ စလိုက်တဲ့ သဘာပါ\nရင်မောတော် မမူပါနဲ့တိုတိုပေ ခိခိ ။\nမောင်ဂီနဲ့အလဲအထပ်လုပ်မဲ့ပစ္စည်းက ဆိုင်ပစ်လို့ကောင်းမဲ့ ပြောင်းရှည်ရှည် ဖြစ်မယ်ထင်တယ်။\nအဟီး ဘာရမလဲ ကော်ပီကူးပလိုက်တာပေါ့အေ\nကျုပ်က အသည်းမမာလို့ …ပါဆို …\nလှေယာဉ်မယ်လေးပဲ သိတယ်…(ဖားတာ ..)\nအငြိမ့်မင်းသမီးလေးတော့ ပြန်ပေး ဆွဲခံရတော့မယ်\nဆွဲပြားလေးကို ဘာနဲ့ အလဲအထပ်လုပ်မှာလည်း ဆိုတာ စိတ်ဝင်တစားစောင့်ဖတ်နေပါမည်ဖြစ်ကြောင်း……….။\nမောင်ဂီကို အချဉ်မှတ်လို့ လာတဲ့ ဦးခိုင်နဲ ့ကြောင်ကြီးကို ….. သေမင်းရဲ့ ပုံသဏ္ဍန်လေးပြလိုက်တဲ့ အခန်းက … အကယ်ဒမီရလောက်တယ် … အဟိ\nအားပေးသွားတယ်ဗျို့ လက်မလည်းထောင်သွားတယ် ကျွန်တော်ကအရင်ကတည်းက ဒီလိုစာမျိုးကိုကြိုက်တာဗျာ ဥပမာ ဆားပုလင်းနှင်းမောင်တို့မင်းမြတ်သူရတို့လို့ပေါ့ ။အရေးသားကိုလည်း အလေးပြုဦးညွတ်သွားပါကြောင်း\nဆားပုလင်း ရာဇာရဲ့ အရေးအသားကို အလေးပုပါရစေ..\nဇတ်လမ်းက အတော်လေးရှည်ဦး မဲ့သဘောရှိပါ၏ ။\nကိုရီးယား အခန်းဆက် နှင့် သူမသာ ကိုယ်မသာ ဖြစ်နိုင်ချေရှိပါ၏ ။\nအသင် အံစာတုံး၏ ရတနာသိုက် ရှာပုံတော်ခရီးသည်ကား\nအန ္တရာယ် အသွယ်သွယ် ဖြင့် ရင်ခုံလှိုက်မော ဖြစ်ကြရမည်မှာ အမှန်တည်း ။\nအကျွနုပ် ထူးစိန် ပြောလိုသည်မှာ ရတနာသိုက်ကြီးတည်ရှိရာနေရာသို့\nရေလမ်းခရီးဖြင့် သွားလိုသော ခရီးစဉ်ရှိပါက အားကိုးနိုင်ပါဂျောင်း ။\nဟိုက် —- တော်ပါပြီ တန်ပါပြီ\nနာဂ ကိုပင်လျှင်ထောင်ထဲ မှာတွေ့တယ် ဆိုနေမှ အကျွန်ုပ်အား\nငရဲသို့ ပို့ရန် အသင် ဝန်မလေးကြောင်း သိရှိပြီးနောက်\nသင်နှင့်ဝေးရာသို့ ပြေးရပါပြီ ။\nကျန်စစ်မင်းကြီး လက်ထက်မှာ ပစ္စည်းဥစ္စာ ချမ်းသာတဲ့ သူဌေးကြီးတစ်ဦး ရှိခဲ့တယ်၊ အဲဒီ သူဌေးကြီးဟာ လူတစ်ယောက်ကို အပြစ်ပေးရင်း ဇောက်ထိုးပုံစံမျိုး နေခိုင်းတယ် ဆိုပဲ၊ ဒါကြောင့် သူဌေးကြီးကို အများက နာမည်အရင်းကို မခေါ်ကြဘဲ သူဌေးကြီး ဦးဇောက်ထိုး ရယ်လို့ ခေါ်ခဲ့ကြတယ်၊\nငါက…သူဋ္ဌေးကြီး ဦးဇောက်ထိုးကွ.. ဘာမှားမှတ်လဲ….သူဋ္ဌေးကြီးနော်…သူဋ္ဌေးကြီး ဟင်းးးးးးးးး\nသူဌေးကြီးမှာ အမွေဆက်ခံမည့် သားသမီး မထွန်းကားတာကြောင့် …………\nဟိုက်…. ငါက… မျိုးမအောင်တဲ့ သူကြီးလား…. အို ဘာဖြစ်ဖြစ်…သူဋ္ဌေးကြီးဇောက်ထိုးဖြစ်ရင်ပြီးတာပဲ။\nဒါပေမယ့် သူဌေးကြီး သေခါနီးမှာ သူ့အပေါ်မှာ ကျေးဇူးရှိခဲ့ဖူးတဲ့ လူလေးယောက်ကို ရတနာသိုက် မြေပုံပါတဲ့ ဆွဲပြားလေးခု ပေးလိုက်တယ်လို့တော့ သတင်းထွက်လာခဲ့တယ်” ဟူ၍ ရှည်လျားစွာ ပြောပြလိုက်လေ၏။\nဟာ….ဟာ….ငါက ခုမရှိတော့ဘူး…သေပြီပေါ့….. ဟေ့..ဟေ့.. ကိုမဟာ့ မဟာ မဟာ အဲဒီလိုတော့ မလုပ်နဲ့ဗျာ…. ဟီးဟီး……….. အဲဒီတုန်းက မာဆတ်တို့…\nဟီးဟီး……………… အဲလိုတော့ မရက်စက်ပါနဲ့ဗျာ……..\nဦးပေတို့ အဖွဲ့ကို ပြောလိုက်ပါ… ဇောက်ထိုးရတနာသိုက်ကို လာလုလို့ကတော့ အဒိန္ဒာဒါန ပြစ်မှု ဥပဒေနဲ့ တရားစွဲမယ်လို့…….စောင့်နေတယ်နော်….\nအူးအူးဇောက်ကို သဋ္ဌိန်းဂျီး လုပ်ပေးထားလို့ ..\nအနော့်ကို မုန့်ဝယ်ကျွေးရမယ် ..\nမင်းသိင်္ခ ကိုတောင် သွား..သတိရတယ်ဗျို့.။\nဆရာ ့ရဲ ့ဝထ္ထုထဲမှာ….အလင်းဆက်လည်းမတွေ ့ဘူးနော်….\nလင်းဆက် ဆိုတဲ့ လူတစ်ယောက်တော့ဖြင့်\nမုဆိုးအဖြစ်နဲ့ ပါဝင်လာလိမ့်မယ် ထင်ပါရဲ့ …\nအဲ .. ကိုမိုးမင်းသားကို ပြောရဦးမယ်ဗျ ..\nအနော့်ကို ဆရာလို့ မသုံးပါနဲ့ဗျာ ..\nဘာလို့လဲဆိုတော့ကာ အနော်က ဖွတ်ကျားမို့ပါနော့ ..\nအလို… မုဆိုး..တဲ့။\nဒါနဲ ့… မတိလို ့မေးရဥိးမယ်..မုဆိုး..ဆိုတော့ ဘာ မုဆိုးလဲ..ဟင်..။\nတားက..ခြင်တောင် သတ်ဖုူးတာ ဟုတ်ဖူး..ဂျ.။\nအဲဒီ ဇာတ်ကောင် စရိုက်က ာတားနဲ့…အံမဝင်ပါဘူးခညာ ..။\nတားတားက ကိုရီးယားမင်းတား.. ဂျွန်စော..နဲ ့တူနေတာဆိုတော့.\nတားတားကို…. ကိုရီးယားက လာတဲ ့ဂျွန်စော..( ခေါ် ) အလင်းဆက် အဖြစ်..ထားလိုက်ရင် ကောင်းပါလိမ့်မယ်..။\nအဟိ ။ အကျန်…ပေးတာနော် ။\nအူးဆတ်က ဂျိုစော ဆိုရင် တားတားကို ဒယ်စောက် ဆိုပြီး ပြန်ပြောင်းပေး..\nနည်းနည်း များများ ပေးကြပါချင့် …\nအဲ့ဂလို ဟုတ်ပါဘူးလို့ …\nကျနော့်အနေနဲ့ ရတနာသိုက် နောက်တစ်ပိုင်းကို ဆက်ဖို့အတွက်\nအဘယ်ကြောင့်ဆိုသော် အဆိုပါ ဇာတ်ကောင်များထဲမှ\nရွာသား အမျိုးသားဇာတ်ကောင် တစ်ယောက်၏ ရည်စားနေရာတွင်\nရွာသူ အမျိုးသမီးတစ်ယောက်၏ အမည်အား ယူသုံးလိုက်ပါက .. ဆိုသည့်\nသို့လော .. သို့လော .. အတွေးများ ပွားနေမိခြင်း ကြောင့်ပင် ဖြစ်ပါ၏ …\nကျနော့် အနေဖြင့် အခြားသော ပြင်ပ အမည်နာမကို သုံးလိုက်လျှင် ရနိုင်သော်လည်း\nအာသီတ ရှိသည်မှာ ဤရွာကြီးထဲမှ အမည်တစ်ခုကိုပင် သုံးလိုက်ချင်သည့် ချဉ်ခြင်းပင် ဖြစ်နေမိ၏ ..\nထို့အတွက်ကြောင့်ပင် အကျန်တောင်းမိခြင်း ဖြစ်ပါ၏ …\nအကယ်၍ မပြောမဆိုနှင့် သုံးလိုက်ပါက ရွာသားအတွက် ကိစ္စမရှိသော်လည်း ရွာသူအတွက်မူ မကောင်းတတ်ဟု ထင်နေမိပါ၏ ….\nဤသည်ကား ကျနော့်ရဲ့ ပြဿနာပင် ဖြစ်ပါပေ၏ …….. ။\nသရဲ ပြေး ဘီလူး ငို says:\nမိန်းခေးနေရာ အခက်တွေ့ရင် သားမီးကိုရွေးလို့ရပါတယ်ချင့်\nမသရဲပြေး ဘီလူးငို နံမီလေးက ဇတ်လမ်းနဲ့ တိုက်ဆိုင်ပြီး\nမမေ့ နဲ့လေ .. သူလေး ရှိတယ် .. ရွာထဲ နံမည် တစ်မျိုး နဲ့ လာရင်တော့ သိဘူး .. အခုတော့ မတွေ့တော့ဘူး .. သူလေး လာရင်လည်း ရွာက ဝိုင်းမောင်းထုတ်တတ်ကြတယ်လေ.. ဘပုတို့ အကြိုက်ဆိုလား .. ဒုသမ္မတ တောင် ဖြစ်သွား သေးတယ်လေ… :grin: :grin:\nရပ်ကွက်ထဲမှာတောင်….ဂျွန်စောနဲ ့တူတဲ ့လူ…ဖမ်းမယ်..ဆိုလို့ပြေးလိုက်ရတာ..။\nရွာသူ တစ်ယောက်ယောက်ရဲ ့နာမည် ယူသုံးရာမှာ..\nရွာသူရွာသားအချင်းချင်း..ရင်စနီးခင်မင်ကြပြီးသားမို ့..( တစ်ရွာတည်းနေ တစ်ဆိုက်တည်း..သုံးနေကြသူများ မို ့..)\nတားတားတို ့ကလည်း…. ရည်းစား..ဖြစ်လာမည့်( ရတနာသိုက် ဇာတ်လမ်းင်္ကြီး အရ.ပေါ့လေ..)\nရွာသူ ကို….ကိုယ့်ညီမရင်းလေး..လိုပဲ..\nစောင်…မ ကြည့်ရှု.. အဲ.. စောင်မ ကြည့်ရှု… ပြီး.ရိုးသားစွာ…သဘောထားပါမည့်အကြောင်းး…\nလူပျိုကြီး…ဘဝ ဒီ ဇာတ်လမ်းထဲမှာ..ကျွတ်မယ် ထင်ရဲ့။\nပျော်လို့ထပ် ရီလိုက်ဦးမယ်..\nသူဂ ဂြိုလ်စောနဲ့ တူဒဒဲ့ ..\nငစိန်ဗိုက်က ဒယ်စောက်နဲ့ တူဒဒဲ့ …\nနာလည်း အားကျမခံ ဘာနဲ့ တူလိုက်ရမလဲ ..\nအဲ .. ဟုတ်ပီ ..\nနာဂ အက်ဖိုးမင်းဒါးနဲ့ တူဒယ်တွ\n(တွေ့ဖူးသူများ မသိချင်ယောင် ဆောင်ပေးကြဘာ )\nအထက်က ဂျွန်စောနဲ့ တူဒဲ့လူဂျီး ..\nအကျန်အတွက် ရှဲရှဲပါနော့ ..\nနို့ မုဆိုးနေရာက နေချင်ဘူးဆိုတော့ ..\nကျုပ်မှာ ဘီလို လုပ်လိုက်ရပါ့ ..\nရပါဒယ်..ရဘာဒယ်..။ တားကို…မုချိုးပဲ..လုပ်ခိုင်းခိုင်း.၊ ပျိုတိုင်ကြိုက်တဲ ့နှင်းဆီခိုင်..ပဲ..ထားထား..\nရပါဒယ် ။ အဓိက က.. တားတား လင်းဆက်…ဟာ.ဂျွန်စော နဲ ့တူတယ်..ဆိုတဲ ့အချက် ပါရင်..ရပါပြီခညာ ။\nအဲ… တစ်ခုတော့ ရှိတာပေါ့လေ..။ နောင်ကြီးရဲ ့ဝတ္ထု.ဇာတ်အိမ်တည်ထားတဲ ့ခေတ်အခါက ဂျွန်စော..ဆိုတာ မပေါ်သေးဘူး.ဆိုရင်ဖြင့်\nတားတားတော့…. ဘယ်တူနဲ ့တူရမယ်..မတိတော့ပါကြောင်း….\nအက်ဖိုးမင်းတား..နဲ ့တူတယ်..ဆိုတော့… ရပ်ဆွေရပ်မျိုးတွေ.ပေါ့နော် ။\nတားတားကို ဇာတ်ကောင် စရိုက်မနာ..အောင်… စောင် …မ ကြည့်ရှု..ပါ ခညာ…\nနေ့လည်ကတည်းကဖတ်ပြီး ကွန်မန့်ကို ကိုအင်ဂျီးပို့စ်မှာရေးလိုက်မိတယ်\nအဟိ …တကယ်က ၁၅ကျပ်မရလိုက်လို့\nသူဌေးဦးဇောက်ထိုး ရဲ့ ရတနာ တွေ ဆိုမှတော့ ရွှေ၊ ငွေ၊စိန် ကျောက်သံပတ္တမြား ဖြစ်နိုင်ပါတော့မလား။\nကိုပု နဲ့ မောင်ပေါက်ဖော် တို့ ရေ၊ အချိန်မှီ သေးတယ်နော်။ စဉ်းစား။\nမဟုတ်လို့ ကတော့ ရတနာသိုက်ဖွင့်ပြီးချိန် ရိပ်ကြီးခို နေကြရမယ်။\nဒါပေမဲ့ ရိပ်ကြီးခို ရရင်လဲ အဲဒီမှာ သစ်တွေကို ခုတ်လို့ တော့ ရပါသေးတယ်။\nကကြောင်ကြီး ရဲ့ ““ကျုပ်ကတော့ သေမင်းကို ခေါင်းခါ မပြဘူး၊ ဓါးနဲ့ပဲ ရမ်းပြလိုက်မှာ” ဆိုတဲ့ စကားတော့ ကြိုက်တယ်။\nဒီတော့ ဟိုက သူ့ကို ပွဲတောင်းတယ် မှတ်ပြီး အမြီး က ဆွဲသွားမှာ။\nမောင်ဂီ ရဲ့ အငြိမ့်မင်းသမီး လေး ဘယ်သူ ဆိုတာ စိတ်ဝင်စားနေပါ၏။ :-)\nရတနာသိုက် အကြောင်းပြောပြောပြီး ဒီရွာသားတွေ ဒီဂေဇက်ကြီးကို အေးဓမြ\nဒါထက် သဂျီးဆီက လစာလဲ မရတာအတော်ကြာနေပြီ\nသဂျီးလဲ ဘိုင်ပြတ်နေလားမှ မသိ\nဥကိုင် က ဦးခိုင်နဲ့တူသလားဟင် …… သွားချီးကလည်း ပေါက်ပေါက်ရှာရှာ နာနံမည်နဲ့မှ လာတူနေတယ် … ဒီလိုမှန်းသိရင် နာ့နံမည်ကို ရွာထဲမှာ ဖြူလွှလွှနှင်းပန်းပွင့်အေးချမ်း ခိုင်မာလာနှင်းဆီသဇင်ဖူးငုံလို့ပေးပါတယ်အေ ……..


ကာရန်မဲ့ကဗျာကို ဆရာ့ဆရာကြီးတွေ ဘယ်လိုရှုမြင်ခဲ့ကြသလဲ | Myanmar Gazette News Media Forum Network\nHome » Poetry » ကာရန်မဲ့ကဗျာကို ဆရာ့ဆရာကြီးတွေ ဘယ်လိုရှုမြင်ခဲ့ကြသလဲ\nကာရန်မဲ့ကဗျာကို ဆရာ့ဆရာကြီးတွေ ဘယ်လိုရှုမြင်ခဲ့ကြသလဲ\nPosted by manawphyulay on Aug 30, 2012 in Poetry | 17 comments\nမြန်မာစာပေ ရေစီးကြောင်းကား အားကောင်းမောင်းသန်စွာ စီးဆင်းလျက်ရှိပေသည်။ ခေတ်\nတစ်ခေတ်နှင့် တစ်ခေတ် သိသိသာသာ ပြောင်းလဲလာခဲ့သည်။ အထူးသဖြင့် မြန်မာကဗျာ အရေးအဖွဲ့ပုံစံဖြစ်၏။\nရှေးယခင့်ယခင် ဂန္တဝင်ပုံစံမှ သွေဖီကာ ကာရန်မဲ့ကဗျာတွေ ရေးလာကြသည်။ ရေးသူကလည်း ရေး၍\nအယ်ဒီတာတွေကလည်း ထည့်ပေးနေကြသည်။ ဤတွင် ကာရန်မဲ့ကဗျာ အရေးအသားနှင့် ပတ်သက်၍\nစာရေးဆရာကြီးများ၏ ရှုမြင်ပုံကို ကောက်နုတ်တင်ပြလိုပါသည်။\nစာရေးဆရာကြီး ဦးရန်အောင်ဆိုလျှင် ကာရန်မဲ့ကဗျာများနှင့် ပတ်သက်၍ စိတ်အနှောင့်အယှက် ရှိပုံ\nရသည်။ သည့်အတွက် အောက်ပါအတိုင်း တုံ့ပြန်ရေးသားခဲ့ပါသည်။\nအဲဒါ ကဗျာလို့ ခေါ်တယ်”\nဟူသတည်း။ ထိုနည်းတူ စာရေးဆရာကြီး ဦးသိန်းဖေမြင့်ကလည်း…\n“ကျွန်တော် ကာရန်မဲ့ကဗျာကို အားမပေးဘူး။ မထောက်ခံဘူး။ မကြိုက်ဘူးလို့ပဲ ပြောပါတယ်။ ကျွန်တော်\nစဉ်းစားကြည့်တယ်။ ဘာဖြစ်လို့ ကာရန်မဲ့ချင်ကြတာလဲ။ ထူးချင်ဆန်းချင်လို့ပဲ။ ဒီ့ပြင် ဘာမှမရှိဘူးလို့ အဖြေ\nထွက်တယ်” ဟူ၍ ပြောခဲ့ပါသည်။ ဆရာဇဝနဆိုလျှင်\n“ကာရန်မဲ့ကဗျာကတော့ ဥရောပ အစရှိတဲ့ နိုင်ငံခြားတိုင်းပြည်တွေမှာ ခေတ်စားနေတာ အတော်ကြာပါပြီ။\nဒီအယူအဆ၊ ဒါမှမဟုတ် ဒီရောဂါဟာ မြန်မာစာပေနယ်ထဲ ကူးလာတာ မကြာသေးပါဘူး။ ကျွန်တော်တို့ ကတော့\nရှေးကျတယ်ပြောပြော၊ ခေတ်နောက်ကျတယ်ပဲဆိုဆို သမားရိုးကျ ရေးပုံရေးနည်းပဲ ကြိုက်တယ်” ဟူ၍ ပွင့်လင်းစွာ\nဆိုခဲ့ပါသည်။ ဆရာကြီး မင်းသုဝဏ်ကမူ…\n“ကာရန်မဲ့ဆိုတာ ကဗျာမှာ မရှိဘူး။ ကာရန်လွတ်လပ်တာပဲရှိတယ်။ အသံပါတယ်။ ရစ်သမ်ပါတယ်။ ကာရန်နဲ့\nရစ်သမ်တစ်ခုခုမပါရင် ကဗျာမဟုတ်ဘူး။ ဖရီးဗာ့ (Free Verse)ကို ကာရန်မဲ့လို့ တလွဲဘာသာပြန်နေကြတယ်။\nအမှန်က ကာရန်မဲ့တာမဟုတ်ဘူး။ ကာရန်ကို လွတ်လွတ်လပ်လပ် ယူနိုင်တာပဲ။ ဖရီး (Free)ကို “မဲ့” နဲ့ “လွတ်လပ်”\nအဓိပ္ပာယ်မှားပြီး ဒီမှာ ယူဆနေကြတာ။ ပြီးတော့ ကဗျာလိုင်စင်-ပွတ်တစ်ပ်လိုင်စင်ဆိုတာလည်း ရှိတာပါပဲဗျာ” ဟူ၍\nမနောကတော့ ကဗျာရယ် ဘာရယ်မဟုတ်၊ စိတ်ကူးတည့်ရာ ရေးချတတ်လေ့ရှိပါသည်။ ခုတစ်လောတော့ ကဗျာဘက်ကို သိပ်မရောက်ဖြစ်ဘူးဆိုရမှာပေါ့။ ရှင်းရှင်းပြောရင် ဦးနှောက်က ထုတ်လို့ကိုမရဖူးဖြစ်နေတယ်ရှင်။\nအဓိက ကဗျာအမျိုးအစား ၂ မျိုးပဲရှိတယ်လို့ သိရှိထားပါတယ်။ ကဗျာရေးသာ ရေးတာ ကဗျာအကြောင်း ဂဃနဏ သိတာမဟုတ်လေတော့ ဖတ်ချင်မိတဲ့စာအုပ်လေးတွေလည်း ရှာတော့ ရှာနေပါတယ်။ မတွေ့သေးလို့ ဘယ်သူတွေဆီမှာများရှိနေမလဲ ငှားဖတ်လို့ရရင် ငှားစေချင်ပါတယ်။ ကဗျာအကြောင်း အသေးစိတ်လေးတွေလည်း လေ့လာချင်လို့ပါ။\nကဗျာ ၂ မျိုးပဲရှိတယ်လို့ လေ့လာမိပါတယ်။\n(၁) ခေတ်ပေါ်ကဗျာ (ပင်မရေစီး) Main Stream ဟာ ခံစားမှုကို အားပြုတဲ့ကဗျာဖြစ်ပြီး အနုပညာဆိုတာ ခံစားမှုကို ဖော်ထုတ်ပြတဲ့အရာလို့ ခံယူတယ်။ (Art is expression)\n(၂) ခေတ်ပြိုင်ကဗျာ (ရေစီးသစ်) New Stream ကတော့ စိတ်ကူးထည်နဲ့ ဥာဏ်အသိကို အခြေခံပြီး၊ အနုပညာ ဆိုတာ ခံစားမှုကိုဖော်ပြတဲ့အရာဖြစ်တယ်ဆိုတာကို လက်မခံဘူး။ (Art is Idea) ခေတ်ပေါ်ကဗျာ က ဖန်တီးမှုလို့ သုံးပေမယ့်၊ ခေတ်ပြိုင်ကဗျာကတော့ ပြုလုပ်ခြင်း၊ တီထွင်ခြင်းလို့ သုံးတယ်။ (Uncreation is new creation)\nNon-expression လို့ဆိုနိုင်တဲ့ ခေတ်ပြိုင်ကဗျာ အမျိုးအစားထဲမှာ Cyber-poetry, Language poetry, Conceptual poetry, Anti-poetry, Flarf poetry, Visual poetry စသည်ဖြင့် ပါပါတယ်။\nတက္ကသိုလ်စန်းရဲ့ ကဗျာဖွဲ့နည်းစာအုပ်လည်း ဖတ်ချင်ပါတယ်။\nဆရာမင်းသုဝဏ်ဆွေးနွေးထားတဲ့ ကဗျာ့ပရိယာယ်စာအုပ်လေးလည်း လေ့လာချင်တယ်။\nဦးကြင်ဥအရေးအသားတွေကို စာဖတ်ရလို့လားမသိဘူး အတော်သဘောကျတယ်။ ခုလိုမျိုး ပဒေသာသီချင်းများ စာအုပ်လေးလည်း ဖတ်ချင်မိတယ်။\nလက်ဝဲသုန္ဒရရဲ့ ရတုအကြောင်းအရာလေးတွေလည်း စုံလင်အောင် သိချင်နေမိတယ်။\nဟိုနေ့ကတော့တစ်ရေးနိုးလို့ ထတော့ ဘာရယ်မဟုတ် စပ်လိုက်မိတဲ့စာကြောင်းလေးလည်း ပြောပြရဦးမယ်သိလား။\nအိမ်သာ ရေမရှိ။ ။\nသိချင်တာတွေ များနေတဲ့ မနောအတွက် စာအုပ်ကောင်းလေးတွေရှိရင် ငှားရမ်းပေးဖတ်ကြပါလို့ပြောပါစေ။\nကဲ ဒီတော့ ရွာထဲမှ ဆရာ့ဆရာကြီးတွေရဲ့အမြင်တွေကိုလည်း ဗဟုသုတလေးတွေ မျှဝေပေးပါဦးလို့ ပြောချင်ပါတယ်။\nစာဖတ် စာရေး ….. အားနည်းတဲ့ညီမကတော့ မမနောလိုချင်တဲ့စာအုပ် စာပေမျိုး လက်ဆင့်မကမ်းနိုင်သေး ဘူးမမရယ် ………\nဒါဆိုရင် ရှိတဲ့စာအုပ်တွေ ငှားဖတ်လို့ကော ရမလား ညီမလေး…\nကဗျာစပ်ရတာ စာရေးရတာကို ၀ါသနာပါပါကြောင်း\nအခုလို ဗဟုသုတရတဲ့အတွက် ပျော်မိပါကြောင်း\nကဗျာကိုကြိုက်တယ်၊ ကဗျာဖတ်ရတာ ၀ါသနာပါတယ်။ ကျွန်တော်ကတော့ ကိုယ်တိုင်မရေးနိုင်သေးပေမယ့် ကာရန်လွတ်လပ်တဲ့ကဗျာပဲဖြစ်ဖြစ်၊ ကာရန်နဲ့ကဗျာပဲဖြစ်ဖြစ် ထာဝရအားပေးဖတ်ရှုမှာပါ၊ ကိုယ်တိုင်ရေး ဖို့လည်း ကြိုးစားပါဦးမယ်။\nကျုပ်ကတော့.. ဖတ်ကောင်းရင်ပြီးတာပဲလို့ ယူဆတယ်…။\nမန္တလေးဂေဇက်၊ ကဗျာဟာကာရံပါကိုပါရမယ်တို့၊ မော်ဒန်ကဗျာဟာပြသနာတို့ ပြောဆိုနေကြတာနဲ့ပတ်သက်ပြီးဆရာဘယ်လိုယူဆပါလဲ၊ နောက်ပြီးဒီနေ့ခေတ် performance အပေါ်ဆရာ့အမြင်၊\nဦးဝင်းဖေ၊ ၊ အဲဒီမော်ဒန်ဆိုတဲ့စကားလုံးကြ မန်မာပြည်မှာသာငြင်းခုန်နေတာ၊ ကမ္ဘာပေါ်မှာပြသနာအဖြစ်နဲ့ကိုမရှိတော့ဘူး၊ သူ့နောက်မှာ ပို့စ်မော်ဒန်၊နီယိုမော်ဒန်တွေရှိလာတယ်၊\nနောက် performance installation ဆိုတာတွေက အနုပညာနယ်ပယ်သစ်ချဲ့ရင်းချဲ့ရင်းနဲ့ ကျယ်လာရာကနေပေါ်လာတာ၊ ဥပမာပန်းချီဆိုအရင်ကေ ဆးနဲ့ရေးရမယ်တို့၊ ဒါပေမယ့်ပစ္စည်းအစစ်တွေထည့်ကပ်တော့ ရောဘာဖြစ်သေးလဲကွာဆြိုပီး colleage တွေဖြစ်လာတယ်၊ ပန်းပုဆိုလဲအရင်ကလူရုပ်ထုတာကနေ အတုံးကြီးအတစ်ကြီးထုထည်ပါရင်ပြီးရောထုမယ်ဆိုတာတွေဖြစ်လာတယ်၊ ဘာလို့ဖြစ်လဲဆိုတော့အနုပညာနယ်ပယ်သတ်မှတ်မှု ၊အနုပညာဘာလဲေ ဖ်ာကျူးမှုနယ်ပယ်သစ်အတိမ်အနက်တွေချဲ့တဲ့အပေါ်မှာမူတည်ပြီးဖြစ်လာတယ်၊ နောက်လဲချဲ့နိုင်သမျှပေါ်မူတည်ပြီးအသစ်တွေပေါ်လာဦးမှာပဲ၊ အနာဂတ်ကာလမှာနယ်ပယ်ချဲ့နိုင်သလောက်ချဲ့ကြဦးမှာဘဲ၊ ဆိုတော့အနုပညာတနယ်နဲ့တနယ်0verlap ဖြစ်လာလိမ့်မယ်၊ ဖြစ်လာရင်နောက်ထပ်ချဲ့မယ့်အရာတွေဟာ ပိုမိုရှုပ်ထွေးကျယ်ပြန့်လာလိမ့်မယ်၊ ဘယ်လိုဟာမျိုးတွေဖြစ်လာလိမ့်မယ်ဆိုတာမျိုးတော့ပြောလို့မရဘူး၊ လူတွေကလွတ်လပ်မှုကိုချဲ့ထွင်ကြတာ၊ ဥပမာရှေးတုန်းကပန်းချီရဲ့လုပ်ပိုင်ခွင့် ကျဉ်းကျဉ်းလေး၊ သဘာဝအလှ၊လူပုံတူရေးမယ်၊ အဲဒီကနေလူကတွေးခေါ်မျှော်မြင်တဲ့ စေတနာထည့်ပြီးဘာတွေထပ်ချင်လဲ ဘာတွေနှုတ်ချင်လဲဆိုတာတွေနဲ့ မော်ဒန်အယူအဆဖြစ်လာတယ်၊ ပန်းချီနယ်ချဲ့တဲ့အချိန်မျာ performance installation တွေပါလာတယ်၊ performance ဆိုတာက choriography art တမျိုးပဲ၊ ခုဟာကမျက်စိလည်နေတာက ပန်းချီဆရာတွေကပဲ performance လုပ်လို့ရသလားဆိုတာမျိုး၊ အမှန်ကပန်းချီရဲ့ Limit ဆိုတာကအလင်းအမှောင်၊အရောင်နဲ့ဘဲဆိုင်တာ၊ performance ဆိုတာဘယ်သူမဆိုလုပ်ပိုင်ခွင့်ရှိတယ်၊ ပန်းချီဆရာလုပ်လို့ရသလိုစာရေးဆရာလဲလုပ်လို့ရတ\nယ်၊ ကြိုက်တဲ့သူလုပ်လို့ရတယ်၊ အဲဒီတော့ performance Art ကိုပန်းချီနယ်ချဲ့တယ်မစဉ်းစားဘဲ အနုပညာသမားတွေကအနုပညာနယ်ကိုချဲ့တယ်လို့ စဉ်းစား၊ ခုနကဆိုပန်းချီဆရာက performance လုပ်ရင်ပန်းချီနယ်နဲ့ choriography art နဲ့ Overlap ဖြစ်တာ၊ အဲဒါကိုပန်းချီဆိုတာအလင်းအမှောင် အရောင်နဲ့ဘဲ ဆိုင်တာဘာဖြစ်လို့ performance လုပ်ရသလဲသွားပြောလို့မရဘူး၊ ငြင်းခုန်စရာလဲမလိုဘူး၊ သူ့လုပ်ပိုင်ခွင့်လွတ်လပ်ခွင့်သူချဲ့တာ၊ သူ့ဟာသူလုပ်ချင်လုပ်မယ်၊ မလုပ်ချင်မလုပ်ဘူး၊ ဒါကိုကျွန်တော်တို့ ကန့်ကွက်စရာမရှိဘူး၊ ဒီဟာသက်သက်တော့မဟုတ်ဘူး၊ သူ့အခြေခံတော့ပါတယ်၊\nခုလို လင့်နဲ့တကွပြောပြတော့ အစုံအလင်အတော်ဖတ်ရှုရတဲ့အတွက် မသိသေးတာတွေ ဗဟုသုတ တိုးပွားရပါတယ်။ သိတာလေးတွေ မျှဝေရင်း စာအုပ်ကောင်းလေးတွေ ဝေငှ ငှားကြပါလို့ ပြောချင်ပါတယ်။\nကဗျာအကြောင်းတွေ လှိုင်လှိုင်ကြီး ပြောလာကြတာ…\nဟုတ်ကဲ့ပါ ဆရာ့အမြင်လေးလည်း ဝေမျှပေးပါဦး။\nကာရံပါမှ ကဗျာ တဲ့လား…..။ ရင်ခုန်သံမပါရင် ကဗျာ မဖြစ်ဘူးဗျ….။ စိတ်ကူးကလည်း ကောင်းဦးမှ….။ အဲ… ဒါ လွန်ခဲ့တဲ့ နှစ်နှစ်ဆယ်ကျော်က နေ၀န်းနီစကား……….။\nကာရံပါပြီး ကဗျာ မဖြစ်တာတွေ အများကြီး….။\nတို့ အမြတ်တဲ့….။ (4-3-2) ကာရံညီနေသားပဲ အဲဒါကဗျာလား……….။\nရွတ်ဖတ်ရာမှာ အသံ(RYTHM ) ရှိနေရင်…။ စိတ်ကူး စေတနာလေးကောင်းနေရင် ကဗျာ တစ်ပုဒ်အဖြစ်ခံစားလို့ရနိုင်ပါတယ်…။ လုပ်ယူထားတဲ့ စိတ်ကူးအတွေးမဟုတ်ဘူးနော်…။ ကိုယ်တိုင်ပီပီပြင်ပြင်ခံစားရတဲ့စိတ်ကူး စိတ်သန်းကိုရေးမှ ကဗျာ ကောင်းမည်ပါတယ်…။ ကျန်တဲ့နေရာတော့မပြောတတ်ဘူး…။ ကဗျာမှာ တမင်လုပ်ယူပြီးရေးရင် ဖတ်သက်ဝါအရ သိသာတယ်…။ ကြုံလို့ပြောလိုက်မိတာ ရန်တွေ့တာတော့မဟုတ်ဘူးနော်…..။\nArt ဆိုတာက အပ် မဟုတ်ဘူးကွဲ့\nPoem ဆိုတာ ပွမ် လို့မရဘူး …\nအဲတော့ လုပ်ချင်သာတာ လုပ်\nဖန်တီးမှု များများပါ …. အားလုံးက အနုပညာလို့ ကျေအေးလိုက်ရင်\nဟိုဘက်က အရောင်သမားတွေ (ပြာ၊၀ါ) တွေလဲ ကောင်းမယ်ထင်ရဲ့\nဟိဟိ……. ပြဿနာကို မီးစက်ထွန်း ရှာခဲ့ပီ\nအစ်မရေ… မွန်မွန်ကတော့ အများကြီးမသိပါဘူး… နည်းနည်းလေးလည်း မသိပါဘူး…\nဒါပေမယ့် ကဗျာဆိုရင်တော့ ကာရန်ပါတာကို ပိုကြိုက်မိတယ်… ကာရန်မပါပေမယ့်လည်း အသံသာရင် ကြိုက်ဖြစ်ပါတယ်….\nဘာလို့လည်း ဆိုတော့ ကဗျာဆိုရင် ရွတ်ကြည့်ရတာ ပိုသဘောကျလို့လေ….\nကိုယ်တိုင်ရေးရင်တော့ ကာရန်ကို လွတ်လပ်စွာ ထည့်ဖြစ်ပါတယ်။ ကာရန်မဲ့တော့ မရေးဖြစ်ဘူး။ ၄-၃-၂ ကာရန်.. စတာတွေကိုတော့ တစ်ခါတစ်လေမှပဲ ရေးဖြစ်ပါတယ်။\nကာရန်ရှာရတာလည်း ပျော်တယ်။ က ကနေ အ အထိ လိုက်ရွတ်ဖြစ်တယ်။\nသိပ်မသိသေးဘူးသာဆိုတယ်… တော်တော်လေ့လာထားတာပဲကို… အစ်မပြောတဲ့စာအုပ်က ရှိဖို့မပြောနဲ့ …ခုမှ ကြားဖူးတာ…\nမေးကြည့်ပေးနော်။ ရှိတယ်ဆိုရင် အမ ဖတ်ချင်လို့ လာရှာနေတာ ခုထိမတွေ့သေးဘူး။ ကျေးကျေးနော်ညီမလေး…\nဒါ Si Tone ဖတ်သင့်တယ်ထင်တယ်……\nမမ မနော…..ေ၇ Si Tone အဲဒီ စာအုပ်တွေကိုဖတ်ချင်တယ်…….\nဒီပိုစ့်တက်လာတုန်းက မော်ဒန်ဆရာတွေ ၀ိုင်းဆဲတော့မှာပဲလို့ထင်ခဲ့တာ…..\nကာရံမဲ့ကဗျာကို အဲသည်ဆရာကြီးတွေ အဲသလိုပြောခဲ့တာက ဟိုးရှေးတုန်းကပါ\nအဲသည်ဆရာကြီးတွေ အခုရှိသေးရင် အဲသလို ပြောတော့မှာ မဟုတ်ပါ\nဂန္တ၀င် နဲ့ မော်ဒန် ဆိုတာ\nသူ့စံ သူ့ ပေတံနဲ့သူ\nသပ် သပ် စီပါ\nအဲ့ဆရာကြီးတွေ မော်ဒန် ကဗျာကို(မော်ဒန်ကဗျာရေးတဲ့ လူငယ်တွေကို) နားမလည်ကြလို့…ပြောတာ…\nနားလည်သွားရင်.. ကာရန်ကို ဘာလို့ စွန့်လွှတ်ချင်ကြတာလဲလို့… ဘယ်ပြောတော့မလဲ…\nနားလည်ဖို့ ကြိုးစားရာမှာလည်း …\nကိုယ့် မူလ က စွဲ ယူထားတဲ့ ဝါဒစွဲတွေ / စံ / သတ်မှတ်ချက် အစွဲလေးတွေကိုတော့\nခွါချ ထားခဲ့ သင့် / ထားခဲ့ပေရမှာပေါ့…\nမော်ဒန် ကဗျာကို ဂန္ထဝင် နှလုံးသားနဲ့တော့ ခံစားနေလို့တော့ ဘယ်ရမလဲ ။\nကျွန်တော် အရမ်းကြိုက်တဲ့ စကားနဲ့ ပြောရရင်တော့ . . . .\nသူ့ ဘက်ကမ်းက မီး ဘယ်လောက် လင်းသလဲ သိချင်ရင် . . . …….\nကိုယ့်ဘက်ကမ်းက မီးကို မှိတ်ကြည့်ပေါ့ဗျာ ။\n.မော်ဒန်ကဗျာကို ရေးသားဖန်တီးနေတဲ့ မော်ဒန် လူငယ်တွေရဲ့ နှလုံးသား(ခံစားမှု)ကို ဝင် ပူးကြည့်ရမယ် ။\n.သူတို့အတွေးးး သူတို့အယူအဆ /သူတို့ စိတ် ခံစားမှု / သူတို့ ယုံကြည်ရာ နောက်ကို သူတို့နဲ့ ထပ်တူထပ်မျှ လိုက်ပါကြည့်ရမယ် ။\nသူ့ အနုပညာ ကမ်းစပ်ကို လွတ်လပ်စွာ ခြေ ချကြည့်သင့်တယ်ဆိုပါစို့ ။\n.ကာရန်ကိုမှ တမ်းတမ်းစွဲ ချစ်နေသူတွေကို မော်ဒန် မြစ်ထဲ ဆင်းကြည့်စေချင်တာ.. ။\n(အနုပညာ ခံစားမှု အားကောင်းခြင်းးးဆိုတဲ့ ရေကူးးးတော့ ကျွမ်းကျင်ပါစေ ပေါ့ ။)\n### အနုပညာရဲ့ ဖြစ်ပေါ်တိုးတက်မှု အစဉ် နှင့် အဆင့် သုံးဆင့် ###\nမော်ဒန်အနပညာ ( ခေတ်သစ် အနုပညာ ) ဆိုင်ရာ အချက်အလက်များကို …..ရ / တတ်သလောက်..လေ့လာနေမိပါသည် ။\nပြောချင် ရေးချင်လာသော..အတွေး.များကို..ချရေးမိပါသည် ။\nဤ စာတမ်းသည်…. ယခု တွေးမိသော အတွေးကို..ရေးသားတင်ပြခြင်းသာ ဖြစ်ပါသည် ။\n”ယခု တွေးမိသော..အတွေး.”ဆိုသည့်စကားလုံးကို….အသေအချာ ပြောခဲ့ပါသည် ။\nလူ့ ယဉ်ကျေးမှုဆိုင်ရာ..စံနှုန်းများ / အတွေးအမြင်များဖြစ်စေ…\nအနုပညာဆိုင်ရာ အတွေးအခေါ်နှင့် တန်ဖိုး..နှုန်းစံများဖြစ်စေ…\nတစ်ချိန်ချိန်တွင်.. ဖြစ်ပေါ်တိုးတက် သွားသော..အလှည့်အပြောင်းများနှင့်\nထို အပြောင်းအလဲများ.ဖြစ်ပေါ်လာခြင်းသည်… ရှိနှင့်ပြီးသား..တန်ဖိုးများ / စံ..နှုန်းများ..ယုတ်လျော့ပျက်စီးသွားခြင်း မဟုတ်ပါ ။\nရှိနှင့်ပြီးသား..တန်ဖိုးများ ဆိုင်ရာ.အချင်းအရာများထက်… ပို၍ ကျစ်လျစ်သော /\nပို၍ လခှပ သစ်လွင်သော..တန်ဖိုးသစ်များ ( စံ နှုန်းအသစ်များ ) ဆီသို့ … ဖြစ်ပေါ် တိုးတက်သွားခြင်းဖြစ်ပါသည် ။\nယုတ်လျော့ ပျက်စီးသွားခြင်း မဟုတ်ပါ ။\nအဟောင်းသည်..အဟောင်းဆိုင်ရာ ဂ န္ထ၀င်တန်ဖိုးများနှင့်.. သူ့ ဟန်နှင့်သူ..ကျန်ရစ်ခဲ့ပါလိမ့်မည် ။\nအသစ်သည်..ခေတ်မီတောက်ပသော.. သစ်လွင်မှု နှင့် ( တန်ဖိုး နှုန်းစံအသစ်များနှင့် ) ဆက်လက် ချီတက်နေပါလိမ့်မည် ။\nနောင်တစ်ချိန်တွင်…. ထို အသစ်များသည်.လည်း.. အဟောင်းဖြစ်သွား၍ နောက်ထပ် အသစ်အသစ်သော..အရာတွေက….ဆက်လက် ဖြစ်ပေါ် တိုးတက် လာဦးမည် .။\nအဲဒါ..သဘာဝတစ်ခုသာဖြစ်၍…. မကျေနပ်စရာ မရှိပါ ။\nဆွေ့ ဆွေ့ ခုန် နေ…စရာ…. မလိုပါ ။\nအသစ် ၏ ၀င်ရောက် နေရာယူမှု ကို လက်မခံနိုင်လောက်အောင်…. ဖြစ်နေသူများ.. ရှိပါသည် ။\n( ထိုသူများ ရှိ်နေ၍လည်း..ဤ စာမျိုးတွေ.ရေးနေရခြင်း ဟု.ဆိုနိုင်ပါသေးသည် ။)\nအဟောင်း ၏ တန်ဖိုး မှ တကယ့် တန်ဖိုးအစစ် ဟု ထင်နေကြသူများ….ဖြစ်သည် ။\nကာရန် မပါရင်..ကဗျာ မဟုတ်သယောင်ယောင် …ဆိုကြသူများ…။\nဇာတ်လမ်း မပါရင်..၀တ္ထု မဟုတ်ဘူး..ဆိုသူများ…(ဇာတ်လမ်းမပါတဲ့ စာကို..စာပေအနုပညာစာရင်း မသွင်းချင်သူများ)\nနတ်သျှင်နောင် ၏ ရတုတစ်ပုဒ်နှင့် … မော်ဒန် ကဗျာတစ်ပုဒ်ကို… ယှဉ်..နှိုင်းပြီး.. နတ်သျှင်နောင် ၏ ရတုကိုသာ..အနုပညာ တန်ဖိုး ပိုကြီးသည်…ဟု..ထင်နေကြသူများ..\nထိုသူများသည်…. ဂန္ထ၀င် အနုပညာ ၏ လှပ မှုကို… စွဲလမ်း မက်မောရင်း….ပျောက်ကွယ်သွားမှာကို.. စိုးကြောက်သူများ..ဖြစ်သည် ။\nအပြစ် မဆိုသာ..သော်လည်း..ပြောစရာတော့..ရှိနေပါသည် ။\nနေ၀င်သွားတာကို..မျက်တောင်မခတ်.. လိုက်ကြည့်နေပြီး… နှမြောတသ…လွမ်းမောနေရင်… လ ..ထွက်လာတာကို…မမြင်လိုက်ရပဲ…\nတကယ်တော့…. ဂန္ထ၀င် အနုပညာ သည်လည်း… သူ့ အနုပညာတန်ဖိုး နှင့်သူ….\nမော်ဒန် အနုပညာ သည်လည်း..သူ့ အနုပညာတန်ဖိုးနှင့်သူ. …တည်ကြည်စွာ..ရှိနေပါသည် ။\nအဟောင်းကိုမှ…မက်မောစွာ..ဖက်တွယ်ထားသော..လက်များ…ကို.. အသစ်ကြိုသော လက်များ အဖြစ် အသင့် ..ဖြစ်စေချင်ပါပြီ ။\nနေရာထိုုင်ခင်း ရှင်းလင်းပေး၍ ကြိုဆိ်ုပါ ။\nနွေးထွေးစွာ… ကမ်းလင့် ခရီးဦး..ကြိုပြု ပါ ။\nအနုပညာသစ်သည်…. အနုပညာ ၏ သည်းနင့် ရင်ခွင် ဆီ… ရဲရဲဝံ့ဝံ့ လှမ်း..လာနေပြီ ။\nဆွေ့ ဆွေ့ ခုန်နေစရာ..မလိုပါ ။\nအနုပညာသစ် ဖြစ်ပေါ်တိုးတက်မှု ဖြစ်စဉ်သည်… ဆွေ့ ဆွေ့ ခုန်နေစရာ…ကိစ္စ မဟုတ်ပါ ။\n၀က်ဝက်ကွဲ ငြင်းဆန်… နေစရာလည်း.မလိုပါ ။\nအနုပညာသစ်ကို..ချစ်သော အနုပညာသမားများသည်…. ဘာ့ကြောင့်… ချစ်ရသလဲ..ဆိုသော..မေးခွန်းကို.. ဘယ်သူမှ မမေးခင်..ကိုယ့်ဘာသာ ဖြေပြီးမှ…ချစ်ခဲ့ခြင်းဖြစ်ပါသည် ။\nထုံတမ်းအစဉ်အလာ စည်းမျဉ်း / နယ်နိမိတ် / ကန့်သတ်ချက် များ… ရုန်းမထွက်နိုင်လောက်အောင်…ချုပ် ထားသော.. တင်းကျပ် ပိတ်ဆို့ မှု များကို..ရိုး..အီ..ငြီးငွေ့ လာသော…\nအလွန့် ( အလွန် ) စိတ်ပျက် လာသော..\nအနုပညာသမားသည် အနုပညာ ၏ သဘောသဘာဝ ကို… စူးစူးရဲရဲ… ရှာဖွေ ဖော်ထုတ်ခဲ့ပြီ ။\nအနုပညာ ၏ သစ္စာ တရား…ကို မမှိတ်မသုန်…တူးဖော်….ခဲ့ ပြီ ။\nအနုပညာ ၏ လွတ်လပ်ခွင့်ကို…လည်း..မြတ်နိုး..ခုံမင်စွာ..တမ်းတ တတ်ခဲ့ပြီ ။\nအနုပညာသည်… ဖန်တီးခြင်း ၏ အမြုတေ ဖြစ်သည် ။\nအနုပညာ ဖန်တီးမှု…၏ အထက်မှာ..ဖြစ်စေ…/ ဘေး ပတ်လည်မှာ.. ဖြစ်စေ….မည်သည့် စည်း မျဉ်း ကန့်သတ်ချက်များမှ..\nအနုပညာ ၏ နယ်ပယ်သည်… ကျယ်ပြန့်သော..ကောင်းကင်ကြီးသာ..ဖြစ်ရမည် ။\nအနုပညာနှင့်.. အနုပညာသမား ၏ လွတ်လပ် လိုမှု / လွတ်လပ်စွာ..ဖန်တီး ရေးသား..လိုမှု ကို..\nအစဉ်အလာ…ဆိုသော..စည်းမျဉ်း…နယ် နိမိတ်များ က… လာ…လာ…မချုပ်စေလို …………………..။\nထိုသို့ ဖြင့်…. …………………….\nလွတ်လပ်မှု ကို မြတ်နိုးသော…. အနုပညာသမားသည်…\nအနုပညာဖန်တီးမှု လမ်းစဉ် တလျှောက်…. လိုက်လံ တားဆီး..ချုပ်နှောင်နေသာ..\nတံတိုင်း စည်း / မျဉ်းများကို…စ တင် ဖောက်ထွက်ပါတော့သည် ။\nလက်ညှိုးထိုး…ကဲ့ ရဲ့ မှုများ../ လှောင်ပြောင်သရော် မှုများ../ စွပ်စွဲ ပုတ်ခတ်မှုများ…ကို..\nအများနှင့် မတူုသာ.. လုပ်ရပ် ../ အစဉ်အလာ ၏ တင်းကျပ် ပိတ်ဆို့ မှု ကို…ဖောက် ဖျက်သော… အနုပညာ ဖန်တီးမှု.များသည်….\nအရှိန် အဟုန်လည်း ရှိ ../ သတ္တိ နှင့် ခံနိုင်ရည်..လည်း… တော်တော်လေး..ရှိခဲ့ပါသည် ။\nအခုတော့..အနုပညာသစ်သည်…. အနုပညာကောင်းကင်ပေါ်မှာ.. ပျံသန်း လာနေပြီ…။\nအဟောင်းကို…. ဖက်တွယ်ထားကာ..အစဉ်အလာ ၏ စည်း / မျဉ်း / ဘောင်ခတ်မှု အကျပ်အတည်း ထဲမှာ… ဆွေ့ ဆွေ့ ခုန်……နေသူများကို…..အံတု ကာ….\nလေ အဟုန်မှာ.. ပျံသန်း ပြနေလေပြီ ။\nအနုပညာသစ် ၏ ထိုးဖောက်မှု / ဖြစ်ပေါ်တိုးတက်မှု ဖြစ်စဉ် တလျှောက်တွင်… အဆင့် ( ၃ ) ဆင့်ကို… ဖြတ်ကျော် ရပါမည် ။\n( ကျွန်တော်.. လက်ခံသော..အဆင့် ( ၃ )ဆင့် ဖြစ်ပါသည် ။ အမြင်မတူ သူများလည်း.ရှိနိုင်ပါသည်.ဟု ကြို ပြောချင်ပါသည် ။ )\nထို…. အဆင့် ( ၃ ) ဆင့်မှာ.. အောက်ပါ အတိုင်း..ဖြစ် ပါသည် ။\nအနုပညာ တန်ဖိုးများ / နှုန်း စံ များ../ အချင်းအရာများ ကို\nလူသားတို့တဆင့်ပြီးတဆင့် ဖန်တီး တည်ဆောက် ခဲ့ကြရပါသည် ။\nထိုအရာများသည်… ဖြစ်ပေါ်တိုးတက်မှု ( သို့ မဟုတ် ) အပြောင်းအလဲများကို\nတကွေ့ ကွ့ မှာ..ကြုံကို ကြုံကြရပါသည်။\nဖြစ်ပေါ်တိုးတက် မှုများကိုကြုံတိုင်း…အဆင့် ( ၃ ) ဆင့်ကို ဖြတ်ကျော် ရပါသည် ။\nထိုအဆင့် ( ၃ ) ဆင့်မှာ……\n( ၁ ) ပိုင်းစ စိတ်မွှာ ပြိုကွဲ သွားခြင်း\n( ၂ ) ပြန်လည် စုစည်းတည်ဆောက်ခြင်း\n( ၃ ) အသစ်များ ဖန်တီး ဖော်ထုတ်ပြ ခြင်း…….. တို့ဖြစ်ပါသည် ။\n( ၁ ) ပိုင်းစ စိတ်မွှာပြိုကွဲသွားခြင်း\nပထမဆုံး အဆင့် သည်…အသံကျယ်ကျယ်လောင်လောင်ဖြင့်…ဆူညံ ရှုပ်ထွေးတတ်ပါသည် ။\nပြဿနာ အဖြစ်ဆုံး…. အဆင့်လည်းဖြစ်ပါသည် ။ ရှိနှင့်ပြီးသား…. စံနှုန်းများ../\nစည်း / ဘောင် / ခွင် / နယ် နိမိတ် များကို….. ကျော်ဖြတ် ထိုးဖောက်၍ အသစ် အသစ်သော….ချင်းအရာတို့နေရာ ၀င်ယူ ချိန်မို့ ….\nသည်းသည်းလှုပ်သူများ…များလျှင် များသလောက်…. ပြင်းထန်စွာ..တုန်ခါ..တတ်ပါသည်။\nအပေါ်ယံလေးတွေးသူများ နှင့်…. အမြင် ..မကြည်လင်သူများ ကတော့…\nရှိနှင့်ပြီးသား…. စည်း / မျဉ်း / စံနှုန်း / ဘောင် / ခွင်….နယ်နိမိတ်များ ကို ဖောက်…. ဖြတ် ၍\nအသစ်အသစ်သော… စံနှုန်းများ..တန်ဖိုးများ…ဖြင့် ဖြစ်တည်လာသော….\nထိုအနုပညာ ဖန်တီးမှု ( အသစ် ) ကို… စည်းမဲ့/ ကမ်းမဲ့သရုပ်ပျက်ယွင်းမှု /\nထင်တိုင်းကြဲ..ဖော်ထုတ်ပြသ မှု များ… ဟု..သတ်မှတ်ချင်ပါလိမ့်မည် ။\nအဟောင်းကို…. တပ်မက် စွဲလမ်းမှု..အား..ကြီးလေလေ…အသစ်ကို…. အထင်သေးမှု / မလိုလားမှု များ..ပြင်းထန်လေလေ….။\nအနုပညာ ၏ လွတ်လပ်ခွင့်နှင့်…ဖန်တီး မှု နယ်ပယ် ကျယ်ကျယ်ပြန့်ပြန့် ကိုမှ လိုချင်သော../\nရှိနှင့်ပြီးသား…နှုန်း စံ အဟောင်းများ / စည်းမျဉ်း..ဘောင် / ခွင်…အဟောင်းများ ၏ တင်းကျပ်စွာ.. ပိတ်ဆိုးမှု ကို မကျေမနပ် ဖောက်ထွက်ချင်သော….\nအနုပညာ နှင့် အနုပညာ ဖန်တီးသူ…တို့ကို..\nရှေးရိုး အစဉ်အလာ / သမားရိုးကျ ဘိုးတော်ဘုရား လက်ထပ်က… စံနှုန်းများနှင့်.. နေသားကျနေသော…\n( အဟောင်းမှ အဟောင်း ဆွေ့ ဆွေ့ ခုန်နေသော…) ပုဂ္ဂိုလ်များက…. အမြင် ကြည် နိုင်မည် မထင်ပါ ။\nနွေးထွေးသော လက်များဖြင့် ကြိုဆိုဖို့ …အသာ ထားလို့ ….သူတို့ဖက်တွယ်ထားသော… အရာများကို..လွှတ်ချပြီး.\nအသစ် ၀င်ရောက် လာမည့်အရာကို….လက်ယပ်ခေါ်ဖို့ …ပင် မအားနိုင်ပါ ။\nအသစ် ၀င်ရောက်လာမည့် အရာကို တန်ဖိုး ရှိသော အရာ များ..ဖြစ်နေမလား..ဟုပင်…. ကြည့်/ မြင်..နိုင် ..အားမည်..မထင်ပါ ။\nသူတို့ ..ဆွေ့ ဆွေ့ ခုန် ပြီးရင်း..ခုန်နေကြသည် ။\n္ကဤ အဆင့်သည်… ထိတ်လန့် တုန်လှုပ် ဖွယ်ရာ အဖြစ်ကြီးအဖြစ်…. သူတို့ ..ဆွေ့ ဆွေ့ ခုန်လို့ကို..ပြီးမှာ… မဟုတ်.. ။\nအနုပညာသမား နှင့် အနုပညာ ၏ သဘောသဘာဝ ကိုက….တစ်ချိန်ချိန်မှာ…\nမလွဲမသွေ… ဖြစ်ပေါ်တိုးတက်မှု…/ ပြောင်းလဲသော..ဖန်တီးမှု ဖြစ်စဉ်များနှင့်.ကြုံကိုကြုံရမည် ။\nအနုပညာသည်….ပုံသဏ္ဌာန် ဘယ်လိုပြောင်းပြောင်း ပြောင်း…. /\nဖော်ဆောင် ပုံ..ဟန်များ../ စနစ်များ..ဘယ်လိုပြောင်းပြောင်း…\nအနုပညာသည်..အနုပညာ ဖြစ်နေဖို့သာ..လိုပါသည် ။\nအနုပညာ ၏ အနုပညာ ဖြစ်နေဆဲ ဖြစ်ပါသည် ။ အနုပညာ ၏ ပကတိ တန်ဖိုးသည်…. အခြေအနေတွေ… ဘာတွေ ဘယ်လိုပြောင်းနေပါစေ…\nအနုပညာမြောက်နေ လျှင် အနုပညာဖြစ်နေမှာသာ..ဖြစ်သည် ။\nလောက တွင်… အနုပညာရပ် များ …. များစွာ ရှိနေပါသည် ။\nသရုပ်မှန် အနုပညာ / ဂန္ထ၀င်အနုပညာ / ခေတ်သစ်အနုပညာ / ခေတ်ဟောင်းအနုပညာ / မော်ဒန် အနုပညာ / ပို့ စ်မော်ဒန် အနုပညာ …\nဂီတ အနုပညာ / ရုပ်ရှင်အနုပညာ /\nစာပေ အနုပညာ / ပန်းချီ အနုပညာ / ပန်းပု အနုပညာ……\nအနုပညာရပ်များ…များစွာ..ကွဲပြား… ခြားနားစွာ..ရှိနေပါသည် ။\nဓါးရှည် / ဒါးတို / ဓါးမ / ဓါးမျြောင် /\nငှက်ကြီးတောင်ဓါး…/ ခေါက်ဓါး./ ပေါက်ဓါး…. စသည်ဖြင့်…..\nဓါး အမျိုးအစားပေါင်း များစွာ..ကွဲပြား ခြားနားစွာ..ရှိနေပါသည် ။\nအနုပညာရပ် များ..များစွာ…. အမျိုးအစား ကွဲပြားခြားနားသလို..ဓါးများလည်း..အမျိုးအစားများစွာ..ကွဲပြား…ခြားနားပါသည် ။\nဓါး အမျိုးအစား ဘယ်လောက်ပဲ..များများ…………………\nဓါး ၏ ဂုဏ် သတ္တိ နှင့် ဓါး ၏ သဘော…မှာ.. တစ်ခု ထဲသာ..ဖြစ်ပါသည် ။\nဓါး သည်..ဓါး..ဖြစ်နေ ဖို့သာ ..လိုပါသည် ။\nအနုပညာရပ်တွေ… ဘယ်လောက်ပင် များနေပါစေ…………….\nအနုပညာရပ်တွေ… တစ်ခုနှင့်တစ်ခု… ဘယ်လောက် ပဲ…မတူ ကွဲပြား ခြားနားနေပါစေ…..\nအနုပညာ ၏ ဂုဏ်သတ္တိ နှင့် အနုပညာ ၏ သဘောာ…( ထပ်ပြောပါမည် အနုပညာ ၏ သဘော ) ကတော့….\nတစ်ခု တည်းသာ..ဖြစ်သည် ။\nအနုပညာ မြောက်နေဖို့ သာ…..\nလိုပါသည် ။ ((( ဓ = ဓါးသွားပေါ်မှာ..လမ်းလျှောက်ခြင်း… ( ဓါး…. အက်ဆေး )\nhttp://myanmargazette.net/151141/arts-humanities …………. မှ……………….. ) ))))\n( ၂) ပြန်လည် စုစည်းတည်ဆောက်ခြင်း\nဤ အဆင့်သည်..စစ်ပြီးစ..မြေပြင်လိုတော့…. အပျက်အစီး အပဲ့အရွဲ့ များဖြင့်\nတိတ်ဆိတ် မှုတော့ အနည်းငယ်..ရှ်ိလာပါသည် ။\nဆူဆူညံညံ ဆွေ့ ဆွေ့ ခုန်နေကြသူများကလည်း…. ဘာများ… ဆက်ဖြစ်လာမှာပါလိမ့် ဆိုသော…. အတွေးများဖြင့်….\nတချို့ ကတော့…ဒီ အသစ် .ကြားကြာလည်း.ခံမှာမဟုတ်ပါဘူး….. ဟုသော..ကိုယ် ထင်ရာ…\nနိမိတ် ဖတ်ပြီး… သနားကြည့် နှင့်… မိုက်ကြည့်..ကို ရောမွှေပြီး..ကြည့်နေကြပြီ ။\nကောက်ရိုးမီး..အနုပညာ..ဖြစ်မသွားဖို့ကိုတော့…. အနုပညာ သမားတို့ ၏ ဖန်တီးမှု..စွမ်းအား..နှင့် အမှန်တရား….က… အဆုံးအဖြတ် ပေးပါလိမ့်မည် ။\nပြန်လည် စုစည်း တည်ဆောက်ခြင်း…ဆိုရာတွင်….\nပျက်စီးသွားသော…. အပဲ့အရွဲ့ များ. … / သီအိုင်္ရီ အစုတ်အပျက်များ…/ စံနှုန်း အကျိုးအပဲ့များ…ကို.. တစ်စ စီ…\nလိုက်……ကောက်ပြီး…. ပြန်လည်… တည်ဆောက်ခြင်း..မဟုတ်ပါ ။\nလုံးဝ မဟုတ်ပါ ။\nချုပ်ရိုးကြောင်းတွေ… သပ်သပ်ရပ်ရပ် ဖြစ်သွားရုံနဲ့ ….. ၀တ်ရုံက သစ်မသွား မှန်း..သိကြ့ပါသည် ။\nပြန်လည် စုစည်းတည်ဆောက်ခြင်း….ဆိုသည်မှာ…. စံနှုန် အသစ်များ…\nတန်ဖိုး အသစ်များ……နှင့်…. အနုပညာသစ် ၏ သဘောတရားသစ် ဆိုင်ရာ..အချင်းအရာများကို…..\nစုစုစည်းစည်း… ဖြစ်အောင်….. တည်ဆောက် ယူလိုက်ကြခြင်း ကို…ဆိုလိုပါသည် ။\nအခြားအခြားသော…. အသစ်များကို… ဆွဲ..ယူ.စုစည်းလိုက်ခြင်းမဟုတ်သေးပါ ။\nဆိုလိုသည်မှာ..အနုပညာနယ်ပယ် ထဲမှ…..ပင်..စုစည်း..တည်ဆောက်ပါသည် ။\nဥပမာ…. ကဗျာ…။ ကဗျာကို… ပုံသဏ္ဌာန် အသစ်များ./ စံ../ နှုန်း / ဟန်… အသစ်များ… ဖြင့်… ပြန် တည်ဆောက်ဖန်တီး ကြသော်လည်း…\nဘာသာစကားကို.တော့…… ပစ်ပယ်လို့ မရပါ ။\nကာရန် စနစ် နှင့်..ခေတ်ဟောင်းက စံနှုန်းများကို..ဘယ်လိုပြောင်းပြောင်း…… ပြောင်းလဲလို့ ရချင်ရမည် ။\nဘာသာစကားကိုတော့..ပြောင်းလို့ ..မရပါ ။\nဘာသာစကားအသစ် ကိုအသုံးပြု ၍ မရေး ပါ။ ၀တ္ထုများတွင်လည်း…. ဇာတ်လမ်းနှင့် အကြောင်းအရာ… /\nအစီအစဉ်ကျန ညီညွတ်မှု..များကို… စွန့်ချင်..စွန့်မည် ။\n၀ါကျ အထားအသိုကိုပင်..ဖောက်လွှဲဖောက်ပြန်..ပြုချင်..ပြုမည် ။ သို့ သော်…ဘာသာစကားကိုတော့……\nစွန့်ပစ် ၍ မရပါ ။\nအသစ် ဖြစ်တည် ရှင်သန်လာဖို့ ….\nအနည်ထိုင် အသားကျဖို့ ..ကြိုးစားတည်ဆောက်ကြခြင်းလည်း..ဖြစ်ပါသည် ။\nအဆင့် ( ၃ ) ကို..ဆက်လက် တင်ပြ ပါဦးမည် ။\n( ၁ ) ပိုင်းစ စိတ်မွှာ ပြိုကွဲသွားခြင်း\n( ၂ ) ပြန်လည် စုစည်းတည်ဆောက်ခြင်း . . . . . စသော အဆင့်များကို ဖြတ်ကျော်ပြီးသွားလျှင်\nအဆင့် ( ၃ )ကို ရောက်ချေပြီ ။\nအဆင့် ( ၃ ) သည် အသစ်ဖန်တီး ဖော်ထုတ်ခြင်း ဖြစ်ပ်ါသည် ။\nဒုတိယ အဆင့်မှာ အနုပညာကို ချစ်မြတ်တွယ်တာသော / ဇွဲကောင်းဖြင့် အနုပညာကို ချစ်သော ပုဂ္ဂိုလ်များက ကြိုးစားကာ စုစည်း တည်ဆောက်ခဲ့ပါသည်။\nယခု နောက်ဆုံး အဆင့်မှာတော့ အနုပညာသည် အခြေကျပြီ။\nဤ အဆင့်တွင် မိမိတို့လက်ခံ ယုံကြည်သွားသော အနုပညာကို ကျကျနန ဖန်တီး ပြဖို့သာ. . . .။\nဝေဖန်သူတွေ ဘာပြောပြော / လေကန်သူတွေ ဘာပြောပြော အချိန်တန်လျှင် ရပ်သွားပါလိမ့်မည် ။\nဖန်တီးသူ ၏ အလုပ်မှာ . . .ဖန်တီးခြင်းသာ ဖြစ်သည် ။\nအသစ် ဖန်တီးခြင်းများ အလျှို လျှို ပေါ်ပေါက်ထွန်းကား လာသောအခါ အဟောင်းများ ပျက်စီး ပျောက်ကွယ်သွားမှာလား . . . . ဟု လည်း မေးစရာ မလိုပါ ။\nအဟောင်းများသည် အဟောင်း အနေအထား ဖြင့် တန်ဖိုး တစ်စုံတစ်ရာ ရှိမြဲ ။\nအနုပညာသမိုင်းမှာ မပျောက်မကွယ် ရှိဆဲ။\nအဟောင်းမှ အဟောင်းပဲ ဆိုသူများ ချစ် မက် တွယ်တာ ဖက်တွယ် ထားလို့ရမြဲ / ရဆဲ. . . . . ။\nအဟောင်းသည် တစ်ချိန်က အသစ်ဖြစ်ဖူးတယ် ဆိုသော ဂုဏ် သတ္တိဖြင့် အနုပညာသမိုင်းမှာ သူ့နေရာ နဲ့ သူ. . . .\nဆွေ့ ဆွေ့ခုန်နေစရာ မလိုပါ ။\nအသစ်နှင့် အဟောင်းကြားမှာ ဗျာ များနေစရာလည်း မလိုပါ ။\nကိုယ့် အလုပ် ကိုယ် ဆက်လုပ်ကြ ဖို့ သာ လိုပါသည် ။\nကိုယ့်တာဝန်တော့ ကိုယ် ကျေရမည် ။\nယခု ကျွန်တော်တို့ အနုပညာလောက ဘယ် အဆင့်မှာ ရောက်နေပြီလဲ။\nအဲဒါလေး ဆက်တွေး ကြည့်ရ အောင်လား ။\nဆွေ့ ဆွေ့ခုန်ပြီး တွေးစရာ မလိုပါ ။\nအေးအေးဆေးဆေး တွေးလည်း ရပါသည်။\nကျွန်တော်တို့ အနုပညာလောက ၏ အခြေအနေ ဘယ် အဆင့်မှာ ရောက်နေပြီလဲ ။\n၁ ။ ။ ပိုင်းစ စ်ိတ်မွှာ ပြိုကွဲသွားခြင်းထဲမှာလား\n၂ ။ ။ ပြန်လည် စုစည်း တည်ဆောက်ခြင်းထဲ မှာလား\n၃ ။ ။ အသစ် ဖန်တီး ဖော်ထုတ်ခြင်းထဲမှာလား\nစကား မကျန်အောင် ရှင်းခဲ့ပါရစေ ။\n၁/ အနုပညာဆိုင်ရာ ဖြစ်ပေါ် တိုးတက်မှု ပြောင်းလဲမှု အဆင့် သုံးဆင့်ကို . .\nဖတ်ခဲ့သော စာများ အချက်အလက်များ ကို အခြေခံ၍ ဆ ပွါး တွေး / ရေး ခဲ့ပါသည် ။\nကိုယ်တိုင်တွေးသော အတွေးများ နှင့် ဖတ် / မှတ်ခဲ့ သော အချက်အလက်များကို ရော နှော တင်ပြခဲ့ကြောင်း ဝန်ခံ အပ်ပါသည် ။\n၂/ ယခု ( ယခု ) အချိန်တွင် တွေးမိသော အတွေးစ များကို ရိုးစင်းစွာ / ရိုးသားစွာ တင်ပြခြင်းသာ ဖြစ်ပါသည် ။\n၃ / ကျွန်တော့်ထက် တတ် သိ နားလည် သူများ ကျွန်တော့် စာတမ်းကလေးထက် ပို၍ပြည့်စုံသော /ပို၍ မှန်ကန် ကောင်းမွန်သော အနုပညာ စာတမ်းများ\nရေးသားပြုစု ကြ စေလိုပါသည် ။ အနုပညာလောကအတွက် ကောင်းကျိုး များလာဖို့ ကို ရည်ရွယ်ပါသည် ။\n၄/ ဤစာတမ်းသည် မနေနိုင် မထိုင်နိုင် ရေးခဲ့သောသာမန် အတွန့် တက် စာတမ်း တစ်ခုသာ ဖြစ်ပါသည် ။\nလိုနေသော / ပိုနေသော အချက်များ ပါနိုင်ပါသည် ။\nမှားတာ တွေ့လျှင် ပြင်ပေးကြပါ ။ အပြင် ခံချင်လို့ ကို . . . ရေးပါသည် ။\n၅/ မည်သူ့ကိုမှ အပြစ်တင် လိုခြင်း မရှိပါ ။\nတိုက်ခိုက် ထိုးနှက် စော်ကားလိုခြင်း မရှိပါ။\nအနုပညာ အကြောင်းပြောချင်လွန်းလို့..လျှာ နှင့် လက်များ / အတွေးများ အားယားနေလို့ ရေးခြင်းသာဖြစ်သည် ဟု ယူဆလည်း ရပါသည် ။\n၆ / ကျွန်တော် လက်ခံယုံကြည်ရာကို တင်ပြခြင်းသာဖြစ်၍ အခြားလူများ လက်ခံ / မခံကိစ္စသည်… ကျွန်တော်နှင့် မဆိုင်ပါ ။\nအမြင်မတူသူများ လွတ်လပ်စွာ / ငြိမ်းချမ်းစွာ သဘောထားကွဲလွဲ နိုင်ပါသည်. . .။\nအနုပညာ ၏ ငြ်ိမ်းချမ်းသော… ရင်ခွင် ရိပ် အောက်မှာ…


“စာမျက်နှာလယ်ထွန်စက် |လယ်ယာထွန်စက်တာယာကိုလေပေါ်မှာပဝယ်နိုင်ဘယ်မှာရောင်းချခြင်း” – Tractor Loader\nPosted on October 20, 2018 by Maribel Hernandez\n၁၁။ ကျွန်းစိုက်ခင်းမှတ်တမ်းစာအုပ်ထားရှိ၍လုပ်ငန်းဆောင်ရွက်ချက်များကို အသေး စိတ် မှန်ကန်စွာဖြည့်စွက်ထားရှိရမည်။ သစ်တောဦးစီးဌာနမှ တာဝန်ရှိသူများ အခါအား လျော်စွာ လာရောက်ကြည့်ရှုစစ်ဆေး၍ အကြံပြုချက်များ၊ မှတ်ချက်များ ရေးသားပါက ယင်းအကြံပြုချက်များ၊ မှတ်ချက်များနှင့်အညီ ဆက်လက် ဆောင်ရွက် ရမည်။\nသူမ “ငါႏိုင္ငံၿခားသြားမလို ့”။သူငယ္ခ်င္း ” ဘာလုပ္ဖို ့”။သူမ ” ပိုလွေအာင္ ခြဲစိတ္ကုသမလို ့”။သူငယ္ခ်င္း ” အေတာ္ကုန္မွာပဲေနာ္”။သူမ ” သိန္း၂၀၀ ေလာက္ေတာ ့ကုန္မွာေပါ ့”။သူငယ္ခ်င္း ” ႏွေၿမာစရာႀကီးဟယ္”။သူမ ” ကိုယ္ခ်စ္သူအတြက္ပဲကြာ”။သူငယ္ခ်င္း ” စဥ္းစားပါဦးကြာ။ မင္းမွာရွိတဲ ့သိ္န္း၂၀၀ကုန္သြားရင္မင္းခ်စ္သူက မင္းကို ခ်စ္ပါဦးမလား”\nကျွန်တော်တို့ရဲ့တတ်ကျွမ်းနားလည်တဲ့ပညာရှင်များ၏ခိုင်ခံ့သောအကူအညီများနှင့်အတူကျနော်တို့ကျစ် Hose 316 SS-43-FL Code ကို 61 အနားကွပ်တင်းကျပ် Hydraulic Fittings တစ်ခုကျယ်ပြန့်အစအဆုံးအကုန်ထုတ်လုပ်နိုင်ကြသည်။ ဒါဟာအဘက်ဘက်မှအထောက်အကူကျွန်တော်တို့ရဲ့အရည်အချင်းပြည့်မီနည်းပညာပိုင်းဆိုင်ရာကျွမ်းကျင်သူများ၏နိုင်ခဲ့လမ်းညွှန်မှုအောက်၌သာလွန်အရည်အသွေးကိုကုန်ကြမ်းကို အသုံးပြု. ဖြတ်တောက်ခြင်း-အစွန်းနည်းစနစ်၏အကူအညီနှင့်အတူထုတ်လုပ်နေသည်။\nအဆိုပါပိုက်တခြားရှေ့ဆက်အပေါ်ဂျက် switching အားဖြင့်သံသရာတွန်းများနှင့်ရွေ့လျားမှု reverse ဖြစ်ပါတယ်။ အဆိုပါလဲလှယ် headband တွန်းအားပေးကျရှညျ nozzle, ramrods သို့မဟုတ် clamping ကော်ရှောက်သွားပြွန်မှဂျက်၏ဖိအားပေးမှု။ 1 ကိုနှိပ် extension ကို nozzle အရှည်လျှောက်ထားခုနှစ်တွင်, 2, ပုပေါက်လေဖြတ်ခြင်း၏လှံတံ၏အရှည်အားဖြင့်မြေပြင်သို့ပြွန်ကိုနှိပ်ပြီးနောက်34 မီတာ (ဥပမာ, 1 မီတာ) ပင်စည်မူရင်းအနေအထားမှပြန်လာသောဖြစ်ပါတယ်နှင့်ရရှိလာတဲ့အာကာသနှစ်ဆအရှည်၏အခြားပိုက်ထဲသို့ဖြည့်စွက်ခြင်းနှင့်ဒါသည်အထိဆက်လက်ဖြစ်ပါတယ် ကိုလက်စသတ်ထိုးဖေါက်ခြင်းယူနစ်ပထမဦးဆုံးပြွန် (ပုံမှန်အားဖြင့်6မီတာ) အထိပါပဲ။ ထို့နောက်ဒုတိယ link ကိုရမညျ welded နှင့်ပိုက်လိုင်းတစ်ခုလုံးအရှည်ပြီးစီးသည်အထိဤအစစ်ဆင်ရေးဟာထိုးဖေါက်ခြင်းသည်အထိထပ်ခါတလဲလဲနေကြသည်။\nအပြောင်းအလဲနဲ့နှင့်လယ်ယာမှချေးလျှောက်ထားမှုအတွက်စနစ်များ၏လည်ပတ်မှုကုန်ကျစရိတ်ကိုတိုက်ရိုက်အမြတ်အစွန်းနှင့်မွေးမြူရေးထုတ်လုပ်မှု၏ကုန်ကျစရိတ်ကိုထိခိုက်ကတည်းကကုမ္ပဏီအော်ဂဲနစ်ဓာတ်မြေသြဇာသို့စွမ်းအင်ချွေတာရေးနှင့်တန်ဖိုးနည်းနည်းပညာများနှင့်ပြန်လည်ချေးအသုံးပြုရမည်, Peregoudov အကြံပေး။\nအများစုမှာမကြာခဏလုပ်ငန်းရှင်များကြက်နှင့်မွေးမြူရေးကြိုက်တတ်တဲ့။ အမဲသားကိုစျေးကွက်ဖြန့်ဝေ, ဥ, နို့, သိုးမွှေး, အမွေးအတောင်များနှင့်အခြားထုတ်ကုန်များ – ဤလှုပ်ရှားမှုန်ဆောင်မှုများကိုလုံလောက်သောအခွင့်အလမ်းရှိပါတယ်။ဒါ့အပြင်ကောင်းတစ်ဦး option ကိုအစေ့သို့မဟုတ်သစ်သီးများနှင့်ဟင်းသီးဟင်းရွက်များမျိုးစေ့ရန်ဖြစ်ပါသည်။ ဤသည်လှုပ်ရှားမှုကြီးမားတဲ့စားသုံးသူပရိသတ်ကိုများအတွက်ဒီဇိုင်းပြုလုပ်ထားသည်။ အထက်ပါပစ္စည်းများအပြင်, သငျသညျလယ်ယာစိုက်ပျိုး၏အခြားအကိုင်းအခက်နှင့်အတူကိုင်တွယ်နိုင်ပါတယ်။\nဒိုင်းလွှားကျမ်းပိုဒ် (စုဆောင်း) ဒိုင်းလွှားကို device ကိုတပ်ဆင်ထားနှင့်၎င်း၏ယန္တရားများအတွက်လုပ်ရပ်အားဖြင့်သာလက်ခံပြီးနောက်အကျိုးသက်ရောက်မှုသို့ခံရမည်အခါ။ မြေဆီလွှာကိုသာ visor ဒိုင်းလွှားကိုအတွင်းဖွံ့ဖြိုးရပါမည်။ ဒါဟာလက်စွပ်၏နံရံရဲ့ width ထက် သာ. ကြီးမြတ်တဲ့အကွာအဝေးမှာဒိုင်းလွှားကိုရွှေ့ဖို့မဖြစ်နိုင်ဘူး။ မတည်မငြိမ်ခုနှစ်, ပျော့ပျောင်းသောမြေပြင်မျက်နှာနဖူးယာယီထောက်ခံမှု fixed ရပါမည်နှင့်မြည်းကြိုးကိုဖြည်မြေဆီလွှာများထဲမှာ, စည်းကမ်းအဖြစ်, မြေဆီလွှာလျှောစောက်များ၏တည်ငြိမ်မှုကိုသေချာစေရန်အခြေအနေကနေလက်ခံရရှိ၏နံပါတ်အလျားလိုက်အနားကွပ်နှင့်အတူပြားသုံးစွဲဖို့လိုအပ်ပေသည်။ လူများတို့သည်အောက်ခြေအနီးနေထိုင်ရှောင်ရှားနေချိန်မှာရွှေ့လွှားတစ်ခုသာအလုပ်သမားများကြီးကြပ်သို့မဟုတ်ထုတ်လုပ်သူအကျင့်ကိုကျင့်၏ရှေ့တော်၌အခွင့်ပြုထားသည်။ ဒါဟာလက်စွဲစာအုပ်နှင့်စက်မှုလယ်ယာ haulage ၏တူညီသောပြုပြင်ခြင်းအတွက်လျှောက်ထားရန်ခွင့်ပြုမထားပေ။ လက်စွဲတစီးကိုအတွက်အလင်း signal ကို၏အရှေ့ဘက်မြို့ရိုးပေါ်မှာကုန်တင်ကားသတ်မှတ်ထားရပါမည်။ ရိုးတံများနှင့်ဥမင်လိုဏ်ခေါင်း (စုဆောင်း) နစ်မြုပ်တဲ့အခါမှာလေဝင်လေထွက်စီစဉ်ပေးသင့်သည်။ ကွင်းဥမင်လိုဏ်ခေါင်းနံရံတဦးတည်းယူနစ် (ဒြပ်စင်) ၏နှစ်ဖက်စလုံးတွင်အောင်မြင်မှုစုဆောင်းရပါမည်။ သီးနှံများကိုပုံတစ်ခုချင်းစီကိုနောက်ဆက်တွဲယူနစ်သာယခင်တဦးတည်း၏အယုံကြည်စိတ်ချရသောစွဲစေပြီးနောက်ခွင့်ပြုထားပါသည်။ ယင်းယန္တရားနှင့်ကိရိယာများပေါ်တွင်အားလုံးသည်လျှပ်စစ်တပ်ဆင်ခြင်းနှင့် start-up လျှပ်စစ်ပစ္စည်းကိရိယာများကိုကာကွယ်စောင့်ရှောက်ခြင်းနှင့်လုံလုံခြုံခြုံ grounded ခံရဖို့ရှိသည်။\nသစ်တစ်ခုတည်ဆောက်ခြင်းတည်ဆောက်ရန်အသုံးမရသောနှင့်များစွာသောကျွမ်းကျင်သူတွေကပြီးသားဆောက်လုပ်ထားလယ်ယာများအတွက်ကြည့်ဖို့အကြံပြုသည်။ အခန်းကိုရွေးချယ်ခြင်းဖြစ်သည်ပြီးတာနဲ့ပုံမှန်ရေပေးဝေရေးနှင့်လျှပ်စစ်မီးပေးဝေလျှင်, တစ်ဦးအလုပ်လုပ်အခန်းထဲလေဝင်လေထွက်လည်းမရှိရှိမရှိစစ်ဆေး, လိုအပ်သောပြင်ဆင်မှုများလုပ်ရန်လိုအပ်ပေသည်။ – ဝန်ထမ်းငှားရမ်းဖို့လျော့နည်းလိုအပ်ချက်ပိုမိုအခန်းထဲမှာလိုအပ်သောပစ္စည်းကိရိယာများ: ဒါဟာတဦးတည်းကိုပိုမိုတကယ်တော့စဉ်းစားရန်လိုအပ်ပေသည်။ ဒါပေမယ့်လက်ထက်, ကကောင်းတစ် VET, စာရင်းကိုင်နှင့်မန်နေဂျင်းမွေးမြူရေးလိုအပ်ပါသည်။ ဤရွေ့ကားဝန်ခံစိုက်ပျိုးရေးလုပ်ငန်းအတွက်အလွန်အရေးကြီးလှသည်။မကြာခဏ, သင့်ရင်းနှီးမြှုပ်နှံမှုအောင်မြင်တဲ့စီးပွားရေးလုပ်ငန်းဖွံ့ဖြိုးတိုးတက်မှု၏အကြောင်းကို 5-6 နှစ်ကြာပိတ်ထားချေအခါ။\n၂၀၀၈ ခုနှစ်တွင် အီရန်အစိုးရသည် နက်ရှိုင်းသော အစုံလိုက်သုံးပက်ကက် စစ်ဆေးခြင်း အတွက် စနစ်တစ်ခုကို နော်ကီယာ ဆီမန်း ကွန်ရက်များ (NSN) မှ ဝယ်ယူခဲ့ကြောင်း ပြောဆို ကြသည်။ ၂၀၀၉ ခုနှစ် ဇွန်လထုတ် ဝေါ(လ်)စထရိ ဂျာနယ် တွင် ဖော်ပြထားသော NSN ပြော ရေးဆို ခွင့်ရှိသူ Ben Roome (ဘန် ရွမ်မီ) ၏ အစီရင်ခံစာမှ ကောက်နှုတ်ဖော်ပြချက်အရ NSN သည် ဂျာမန် စီးပွားရေး လုပ်ငန်းများစွာကို ပူးပေါင်းတည်ထောင်ထားသော ကော်ပိုရေး ရှင်း ကြီးဖြစ်သော ဆီးမန်း အေဂျီ နှင့် ဖင်လန် ဆဲ(လ်)ဖုန်း ကုမ္ပဏီဖြစ်သော နော်ကီယာ ကော်ပိုရေးရှင်းတို့ကို ပူးပေါင်းဆောင်ရွက်ခြင်းဖြစ်သည်။ ဆောင်းပါးတွင် အမည် မဖော်ပြ ထားသော ပညာရှင်များ၏ ဖော်ပြချက်များအရ၊ စနစ်သည် “ဆက်သွယ်မှုကို ပိတ်ဆို့တား မြစ်ရန်သာ မဟုတ်ဘဲ တစ်ဦးတစ်ယောက်ချင်းစီနှင့် ပတ်သက်သော သတင်းအချက် အလက်ကို စုဆောင်း ရန် ၎င်းကို စောင့်ကြည့်ရန်နှင့် လုပ်ကြံသတင်း ရည်ရွယ်ချက်များ အတွက် ၎င်းကို ပြောင်းလဲ ရန် အာဏာပိုင်များအား စတင်လုပ်ဆောင်စေသည်။”\nမြန်မာနိုင်ငံသည် သဘာဝ သယံဇာတ ပေါကြွယ်ဝ ပြီး ကမ္ဘာပေါ်တွင် ကျောက်စိမ်း ထုတ်လုပ်မူ နှင့် တင်ပို့မူ အများဆုံး နိုင်ငံဖြစ်သည်။ ထို့အပြင် မြန်မာနိုင်ငံတွင် သဘာဝ ဓာတ်ငွေ့၊ ရေနံ၊ ကျောက်မီးသွေး၊ ကြေးနီ၊ ကျောက်မျက် ရတနာများ၊ ခဲမဖြူ (ကမ္ဘာပေါ်တွင် တတိယအများဆုံးထုတ်လုပ်သူ)1၊ အဖြိုက်နက်၊ ခနောက်စိမ်း (ကမ္ဘာပေါ်တွင် ဆဌမ အများဆုံးထုတ်လုပ်သူ)2 နှင့် ဇင့် အပါအဝင် ဓာတ်သတ္တု ကုန်စည် အမျိုးမျိုး ကို ပုံစံအမျိုးမျိုးဖြင့် ထုတ်လုပ်လျက်ရှိသည်။\nDPI လုပ်ဆောင်နိုင်သော စက်များတွင် OSI မော်ဒယ်(လ်) ၏ အလွှာ ၂ နှင့် အလွှာ ၃ အပြင် ဘက်ကို ကျော်လွန်၍ ကြည့်နိုင်ပြီး လိုအပ်ပါက OSI မော်ဒယ်(လ်)၏ အလွှာ ၂-၇ ကို ဖောက် ၍ ကြည့်ရန် DPI ကို လှုံ့ဆော်နိုင်သည်။ ဤအရာတွင် ခေါင်းစီးများနှင့် အချက်အလက် ပရိုတိုကော ဖွဲ့စည်းတည်ဆောက်ပုံများနှင့် မက်ဆေ့(ခ်ျ)၏ အမှန်တကယ် သယ်ဆောင် နိုင်သော ဝန်ချိန် တို့ပါဝင်သည်။ OSI မော်ဒယ်လ်၏ အလွှာ ၃ ပြင်ပရှိ သတင်းအချက်အလက် ပေါ် အခြေခံ၍ စက်သည် အခြားအရေးယူဆောင်ရွက်မှုကို ကြည့်ခြင်း သို့မဟုတ် ဆောင် ရွက်ခြင်းပြုသော အခါ DPI ၏ အလုပ် လည်ပတ်မှုကို လှုံ့ဆော်စေသည်။ အစုံလိုက်သုံး တစ်ခု ၏ အချက်အလက် အပိုင်းမှ ထုတ်နုတ်ထားသော သတင်းအချက်အလက် ပါဝင်သည့် ကိုယ်ပိုင် လက္ခဏာ database ပေါ်တွင် အခြေခံ၍ အသွားအလာကို DPI အနေဖြင့် အ မျိုးအစားခွဲခြားနိုင်သည်။ ခေါင်းစီး သတင်း အချက်အလက် ပေါ်တွင်သာ အခြေခံ၍ အမျိုးအစား ခွဲခြင်းထက် ပို၍ အနုစိတ်သော ထိန်းချုပ်မှုကို ခွင့်ပြုသည်။ အမှုကိစ္စ အများအပြားတွင် DPI လှုပ်ရှားမှုများကို တိမ်းရှောင်ရန် လျှို့ဝှက်စာ ဖြင့်သိမ်းခြင်းနှင့် ရှုပ်ထွေးစေသည့် နည်းလမ်း များကို အဆုံးမှတ်များမှ အသုံးပြုနိုင်သည်။\n“အဲဒီအဆင့်တွေ ပြီးသွားရင် သက်ဆိုင်ရာ ကုမ္ပဏီနဲ့ တောင်သူနဲ့ကို စာချုပ် ချုပ်ပေးပြီး 10 percent ပေါ့။ သိန်း ၃၀ဝ တန်တဲ့ စက်ဆိုရင် သိန်း ၃၀ ကို အရင် သွင်းရပါမယ်။ စက်ထုတ်ပေးလိုက်ပါမယ်။ ပြီးရင် ကျနော်တို့ရဲ့ စနစ်အရ ၆ လ တကြိမ်ကို ကျန်တဲ့ ၉၀ ရာခိုင်နှုန်းကို ၁၅ ရာခိုင်နှုန်းစီခွဲပြီးတော့ ၃ နှစ်အတွင်း ဆပ်ရပါမယ်။ အရစ်ကျ ပိုက်ဆံမကျေခင်မှာ တောင်သူကို ပိုင်ဆိုင်မှု အထောက်အထား ပေးမှာ မပါဘူး။ ပိုက်ဆံကျေမှ ပေးမှာပါ” ဟု ဦးစိုးလှိုင်က ပြောသည်။\nprokolnoi တပ်ဆင်ခနှင့်အတူ Glavmosstroy မသက်ဆိုင်သည်၎င်း၏အစိုဓာတ်ကိုအကြောင်းအရာများ၏ပြွန်အချင်းအရှည် 209-426 မီလီမီတာနှင့်မြေဆီလွှာများအုပ်စုများငါ-IV အတွက် 45 မီတာထိုးဖောက်နိုင်ပါ။ အဆိုပါကိရိယာ၏နိယာမရက်နေ့တွင်, GPU ကို-600 setting အဖြစ်လုပ်ကိုင် “လမ်းလျှောက်ဂျက်။ ”\nPrevious PostPrevious “google tracteur +ce John Deere à acheter”\nNext PostNext “implementos compactos para tractores |comprar John Deere d130”


N-GUN JA WA: အခွန်ကောက်ခြင်းနဲ့ခြစားမှုအကြောင်း - ၀တ်မှုန်\nအခွန်ကောက်ခြင်းနဲ့ခြစားမှုအကြောင်း - ၀တ်မှုန်\nစင်ကာပူနိုင်ငံရဲ့ Tax % of GDP\nအဲဒီစာရင်းမှာ ၂၀၁၂ စင်ကာပူက ၁၄.၂% အခွန်ကောက်လို့ရတယ်။ ၂၀၁၃မှာ ၅၅ဘီလျံ အကောက်ခွန်ရမယ် မှန်းထားတယ်။ အခွန်ကို မလွတ်တန်းကောက်ပါမှ အဲဒီငွေနဲ့ နိုင်ငံတော်တည်ဆောက်ရပါမယ်။ အခွန်ဘယ်နေရာတွေက ရသလဲ ? အစိုးရ၀က်ဆိုဒ်မှာ ပွင့်လင်းမြင်သာစွာ အောက်ပါအတိုင်း ဖေါ်ပြထားပါတယ်။ အောက်က ပုံကြည့်လိုက်တာနဲ့ အခွန် အများဆုံးရငွေများကို မြင်နိုင်ပါတယ်။\n4. Statutory Board Contributions\n5. Assets Tax (property)\nအဲဒီ ၅ခုက ပေါင်းရင် ၈၀%လောက် ၀င်ငွေရပါတယ်။ ၂၀၁၂မှာ ဘီလျံ ၅၅ (ဒေါ်လာသန်းပေါင်း ၅၅၀၀၀)။ ရမဲ့အခွန်ကို လွတ်မသွားအောင်\nစနစ်တကျ ကောက်ပါတယ်။ ရှောင်လို့မရပါ။ ရှောင်လို့ မိသွားရင်တော့ ဒဏ်ငွေမနည်းလှပါ။\nအခြားနိုင်ငံများလည်း စင်ကာပူနိုင်ငံလိုပဲ အခွန်ကို စနစ်တကျကောက်ပါတယ်။ တိုင်းပြည်ရဲ့ စစ်ရေး၊ နိုင်ငံရေး၊ ပညာရေး၊ ကျန်းမာရေး အသုံးစရိတ်များဟာ အခွန်ကောက်ရငွေ ဘက်ဂျတ်ပေါ်မူတည်ပြီး သုံးစွဲရတော့ အခွန်ကောက်ခြင်းမှာ ခြစားမှုမရှိဘို့ အထူးအရေးကြီးလှပါတယ်။\nမြန်မာနိုင်ငံရဲ့ Tax Income\nစစ်အစိုးရခေတ်တုန်းကတော့ ကြိုက်သလို အတွင်းကြိတ်ပြီးလုပ်နေကြတော့၊ ဘာမှမမြင်ရဘူး။ မြင်တဲ့လူလဲ မပြောရဲဘူး။ ပြောရင် ဆွဲစိခံသွားရမှာကိုး။ အခုတော့ လူအများလည်း ပွင့်လင်းလာပြီဆိုတော့ အစိုးရခေါင်းဆောင်ပိုင်းလည်း အမှန်အတိုင်းလုပ်ဖို့ အားပေးခံရတယ်။ စင်ကာပူမှာ နှစ်ပေါင်းများစွာ အလုပ်လုပ်စဉ် ခြစားမှုတွေကို ကြားသိ၊တွေ့မြင်ရပေမဲ့ အောက်ခြေအထိ မရောက်ပါဘူး။ ခြစားမှုနည်းပါးလှပါတယ်။ မြန်မာနိုင်ငံမှာတော့ များပြားလှတဲ့ခြစားမှုကို လက်ဆောင်ကြိုက်တဲ့နိုင်ငံလို့ လှလှပပပဲ အမည်ပေးလိုက်ချင်ပါတယ်။\n၀ီကီမှာ ကမ္ဘာ့နိုင်ငံများ Tax % of GDP ကိုကြည့်မိတယ်။\nကောက်နုတ်ချက်ကတော့ တိုးတက်တဲ့နိုင်ငံများမှာ အခွန်% က ၄၀ရာနူန်းကျာ် ကောက်တယ်။ နော်ဝေး၊ ဒိန်းမတ်၊ ဆွီဒင်၊ ဂျာမဏီ စတဲ့နိုင်ငံတွေပါ။ အမေရိကန်၊ တောင်ကိုးရီးယား ၂၆%၊ ဂျပန် ၂၈% အခွန်ကောက်နိုင်ပါတယ်။ အိန္နိယ ၁၇.၇%၊ တရုပ်၊ထိုင်းနိုင်ငံ ၁၇%၊ မလေးရှား ၁၅.၅%၊ စင်ကာပူ ၁၄.၂%၊ ဗီယက်နမ် ၁၃.၈% တို့ရှိကြပါတယ်။ မြန်မာနိုင်ငံကတော့ ၄.၅% နဲ့ သူအောက်က ရေနံသူဌေးနိုင်ငံလေးတွေပဲကျန်တော့တယ်။\nဘာကြောင့် ကမ္ဘာ့အနည်းဆုံး အခွန် % of GDP ဖြစ်နေရပါသလဲ။\nဘယ်နေရာမှာ ခြစားနေကြသလဲ ဆန်းစစ်ကြည့်မယ်ဆိုရင် အထက်က စင်ကာပူအခွန်အများဆုံးကောက်ရတဲ့ ကဏ္ဍကြီး၅ခုကိုပဲ ကြည့်ပါမယ်။\n1. Corporate Income Tax ကုမ္ပဏီအမြက်ခွန်\nကုမ္ပဏီဆိုတာ ၃နှစ်ဆက်တိုက်ရှုံးလို့ ဆက်လည်ပတ်ဖို့ မဖြစ်နိုင်ပါဘူး။ အမြက်ရှိရမယ်။ အမြက်မရှိဘူး မညာနိုင်အောင် အစိုးရစာရင်းစစ်တွေနဲ့ စစ်ဆေးရပါတယ်။ မြန်မာနိုင်ငံမှာ ကုမ္ပဏီအမြက်ခွန်ကို ရှောင်လို့မရပါဘူး။ အခွန်ဌာနအနေနဲ့ သေချာစွာစာရင်းဝင်စစ်ရင် အခွန်အများကြီးရမှာပါ။\n2. Personal Income Tax တစ်ဦးချင်းအခွန်\nသူဌေးတွေကို အခွန်ကောက်ရပါမယ်။ သူဌေးက အခွန်ရှောင်ဖို့ အစွမ်းကုန်ကြိုးစားမှာပါ။ သာမန်လခစားများကိုတော့ နဲနဲပဲကောက်ပါမယ်။ ဥပမာ စင်ကာပူအစိုးရဘဏ် DBS အကြီးအကဲ Mr. Gupta ၂၀၁၂မှာ ၀င်ငွေ ဒေါ်လာ၉သန်း ရရှိသွားတယ် ဆိုပေမဲ့၊ အခွန်က အနဲ့ဆုံး ၃၀% ဆိုတော့ ဒေါ်လာ၃သန်းလောက် အခွန်ပေးရပါတယ်။ ၀င်ငွေ တစ်နှစ်ဒေါ်လာ တစ်သိန်းကျော်ရင် ၁၀% အထက် အခွန်ကောက်ပါတယ်။ ကုန်ရောင်းကုန်ဝယ် လုပ်စားသူတွေတော့ အခွန်လွတ်အောင် ရှောင်နိုင်ပေမဲ့၊ အကြီးစား သူဌေးတွေတော့ မရှောင်နိုင်ပါဘူး။ မြန်မာပြည်ကတော့ တစ်ဦးချင်းအခွန်ကောက်ဖို့ ခက်နေပါတယ်။ (တလ ၁သိန်း၊ ၂သိန်း လခစားအဆင့်ကို အခွန်လိုက်ကောက်တဲ့ ဆင်းရဲသားလယ်ပင်းညစ်အလုပ်မျိုး သမ္မတဦးသိန်းစိန်အစိုးရ မလုပ်ပါစေနဲ့ဆုတောင်းပါတယ်)။\nအရောင်းအ၀ယ်လုပ်တဲ့နေရာမှာ အစိုးရအခွန်ကောက်ခြင်းဖြစ်ပါတယ်။ နိုင်ငံ သွင်းကုန်၊ ထုတ်ကုန်များ တန်ဖိုးကို % အလိုက် အခွန်ကောက်ပါတယ်။ ဇိမ်ခံကား သွင်းလာရင် ၃၀၀%၊ ဆေးလိပ်၊အရက်ဆိုရင် ၁၀၀၀% စသဖြင့် အခွန်ကောက်ခြင်းဖြစ်ပါတယ်။ နယ်စပ်နဲ့သင်္ဘောဆိပ်ကမ်း၊ လေဆိပ်တွေမှာ သေချာစွာကောက်နိုင်ပါတယ်။ မြန်မာပြည်အတွက်တော့ နယ်စပ်ကုန်သွယ်ရေးက အကြီးမားဆုံးဖြစ်တဲ့အတွက် တရုပ်၊ ထိုင်း၊ အိန္နိယ နယ်စပ်များက အခွန်လွတ်ဝင်လာတဲ့ တရားမ၀င်ကုန်တွေကို အခွန်လိုက်ကောက်တဲ့ အဖွဲ့ ၂၀၁၂ မှာ အရေးပေါ်ဖွဲ့ရပါတယ်။ အဲဒီအဖွဲ့က အလွန်ခြစားလို့ကောင်းတဲ့အဖွဲ့လို့ ဆိုပါတယ်။\nပါမစ်နဲ့စာရွက်စာတမ်းကြေးများဖြစ်ပါတယ်။ အခွင့်မရှိပဲ မလုပ်ရ၊ လုပ်ချင်ရင် ပါမစ်ဖိုး အစိုးရက ကောက်ပါတယ်။ အလွန်များပြားစွာ ရရှိတဲ့ ဌာနဖြစ်ပါတယ်။ စင်ကာပူမှာ အစိုးရဘုတ်အဖွဲ့ပေါင်း ၆၆ခုရှိပါတယ်။ ၀င်ငွေကောင်းတဲ့ ဘုတ်အဖွဲ့တွေကတော့ အိုးအိမ် HDB, JTC, EDB, Accounting, CPF စတဲ့အဖွဲ့အစည်းများဖြစ်ပါတယ်။ မြန်မာပြည်မှာတော့ ဆောက်လုပ်ရေးလုပ်ငန်းက အများဆုံးလုပ်နေတော့ ဟော်တယ်၊ ကွန်ဒို၊ ရှော့ပင်စင်တာတခု ဆောက်ရင် ပါမစ်ဖိုး အစိုးရကမရပဲ ခြစားဝန်ထမ်းများကို ပေးနေရပါတယ်။\nအဆောက်အဦး၊ စက်ရုံ ပိုင်ဆိုင်မှု အခွန်ကလည်း မနည်းလှပါဘူး။ ပေးရတာက တန်ဖိုးရဲ့ ၁%တောင်မရှိပါဘူး။ ဒါပေမဲ့ စင်ကာပူလို နိုင်ငံမှာ ပိုင်ဆိုင်မှုတန်ဖိုးတွေက အလွန်ဈေးကြီးပါတယ်။ မြန်မာများရဲ့ ပင်နီစူလာပလာစာ အဆောက်အဦးဆို ဒေါ်လာသန်း၁၀၀၀ မက တန်ဖိုးရှိတော့၊ ဆိုင်ခန်းပိုင်ရှင်အားလုံး စုပေါင်းရင် တစ်နှစ်ကို ၁၀သန်းမက ပေးရတယ်။ မြန်မာပြည်မှာတော့ ပိုင်ဆိုင်မှုဥပဒေက ရှိပေမဲ့ တိုက်တာ၊အဆောက်ဦး၊ စက်ရုံတွေရဲ့ တန်ဖိုးအမှန် ဘယ်လောက်လဲ မသိ၊ ရာဖြက်နဲ့ပဲ ဈေးဖြက်နေတော့ ရာဖြတ်နဲ့ပေါင်းပြီး ခြစားလို့ကောင်းနေဆဲဖြစ်ပါတယ်။\nတခြားအခွန်အမျိုးစား အများကြီးရှိပါတယ်။ Stamp Duty ရောင်းခွန်၊ ၀ယ်ခွန်၊ မော်တော်ကားခွန်၊ ကာစီနို၊ထီဖွင့်အခွန် .. စသဖြင့်အများကြီးပါပဲ။ စင်ကာပူအစိုးရအခွန်ရဲ့ ၂၀%လောက်ပဲ ဆိုတော့ မရေးတော့ပါဘူး။\nအခု တစ်နှစ်အတွင်း ချက်ခြင်းလက်ငင်း ၄.၅% အခွန်ရရှိတဲ့နေရာကနေ ၂ဆတိုး ၉% ရအောင် မဖြစ်နိုင်ပါဘူး။ နိုင်ငံခြားက အခွန်ကောက်နည်းစနစ်များကို လေ့လာ၊သင်ကြား၊ကျင့်သုံးရပါဦးမယ်။ ၃နှစ်လောက်ကြာရင် အခွန်၂ဆ ကောက်နိုင်လာပါမယ်။ မြန်မာပြည်က GDP 55 billion usd, 4.5 % = 2.5 billion usd ပဲရရှိပါမယ်။ သို့သော် Eleven Media , April News သတင်းအရ ၂၀၁၂က နယ်စပ် တရားမ၀င်ကုန်များကို အခွန်လိုက်ကောက်တာ4billion usd နီးပါးရတယ်ဆိုတာကြောင့် တိုးတက်လာပြီလို့ ပြောနိုင်ပါတယ်။\nခြစားမှုကို သမ္မတဦးသိန်းစိန်နှင့်နီးစပ်သူ ယခင်စီမံဘဏ္ဍာရေးဝန်ကြီးဟောင်း ဦးလှထွန်းဦးစီး စစ်ဆေးနေတယ်လို့ Larry Jagan's April 2013 ဆောင်းပါးမှာ အောက်ပါအတိုင်းရေးထားပါတယ်။\nဆက်သွယ်ရေးဝန်ကြီး ဦးသိန်းထွန်း (ဗိုလ်မှုးချုပ်ဟောင်း) နေအိမ်အကျယ်ချုပ်ဖြင့် စစ်ဆေးခံနေရသည်။ ကန်ဒေါ်လာ၂သန်းပါသော လက်ဆွဲအိတ်တခု သူ၏နေအိမ်တွင် သိမ်းဆည်းရမိသည်ဟု ဆိုသည်။ ယခင်ဆက်သွယ်ရေးဝန်ကြီးဖြစ်သူ ဦးသိန်းဇော် (ယခု ကချင်ပြည်နယ်ဝန်ကြီး) လည်းစစ်ဆေးခံရသည်ဟု ဆိုသည်။ ထိပ်ပိုင်း လူကြီး၆၀အနက် ၂၀မှာ ယာယီထိန်းသိမ်းခံထားရသည်။ တရုပ်ကုမ္ပဏီ\nHuawei and ZTE တို့က အလွန်အမြက်စွန်းရှိသော ဆက်သွယ်ရေးကန်ထရိုက်များ ရရန်ကြိုးစားကြနေကြပါသည်။ ၂၀၀၄ခုနှစ်က ZTE သည် ဆက်သွယ်ရေးဝန်ကြီးဌာနသို့ ကန်ဒေါ်လာသန်း၁၅၀ ချေးငှားပြီး ဆက်သွယ်ရေးဝါယာကြိုးများရောင်းချခဲ့ရာ ကမ္ဘာ့ပေါက်ဈေးထက် ၁၀ဆ ဈေးကြီးပြီးရောင်းခဲ့သည်။ ဆက်သွယ်ရေးကန်ထရိုက်များအတွက် ထူးကုမ္ပဏီအုပ်စု အီလိုက်နှင့်ရက်လင့် တို့လည်း စစ်ဆေးခံနေရသည်။\nယခင် ငါးလုပ်ငန်းဝန်ကြီး ဦးမောင်မောင်သိန်းလည်းစစ်ဆေးခံရပြီးနောက် အထက်တန်းအရာရှိ ဦးခင်ကိုလေးသည် ချက်ချင်းတာဝန်မှရပ်နားခံရသည်။ ယခု ငါးလုပ်ငန်းဝန်ကြီး ဦးအုန်းမြင့် ပြင်သစ်နိုင်ငံသွားမည့်ခရီးစဉ် ဖြက်သိမ်းခံရပြီး တာဝန်ပြောင်းခံရသည်။ ပြင်သစ်ကုမ္ပဏီနှင့် မဖေါ်ပြနိုင်သောကိစ္စရှိသည်ဟု သိရသည်။\nပြည်ထဲရေးဝန်ကြီး ဗိုလ်ချုပ်ကိုကို စစ်ဆေးခံရပြီး၊ သူ့ကိုယ်ရေးအရာရှိမှာ တာဝန်မှရပ်နားခံရသည်။\nစိုက်ပျိုးရေးဝန်ကြီး ဦးမြင့်လှိုင်လည်း မြန်မာနိုင်ငံနှင့်မသင့်လျှော်သော ဈေးကြီးသည့် ဟိုက်ဘရစ်ဆန်စက်များတင်သွင်းမှုနှင့်ပတ်သက်ပြီး စစ်ဆေးခံနေရသည်။\nအဆင့်မြင့်ဝန်ထမ်းများ ၄၀ခန့်နေရာပြောင်းပြီး ၆ဦးကို အငြိမ်းစားပေးလိုက်တယ်လို့ အစိုးရသတင်းဌာမှ အောက်ပါအတိုင်းထုတ်ပြန်ပါတယ်။\nအငြိမ်းစား ပေးခံလိုက်ရသော အစိုးရ၀န်ကြီးဌာန ညွှန်ကြားရေးမှူးချုပ် ၅ ဦးတွင် ဘဏ္ဍာရေးနှင့် အခွန်ဝန်ကြီး ဌာနမှ မြန်မာ့ စီးပွားရေးဘဏ် ဦးဆောင်ညွှန်ကြားရေးမှူး ဦးစံသောင်း၊ ပြည်တွင်း အခွန်များ ဦးစီးဌာနမှ ညွှန်ကြားရေးမှူးချုပ် ဦးမြတ်မော်၊ စီးပွားရေး နှင့် ကူးသန်းရောင်းဝယ်ရေး ၀န်ကြီးဌာနမှ ကုန်သွယ်မှု ညွှန်ကြားမှုဦးစီး ဌာန ညွှန်ကြားရေးမှူးချုပ် ဦးကျော်ထူး၊ ကုန်သွယ်မှုမြှင့်တင်ရေး ဦးစီးဌာန ညွှန်ကြားရေးမှူးချုပ် ဦးအောင်မင်း၊ အမျိုးသားစီမံကိန်း နှင့် စီးပွားရေး ဖွံ့ဖြိုးတိုးတက်မှု ၀န်ကြီးဌာန စီမံကိန်းစိစစ်ရေးနှင့် တိုးတက်မှု အစီရင်ခံရေးဦးစီးဌာန ညွှန်ကြားရေးမှူးချုပ် ဦးအေးကို၊ သိပ္ပံနှင့်နည်းပညာ ၀န်ကြီးဌာန အဆင့်မြင့်သိပ္ပံဦးစီးဌာန လက်အောက်ရှိ ရန်ကုန်ကွန်ပျူတာ တက္ကသိုလ်မှ ပါမောက္ခချုပ် ဒေါက်တာ နီလာသိန်း တို့ဖြစ်ကြောင်း သိရှိရသည်။ အစိုးရအရာရှိ ၄၀ ကို ဌာနပြောင်း ရွှေ့လိုက်ကြောင်း သတင်းရရှိသည်။\nလာဘ်ပေးလာဘ်ယူမှု အရေးယူဆောင်ရွက်ရေး ကော်မတီကို ဇန်န၀ါရီလ ၈ ရက်နေ့တွင် သမ္မတဦးသိန်းစိန်က ဖွဲ့စည်းလိုက်ပြီး ယင်းအဖွဲ့တွင် ဥက္ကဋ္ဌအဖြစ် ဒုတိယသမ္မတ ဒေါက်တာစိုင်းမောက်ခမ်း၊ အဖွဲ့ဝင်များအဖြစ် ပြည်ထဲရေးဝန်ကြီး ဒုတိယဗိုလ်ချုပ်ကြီး ကိုကို၊ သမ္မတရုံး ၀န်ကြီးများဖြစ်ကြသည့် ဦးသိန်းညွှန့်၊ ဦးစိုးမောင်၊ ဦးစိုးသိန်း၊ ဦးတင်နိုင်သိန်း၊ ပြည်ထောင်စုရှေ့နေချုပ် ဒေါက်တာထွန်းရှင်၊ သမ္မတ၏ ဥပဒေအကြံပေး ဦးသန်းကျော်၊ အတွင်းရေးမှူးအဖြစ် သမ္မတရုံး ညွှန်ကြားရေးမှူးချုပ် ဦးလှထွန်းအပါအ၀င် စုစုပေါင်း ၉ ဦးဖြင့် ဖွဲ့စည်းခဲ့သည်။\nအခွန်အမှန်ကန် ကောက်နိုင်မှ ရတဲ့ငွေကြေးများကို ပညာရေး၊ ကျန်းမာရေး၊ လူမှုရေးများမှာ အသုံးချရင်း ဆင်းရဲမွဲတေမှုများက လွတ်မြောက်လာနိုင်မယ်ဖြစ်ပါတယ်။\nအခွန်ကောက်စနစ်ကို အမြန်ဆုံးပြုပြင်တဲ့နည်းတူ .. အခွန်ကောက်ရငွေကို ခြစားအနည်းဆုံးဖြစ်အောင် သုံးစွဲတဲ့ ၀န်ကြီးဌာနပေါင်း ၃၀ကျော်အတွက်လည်း ပြုပြင်ပြောင်းလဲမှုလုပ်ရပါဦးမယ်။ တရုပ်ပြည်မှာတော့ သေဒဏ်ပေးတာတောင် မိရင်အသေခံမယ် ဆိုပြီး ခြစားနေသူများ ရှိပါတယ်။ မြန်မာပြည်မှာလည်း ဟေ့ကောင်..ရပ်တော့..လို့ အော်ပြောနေလဲ၊ အလွန်ဆုံး စစ်ဆေးခံရပြီး၊ အငြိမ်းစားပေးခံရတာလောက်ပဲ ဆိုတော့၊ ခြစားမှုရပ်ဖို့ မဖြစ်နိုင်သေးပါဘူး။ အဆင့်မြင့်အရာရှိများ ခြစားမှု ရပ်တန်းက မရပ်ရင်တော့ သမ္မတအကြံပေး ဒေါက်တာဦးမြင့် ရဲ့ စာတန်းအရ Fryabig fish ဆိုတဲ့ တရုပ်ပြည်နည်းလမ်း၊ ကျင့်သုံးဖို့ နီးပါပြီ။ ခြစားသူတွေ ပိုင်ဆိုင်ထားတဲ့ ခြံမြေ၊လယ်မြေ၊ စက်ရုံတွေ လိုက်သိမ်း၊ ခြစားသူများရဲ့ နိုင်ငံခြားဘဏ်စာရင်းကို လိုက်သိမ်း ..ဆိုရင် တော်တော်ရှုပ်လာတော့မယ်။\nဟူး... သမ္မတဦးသိန်းစိန်၊ ဒေါ်အောင်ဆန်းစုကြည် ... မလွယ်ပါဘူး။\nဥပဒေစိုးမိုးဖို့ ခြကြီးများကို အရင်ရှင်းထုတ်နိုင်ပါစေ...။\nPosted by Witmone at 11:37 AM\nLabels: နုိုင်ငံတကာ, ပင်တိုင်, ဆောင်းပါး


Get စကားလုံးဆိုင်ရာ အီဒီယံအသုံးအနှုန်းများ\nဒီတပတ် English Learning: American Idioms and Expressions ကဏ္ဍမှာ တင်ပြပေးမယ့် အီဒီယံအသုံးအနှုန်းများမှာ to get on someone’s nerves, to get something off one’s chest နဲ့ to get something straight တို့ ဖြစ်ကြပါတယ်။\nပထမဦးဆုံး တင်ပြပေးမယ့် အီဒီယံအသုံးအနှုန်းမှာ to get on someone’s nerves ဖြစ်ပါတယ်။ To Get က တခုခုကို ဖြစ်စေတာ၊ On က အပေါ်မှာ၊ Someone’s က လူတဦးတယောက်၏၊ Nerves က အာရုံကြောများ ဖြစ်ကြပြီး စကားစုတခုလုံးရဲ့  တိုက်ရိုက်အဓိပ္ပါယ်က လူတဦးတယောက်၏ အာရုံကြောတွေပေါ်မှာ ရောက်စေသည် ဖြစ်ပါတယ်။ အီဒီယံ သွယ်ဝိုက်အဓိပ္ပါယ်ကလည်း ဒီနေရာမှာ ရှင်းပါတယ်။ လူတဦးတယောက်၏ အာရုံကြောကိုသွားပြီး အနှောက်အယှက်ဖြစ်တယ်ဆိုရင် ဒီလူလုပ်တာ စိတ်တိုစရာ၊ မျက်စိနှောက်စရာ၊ စိတ်အနှောက်အယှက်ဖြစ်စရာ ဖြစ်စေတာကို ဆိုလိုပါတယ်။\nHis loud singing gets on my nerves. I’m going to tell him to stop.\nသူအသံကျယ်ကြီးနဲ့ သီချင်းဆိုနေတာကို ကျနော် စိတ်အနှောက်အယှက် ဖြစ်လိုက်တာဗျာ။ ရပ်ဖို့ ကျနော် သွားပြောတော့မယ်။\nဆက်လက်တင်ပြပေးမယ့် အသုံးအနှုန်းမှာ to get something off one’s chest ဖြစ်ပါတယ်။ To get က တခုခုကို ဖြစ်စေတာ၊ Something က တခုခုကို ရည်ညွှန်းတဲ့ နာမ်စား၊ Off က ဒီနေရာမှာ to get နဲ့တွဲပြီး to get off က တနေရာရာကနေ ထွက်သွားအောင် ထုတ်ပြစ်လိုက်တာမျိုးကို ဆိုလိုပါတယ်။ One’s က လူတဦးတယောက်၏၊ Chest က ရင်ဘတ် တို့ဖြစ်ကြပြီး စကားစုတခုလုံးရဲ့  တိုက်ရိုက်အဓိပ္ပါယ်က ရင်ဘတ်ထဲမှာ ရှိနေတာကို ထုတ်ပြစ်လိုက်တာ ဖြစ်ပါတယ်။ အီဒီယံ သွယ်ဝိုက်အဓိပ္ပါယ်ကလည်း ကျမတို့ မြန်မာမှာ ပြောလေ့ရှိတဲ့အတိုင်း ရင်ဖွင့်လိုက်တာ၊ ရင်ထဲမှာ စိတ်ထဲမှာ ရှိနေတဲ့ မကျေနပ်ချက်၊ စိတ်ခံစားချက်၊ လိပ်ခဲတည်းလည်း ဖြစ်နေတာကို တဖတ်လူသိအောင် ဖွင့်ပြောလိုက်တာမျိုး ဖြစ်ပါတယ်။ ဒါမှလည်း ရင်ထဲမှာ ပေါ့သွားမှာ ဖြစ်ပါတယ်။\nI told my wife about losingaone-thousand-dollar bet on horseracing. I felt much relieved now as I’ve got it off my chest.\nကျနော် မြင်းလောင်းလို့ ဒေါ်လာ တစ်ထောင် ရှုံးသွားတဲ့အကြောင်း ကျနော့်ဇနီးကို ပြောပြလိုက်တယ်။ ကျနော့် ရင်ထဲမှာ ဖွင့်ပြောလိုက်ရတော့ ပေါ့သွားတယ်ဗျာ။\nနောက်ဆုံးတင်ပြပေးမယ့် အသုံးအနှုန်းမှာ to get something straight ဖြစ်ပါတယ်။ To get က တခုခုကို ဖြစ်အောင်လုပ်တာ၊ Something က တခုခုကို ရည်ညွှန်းတာ၊ Straight က တည့်တည့်မတ်မတ်၊ ဖြောင့်ဖြောင့်တန်းတန်း တို့ဖြစ်ကြပြီး စကားစုတခုလုံးရဲ့  လုံးကောက်အဓိပ္ပါယ်ကတော့ တခုခုကို တည့်မတ်အောင် လုပ်လိုက်တာ ဖြစ်ပါတယ်။ အီဒီယံသွယ်ဝိုက်အဓိပ္ပါယ်ကလည်း သိပ်မကွာလှဘူးလို့ ဆိုရမှာပါ။ တခုခုကို ရှင်းအောင်လုပ်တာ၊ နားလည်းထားတာ၊ သဘောပေါက်ထားတာ မှန်မမှန်ကို အတိအကျဖြစ်အောင် လုပ်တာကို ဆိုလိုပါတယ်။\nI want to get this straight about your sister. We are very good friends and nothing more.\nခင်များညီမနဲ့ ပတ်သက်လို့ ကျနော် ရှင်းရှင်းပြတ်ပြတ်သားသား အသိပေးပါရစေ။ ကျနော်တို့က သိပ်ခင်တဲ့ မိတ်ဆွေတွေပါ။ ဒါထက်တော့ မပိုပါဘူးဗျာ။\nGet စကားလုံး အီဒီယံများ


ဥရှနာရာယန်း - ဝီကီပီးဒီးယား\nဘယ်မှညာသို့: ဥရှ, ကေအာ နာရာယန်း, Lyudmila Putina နှင့် ဗလာဒီမီယာ ပူတင် (3 October 2000)\nအိန္ဒိယ ဒုတိယ သမ္မတကတော်\nDid not recognize date. Try slightly modifying the date in the first parameter. (အသက် ၈၅)\nRajendra Nagar, Delhi, အိန္ဒိယနိုင်ငံ\nK. R. Narayanan (m. ၁၉၅၁; ဆုံး ၂၀၀၅)\nဥရှနာရာယန်း (ဗမာနာမည် ဒေါ်တင့်တင့်) သည် ၁၉၉၇ ခုနှစ်မှ ၂၀၀၂ ခုနှစ်အထိ အိန္ဒိယနိုင်ငံ၏ သမ္မတကတော် ဖြစ်ခဲ့သည်။ သူသည် အိန္ဒိယနိုင်ငံ၏ ဆယ်ဦးမြောက် သမ္မတ ကေ အာ နာရာယန်း နှင့် အိမ်ထောင်ပြုခဲ့သည်။ ဒေါ်တင့်တင့်သည် အိန္ဒိယသမိုင်းတွင် ဒုတိယမြောက် နိုင်ငံခြားသူ သမ္မတကတော် ဖြစ်ပါသည်။ သမ္မတကတော် ဖြစ်ပြီးနောက် အိန္ဒိယနိုင်ငံ၏ လုပ်ငန်းများတွင် အရေးပါသော နေရာမှ ဦးစီးပါဝင် လှုပ်ရှားခဲ့သည်။\nဒေါ်တင့်တင့် သည် ၁၉၂၃ ခုနှစ်တွင် ရမည်းသင်းမြို့၌ မွေးဖွားခဲ့သည်။ ရန်ကုန်တက္ကသိုလ်မှ ဝိဇ္ဇာဘာသာရပ်ဖြင့် ဘွဲ့ရရှိခဲ့သည်။ ထိုနောက် ရန်ကုန်တက္ကသိုလ် မြန်မာဌာနတွင် နည်းပြအဖြစ် တာဝန်ထမ်းဆောင်ခဲ့သည်။ နိုင်ငံတော်၏ ထောက်ပံ့မှု အစီအစဉ်ဖြင့် အိန္ဒိယနိုင်ငံဒေလီ လူမှုဖူလုံရေးပညာကျောင်း သို့ နိုင်ငံခြား ပညာတော်သင် သွားရောက်ခဲ့ပြီး မဟာဝိဇ္ဇာဘွဲ့ကို ရယူခဲ့သည်။\nကေ အာ နာရာယန်းသည် ရန်ကုန်မြို့တွင် အလုပ်လုပ်နေစဉ် ဒေါ်တင့်တင့်နှင့် ဆုံတွေ့ခဲ့ကြပြီး ၁၉၅၁ ခုနှစ် ဇွန်လ ၈ ရက်နေ့တွင် အိမ်ထောင်ပြုခဲ့ကြသည်။ နာရာယန်းသည် လက်စ်ကီ၏ ကျောင်းသားတစ်ယောက်ဟု သတင်းကြားသောကြောင့် နိုင်ငံရေး လွတ်လပ်ခွင့်နှင့် ပတ်သက်သော အကြောင်းအရာများ ဆွေးနွေးနိုင်ရန် သွားရောက် မိတ်ဆက်စကား ပြောခဲ့ရာမှ နှစ်ဦးသား ခင်မင်လာခဲ့ကြခြင်း ဖြစ်သည်။ သူတို့၏ လက်ထပ်ခွင့်ကို သမ္မတ နေရူးမှ အထူးခွင့်ပြုချက်ဖြင့် ခွင့်ပြုခဲ့ရခြင်း ဖြစ်သည်။ ထိုအချိန်က နာရာယန်းသည် IFS တွင် တာဝန်ထမ်းဆောင်နေပြီး ဒေါ်တင့်တင့်မှာ နိုင်ငံခြားသူ ဖြစ်သောကြောင့် ဥပဒေအရ လက်ထပ်ခွင့် မရှိပေ။ ထိုနောက် ဒေါ်တင့်တင့်သည် ဥရှ ဟူသော အိန္ဒိယနာမည် မှည့်ခေါ်ပြီး အိန္ဒိယနိုင်ငံသား အဖြစ် ခံယူသွားခဲ့သည်။\nဥရှနာရာယန်းသည် အမျိုးသမီးများနှင့် ကလေးများအတွက် လူမှုဖူလုံရေး အစီအစဉ် အများအပြားကို လုပ်ဆောင်ပေးခဲ့ပြီး ဒေလီ လူမှုဖူလုံရေးပညာကျောင်းမှ မဟာဝိဇ္ဇာဘွဲ့များကို ရယူခဲ့သည်။ သူသည် မြန်မာဝတ္ထုတိုများစွာကို အိန္ဒိယဘာသာ ပြန်ဆိုခဲ့ပြီး သိန်းဖေမြင့်၏ ဝတ္ထုများကိုလည်း ဘာသာပြန်၍ အချိုနှင့်အချဉ် ဟူသော နာမည်ဖြင့် ၁၉၉၈ ခုနှစ်တွင် ပုံနှိပ်ထုတ်ဝေခဲ့သည်။\nသူတို့တွင် သမီးနှစ်ယောက် ထွန်းကားခဲ့သည်။ Chitra Narayanan (Switzerland နှင့် The Holy See ၏ အိန္ဒိယသံအမတ် နှင့် Amrita တို့ ဖြစ်ကြသည်။\nဥရှနာရာယန်းသည် အသက် ၈၆ နှစ်အရွယ် ၂၀၀၈ ခုနှစ် ဇန္နဝါရီလ ၂၄ ရက် ညနေ ၅ နာရီခွဲတွင် Sir Ganga Ram ဆေးရုံ၌ ကွယ်လွန်ခဲ့သည်။\n↑ Mathew၊ Liz။ "The first ladies of Rashtrapati Bhavan"၊ Live Mint၊ 25 July 2012။ 24 July 2015 တွင် ပြန်စစ်ပြီး။\n↑ ၂.၀ ၂.၁ ၂.၂ "Former President's wife Usha Narayanan passes away"၊ Outlook India၊ 24 January 2008။ 24 July 2015 တွင် ပြန်စစ်ပြီး။\n↑ "Her Excellency Tin Tin"၊2July 2013။ 25 February 2013 တွင် ပြန်စစ်ပြီး။\n↑ Chitra Narayanan concurrently accredited Ambassador to Holy See။ News.oneindia.in (7 August 2008)။ 10 January 2012 တွင် ပြန်စစ်ပြီး။\n↑ "Ex-First Lady Usha Narayanan dies at 86"၊ The Indian Express၊ 25 January 2008။ 24 July 2015 တွင် ပြန်စစ်ပြီး။\n"https://my.wikipedia.org/w/index.php?title=ဥရှနာရာယန်း&oldid=391234" မှ ရယူရန်\nဤစာမျက်နှာကို ၃၁ ဇန်နဝါရီ ၂၀၁၈၊ ၀၃:၂၀ အချိန်တွင် နောက်ဆုံး ပြင်ဆင်ခဲ့သည်။